text:
ምዕራፍ 8
ኣምላኽ ንጹሃት ሰባት ይፈቱ
“ምስቲ ንጹህሲ ንጹህ . . . ኢኻ።”—መዝሙር 18:26
1-3. (ሀ) ሓንቲ ኣደ: ወዳ ጽሩይን ጽፉፍን ኪዀነላ እትደሊ ስለምንታይ እያ፧ (ለ) የሆዋ ንኣምለኽቱ ንጹሃት ኪዀኑ ዚደልዮም ስለምንታይ እዩ፧ ንጹሃት ክንከውን ድሌት ንኸነሕድር ዚድርኸናኸ እንታይ እዩ፧
ሓንቲ ኣደ ንንእሽቶ ወዳ ናብ ደገ ሒዛቶ ኽትወጽእ ከተዳልዎ ኸላ ነብሱ ተሓጺቡ ጽሩይን ጽፉፍን ክዳን ከም ዚኽደን እያ እትገብር። ንጽህና ንጥዕናኡ ኣገዳሲ ምዃኑ ትፈልጥ እያ። ትርኢት ወዳ ንወለዱ ናእዳ ወይ ወቐሳ ኸም ዜምጽእ እውን ኣይትስሕቶን እያ።
2 እቲ ሰማያዊ ኣቦና ዝዀነ የሆዋ ንኣገልገልቱ ንጹሃት ኪዀኑ እዩ ዚደልዮም። ቃሉ: “ምስቲ ንጹህሲ ንጹህ . . . ኢኻ” ይብል። * (መዝሙር 18:26) የሆዋ የፍቅረና እዩ: ንጹሃት ምዃንና ንጥቕምና ምዃኑ ይፈልጥ እዩ። መሰኻኽሩ ስለ ዝዀንና ድማ: ንዕኡ ናእዳ ኸነምጽኣሉ ይጽበየና እዩ። እወ: ንጹህ ትርኢትናን ሰናይ ኣካይዳናን ንየሆዋን ነቲ ቕዱስ ስሙን ወቐሳ ዘይኰነስ: ክብሪ እዩ ዜምጽኣሉ።—ህዝቅኤል 36:22፣ 1 ጴጥሮስ 2:12
3 ኣምላኽ ንጹሃት ሰባት ከም ዚፈቱ ምፍላጥና: ንጹሃት ንኽንከውን ይድርኸና። ንዕኡ ስለ እነፍቅሮ: ኣነባብራና ኽብሪ ኼምጽኣሉ ኢና እንደሊ። ኣብ ፍቕሩ ኽንጸንዕ እውን ንደሊ ኢና። ስለዚ: ስለምንታይ ንጹሃት ክንከውን ከም ዜድልየና: ንጹህ ምዃን እንታይ ከም ዜጠቓልል: ከምኡውን ብኸመይ ንጹሃት ክንከውን ከም እንኽእል እስከ ንመርምር። ከምኡ ምግባርና: ከነመሓይሾ ዚግባእ መዳያት እንተ ኣልዩ ንኽንፈልጥ ኪሕግዘና ይኽእል።
ንጹሃት ክንከውን ዜድልየና ስለምንታይ እዩ፧
4, 5. (ሀ) ንጹሃት ክንከውን ዘድለየሉ ቐንዲ ምኽንያት እንታይ እዩ፧ (ለ) ንጽህና የሆዋ ኣብ ዚርአ ፍጥረታቱ ግሁድ ዝዀነ ብኸመይ እዩ፧
4 ሓደ ኻብቲ የሆዋ ንዓና ዚመርሓሉ መገዲ: ብኣብነት እዩ። ቃሉ “ሰዓብቲ ኣምላኽ ኩኑ” ኢሉ ይምሕጸነና። (ኤፌሶን 5:1) ንጹሃት ክንከውን ዘድለየሉ ቐንዲ ምኽንያት: እቲ እነምልኾ የሆዋ ኣምላኽ ብዅሉ መዳይ ንጹህ: ጽሩይ: ከምኡውን ቅዱስ ስለ ዝዀነ እዩ።—ዘሌዋውያን 11:44, 45
5 ንጽህና የሆዋ ኸም ካልእ ሓያሎ ባህርያቱን መገድታቱን ኣብ ዚርአ ፍጥረታቱ ብግህዶ ይርአ እዩ። (ሮሜ 1:20) ምድሪ ንጽህቲ መንበሪት ደቂ ሰብ ክትከውን እያ ተዳልያ። የሆዋ ንኣየርናን ማይናን ዜንጽህ ኢኮሎጅያዊ ዑደት ኣዳልዩ እዩ። ገሊኦም ብማይክሮስኮፕ ጥራይ ዚረኣዩ ደቀቕቲ ነፍሳት ከም ኣጽረይቲ ዀይኖም ብምዕያይ: ንጐሓፍ ናብ ዘይጐድእ ነገራት ይቕይርዎ። ሊቃውንቲ ስነ-ፍልጠት ንገለ ኻብዞም ዝጠመዩ ነፍሳት እዚኣቶም ነቲ ኣብ ባሕሪ ዚፈስስ ነዳዲ ዘይትን ካልእ ብስሱዓት ሰባት ዚግበር ብከላን ንኼጽርዩ ተጠቒሞምሎም እዮም። ንጽህና ‘ነቲ ፈጣሪ ምድሪ’ ኸም ዜገድሶ ርኡይ እዩ። (ኤርምያስ 10:12) ንዓና እውን ኬገድሰና ኣለዎ።
6, 7. እቶም ንየሆዋ ዜምልኹ ንጹሃት ኪዀኑ ኸም ዘለዎም ኣብ ሕጊ ሙሴ ዝጐልሐ ብኸመይ እዩ፧
6 ንጹሃት ክንከውን ዜድለየሉ ኻልእ ምኽንያት: እቲ ልዑላዊ ገዛኢና የሆዋ ኻብ ኣምለኽቱ ንጽህና ስለ ዚጽበ እዩ። ኣብቲ የሆዋ ንእስራኤላውያን ዝሃቦም ሕጊ: ንጽህናን ኣምልኾን ዘይነጻጸል ነበረ። ኣብ መዓልቲ ዕርቂ: እቲ ሊቀ ኻህናት ሓንሳእ ዘይኰነስ: ክልተ ሳዕ ነብሱ ብማይ ኪሕጸብ ከም ዝነበሮ እቲ ሕጊ ፈልዩ ጠቒሱ ኣሎ። (ዘሌዋውያን 16:4, 23, 24) ኣብ ኣገልግሎት እተጸምዱ ኻህናት ንየሆዋ መስዋእትታት ቅድሚ ምቕራቦም ኣእዳዎምን ኣእጋሮምን ኪሕጸቡ ነበሮም። (ዘጸኣት 30:17-21፣ 2 ዜና መዋእል 4:6) ኣብቲ ሕጊ 70 ዜርክስ ነገራት ተጠቒሱ ኣሎ። ሓደ እስራኤላዊ ርኹስ ኣብ ዚዀነሉ እዋን: ኣብ ኣምልኾ ኺካፈል ኣይክእልን ነበረ፣ ኣብ ገሊኡ ዅነታት እሞ ነዚ እንተ ጥሒሱ ብሞት ይቕጻዕ ነበረ። (ዘሌዋውያን 15:31) ዝዀነ ይኹን ንኺነጽህ ኪስዕቦ ዚግባእ ስርዓት ምስዓብ እንተ ኣብዩ: ዋላ እውን ነብሱ ምሕጻብን ክዳውንቱ ምሕጻብን እንተ ኣብዩ: ‘ካብ ማእከል እታ ማሕበር ኪምንቈስ’ ነበሮ።—ዘሁልቍ 19:17-20
7 ንሕና ኣብ ትሕቲ ሕጊ ሙሴ እኳ እንተ ዘይኰንና: ነቲ ኣምላኽ ብዛዕባ እዚ ጕዳይ እዚ ዘለዎ ኣተሓሳስባ ንኸነስተውዕል ግን ይሕግዘና እዩ። እቶም ንኣምላኽ ዜምልኹ ንጹሃት ኪዀኑ ኸም ዘለዎም ኣብቲ ሕጊ ጐሊሑ ኸም ዘሎ ንጹር እዩ። የሆዋ ኣይተለወጠን። (ሚልክያስ 3:6) ኣምልኾና “ንጹህን ርኽሰት ዜብሉን” እንተ ዘይኰይኑ: ኣብኡ ተቐባልነት ኪህልዎ ኣይክእልን እዩ። (ያእቆብ 1:27) ስለዚ: ኣብዚ መዳይ እዚ ንሱ ኻባና እንታይ ከም ዚጸበ ኽንፈልጥ ኣሎና።
ኣብ ቅድሚ ኣምላኽ ንጹህ ምዃን ዜጠቓልሎ ነገራት
8. የሆዋ ብምንታይ መዳያት እዩ ንጹሃት ክንከውን ዚጸበየና፧
8 ኣብ መጽሓፍ ቅዱስ: ንጹህ ምዃን ዚብልዎ ሓሳብ ካብ ኣካላዊ ንጽህና ንላዕሊ እዩ ዜጠቓልል። ኣብ ቅድሚ ኣምላኽ ንጹህ ምዃን: ንዅሉ መዳይ ህይወትና ይትንክፍ። የሆዋ ብኣርባዕተ መሰረታዊ መዳያት: ማለት ብመንፈሳዊ: ብስነ-ምግባራዊ: ብኣእምሮኣዊ: ከምኡውን ብኣካላዊ መዳይ ንጹሃት ክንከውን ይጽበየና። ነፍሲ ወከፍ እዚ እተዘርዘረ እንታይ ከም ዜጠቓልል እስከ ንርአ።
9, 10. ብመንፈሳዊ መዳይ ንጹህ ምዃን ኪበሃል ከሎ እንታይ ማለት እዩ፧ ናይ ሓቂ ክርስትያናትከ ኻብ ምንታይ እዮም ዚርሕቑ፧
9 መንፈሳዊ ንጽህና። ብመንፈሳዊ መዳይ ንጹህ ምዃን: ብሓጺሩ ናይ ሓቂ ኣምልኾ ምስ ናይ ሓሶት ዘይምትሕውዋስ ማለት እዩ። እስራኤላውያን ካብ ባቢሎን ናብ የሩሳሌም ኪምለሱ ኸለዉ: “ካብዚ ውጹ: ርኹስ ከቶ ኣይትተንክዩ: . . . ንጽሁ” ዚብል መንፈስ ዝነፈሶ ምሕጽንታ ይስዕቡ ነበሩ። (ኢሳይያስ 52:11) እስራኤላውያን ናብ ዓዶም ዚምለሱሉ ዝነበሩ ቐንዲ ምኽንያት: ኣምልኾ የሆዋ ናብ ዝነበሮ ንምምላስ እዩ ነይሩ። እቲ ኣምልኾ እቲ ንጹህ ኪኸውን ነበሮ፣ ማለት በቲ ንኣምላኽ ዜሕስር ትምህርትታትን ተግባራትን ልምድታትን ሃይማኖት ባቢሎን ኪጽየቕ ኣይነበሮን።
10 ሎሚ: ናይ ሓቂ ክርስትያናት ከም ምዃንና መጠን: ብናይ ሓሶት ኣምልኾ ኸይንብከል ክንጥንቀቕ ኣሎና። (1 ቈረንቶስ 10:21) ጽልዋ ናይ ሓሶት ሃይማኖት ኣስፋሕፊሑ ስለ ዘሎ: ኣብዚ መዳይ እዚ ጥንቁቓት ክንከውን ይግባእ። ኣብ ሓያሎ ሃገራት ዚርከብ እተፈላለየ ልምድታትን ንጥፈታትን ጽምብላትን ምስ ናይ ሓሶት ትምህርትታት እተኣሳሰረ እዩ፣ ንኣብነት: ገሊኡ ኣብ ውሽጥና ዘይትመውት ነገር ኣላ ምስ ዚብል ሓሳብ እተተሓሓዘ እዩ። (መክብብ 9:5, 6, 10) ናይ ሓቂ ክርስትያናት ካብቲ ምስ እምነታት ናይ ሓሶት ሃይማኖት ዚተሓሓዝ ልምድታት ይርሕቑ እዮም። * ካልኦት ዚገብሩልና ጸቕጢ ኣብቲ ኣብ መጽሓፍ ቅዱስ ዚርከብ መለክዒታት ናይ ሓቂ ኣምልኾ ኸም እንለማለም ኪገብረና ኣይንፈቕደሉን ኢና።—ግብሪ ሃዋርያት 5:29
11. ብስነ-ምግባር ንጹህ ምዃን እንታይ የጠቓልል፧ ኣብዚ መዳይ እዚ ንጹሃት ክንከውን ዜድልየናኸ ስለምንታይ እዩ፧
11 ስነ-ምግባራዊ ንጽህና። ብስነ-ምግባር ንጹህ ምዃን: ካብ ዝዀነ ይኹን ዓይነት ጾታዊ ርኽሰት ምርሓቕ የጠቓልል። (ኤፌሶን 5:5) ብስነ-ምግባር ንጹህ ምዃንና ኣገዳሲ እዩ። ኣብ እትቕጽል ምዕራፍ ከም እንርእዮ: ኣብ ፍቕሪ ኣምላኽ ንምጽናዕ: “ካብ ምንዝርና ህደሙ” ዚብል ምሕጽንታ ኽንስዕብ ኣሎና። ዘይንስሑ ኣመንዝራታት: “ንመንግስቲ ኣምላኽ ኣይኪወርስዋን እዮም።” (1 ቈረንቶስ 6:9, 10, 18) ከምዚኣቶም ዝኣመሰሉ ሰባት ኣብ ቅድሚ ኣምላኽ: “ፍንፉናት” እዮም። ብስነ-ምግባር እንተ ዘይነጺሆም ከኣ: “ግዲኦም ኣብቲ . . . ኻልኣይ ሞት እዩ።”—ራእይ 21:8
12, 13. ኣብ መንጎ ሓሳብን ተግባርን እንታይ ምትእስሳር ኣሎ፧ ከመይ ጌርናኸ ኢና ኣእምሮና ንጹህ ክንገብሮ እንኽእል፧
12 ኣእምሮኣዊ ንጽህና። ሓሳብ ናብ ተግባር ይመርሕ። ግጉይ ሓሳባት ኣብ ኣእምሮናን ልብናን ኪሰፍር እንተ ፈቒድናሉ: ይንዋሕ ይሕጸር ርኹስ ተግባር ምግባርና ኣይተርፍን እዩ። (ማቴዎስ 5:28፣ 15:18-20) ንኣእምሮና ብንጹህ ሓሳባት እንተ መሊእናዮ ግን: ንጹህ ኣካይዳ ንኽንሕሉ ኢና እንድረኽ። (ፊልጲ 4:8) ከመይ ጌርና ኢና ኣእምሮና ንጹህ ክንገብሮ እንኽእል፧ ብቐዳምነት: ንሓሳባትና ኼበላሹ ኻብ ዚኽእል ዝዀነ ይኹን ዓይነት መዘናግዒ ኽንርሕቕ የድልየና። * ብተወሳኺ: ቃል ኣምላኽ ኣዘውቲርና ብምጽናዕ ንኣእምሮና ብንጹህ ሓሳባት ክንመልኦ ኣሎና።—መዝሙር 19:8, 9
13 ኣብ ፍቅሪ ኣምላኽ ንምጽናዕ: ንርእስና ብመንፈሳውን ብስነ-ምግባራውን ብኣእምሮኣውን መዳይ ንጽህቲ ጌርና ኽንሕልዋ ኣገዳሲ እዩ። እዚ መዳያት ንጽህና ኣብ ካልእ ምዕራፋት እዛ መጽሓፍ እዚኣ ብዝያዳ ተገሊጹ እዩ። ሕጂ ነቲ ራብዓይ መዳይ ንመርምር፣ እዚ ኸኣ ኣካላዊ ንጽህና እዩ።
ኣካላዊ ንጽህናና ኽንሕሉ እንኽእል ብኸመይ ኢና፧
14. ኣካላዊ ንጽህና ንብሕቲ ዚምልከት ጕዳይ ጥራይ ዘይኰነ ስለምንታይ እዩ፧
14 ኣካላዊ ንጽህና ንሰብነትናን ከባቢናን ንጹህ ምግባር የጠቓልል። እዚ ዓይነት ንጽህና እዚ ንኻልእ ኬገድሶ ዘይግባእ ብሕታዊ ጕዳይ ድዩ፧ ኣምለኽቲ የሆዋ ኸምኡ ገይሮም ኣይርእይዎን እዮም። ኣቐዲምካ ኸም እተገልጸ: የሆዋ ብኣካላዊ ንጽህናና ዚግደሰሉ ምኽንያት: ንጥቕምና ስለ ዝዀነ ጥራይ ዘይኰነስ: ንዕኡ ናእዳ ወይ ወቐሳ ስለ ዜምጽኣሉ እውን እዩ። ብዛዕባ እታ ኣብ መእተዊ እተጠቐምናላ ምሳሌ እሞ ሕሰብ። ወትሩ ረሳሕ ወይ ወዛል ቈልዓ እንተ ርኢኻ: እንታይ ዓይነት ወለዲ ኸም ዘለውዎ ሕቶ የበግሰልካ እዩ። ትርኢትና ወይ ኣነባብራና ኸኣ ኣብቲ ሰማያዊ ኣቦና ወቐሳ ኼምጽኣሉ ወይ ነቲ እንሰብኮ መልእኽቲ ዕንቅፋት ኪኸውን ኣይንደልን ኢና። ቃል ኣምላኽ ከምዚ ይብል:- “ኣገልግሎትና ምእንቲ ኸይጽረፍ: ንሓደ እኳ ብገለ ነገር መዓንቀፊ ከቶ ኣይንህብን ኢና። ብዅሉ ኸም ኣገልገልቲ ኣምላኽ ርእስና ነርኢ አሎና።” (2 ቈረንቶስ 6:3, 4) ብኸመይ ደኣ ኢና ኣካላዊ ንጽህናና ኽንሕሉ እንኽእል፧
15, 16. ጽቡቕ ልማድ ጽሬት እንታይ የጠቓልል፧ ክዳውንትናኸ ኸመይ ኪኸውን ኣለዎ፧
15 ጽሬትናን ትርኢትናን። ባህልን መነባብሮን ካብ ሃገር ናብ ሃገር ዚፈላለ እኳ እንተ ዀነ: ብሓፈሻኡ ግን ኣዘውቲርና ንኽንሕጸብ: ንሕናን ደቅናን ከኣ ጽሩያት ንኽንከውን ዜኽእለና እኹል ሳሙናን ማይን ንረክብ ኢና። ጽቡቕ ልማድ ጽሬት: ቅድሚ ምብላዕና ወይ ቅድሚ ምግቢ ምትንካፍና: ሽቓቕ ድሕሪ ምጥቃምና: ከምኡውን ንቘልዓ ድሕሪ ምሕጻብና ወይ ኣጭርቕቲ ሽንቱ ድሕሪ ምቕያርና ኣእዳውና ብሳሙናን ማይን ምሕጻብ የጠቓልል። ኣእዳውና ብሳሙናን ማይን ምሕጻብና: ካብ ሕማምን ሞትን ኬድሕነና ይኽእል እዩ። ጐዳእቲ ቫይረሳትን ባክተርያን ከይላብዑ ይሕግዝ: ውጽኣት ዜስዕብ ሕማማት ከይንሓምም ድማ ይከላኸለልና። ኣብቲ ረሳሕ ፈሳሲ ዚኸደሉ ትቦታት ዘይብሉ ቦታታት: ከምቲ ጥንታውያን እስራኤላውያን ዚገብርዎ ዝነበሩ: ቀልቀል ኪቕበር ይከኣል ይኸውን።—ዘዳግም 23:12, 13
16 ክዳውንትና እውን ጽሩይን ብቑዕን ኪኸውን እንተ ዀይኑ: ኣዘውቲርካ ኺሕጸብ ኣለዎ። ክዳውንቲ ሓደ ክርስትያን ክቡር ወይ ሓድሽ ቅዲ ኪኸውን ዜድሊ እኳ እንተ ዘይኰነ: ጽሩይን ጽፉፍን ትሕትና ዜንጸባርቕን ግን ኪኸውን ኣለዎ። (1 ጢሞቴዎስ 2:9, 10) ኣብ ዝሃለና ንሃሉ: ትርኢትና ‘ንትምህርቲ እግዚኣብሄር መድሓኒና ዚስልሞ’ ኪኸውን ኢና እንደሊ።—ቲቶስ 2:10
17. ቤትናን ከባቢናን ንጹህን ብቑዕን ኪኸውን ዘለዎ ስለምንታይ እዩ፧
17 ቤትናን ከባቢናን። ቤትና ብሉጽ ወይ ምሾት ዝበዝሖ ኣይከውንን ይኸውን: ኵነታት ከም ዜፍቅዶ ግን ንጹህን ብቑዕን ኪኸውን ኣለዎ። ናብ ኣኼባታት ወይ ናብ ኣገልግሎት ወፍሪ ንምኻድ ማኪና ንጥቀም እንተ ዄንና: ንማኪናና ውሽጣን ደጊኣን ጽርይቲ ንምግባር ዚከኣለና ኽንገብር ኣሎና። ንጹህ ቤትን ከባብን ንባዕሉ ምስክርነት ከም ዚህብ ኣይንረስዕ። ከመይሲ: የሆዋ ንጹህ ኣምላኽ ምዃኑ: ‘ነቶም መጥፋእቲ ምድሪ ኸም ዜጥፍኦም:’ ከምኡውን መንግስቱ ድሕሪ ሓጺር ግዜ ንምድርና ናብ ገነት ክትቅይራ ምዃና: ንሰባት ንምህሮም ኢና። (ራእይ 11:18፣ ሉቃስ 23:43) እምበኣር: ትርኢት ቤትናን ንብረትናን ሕጂ እውን እንተ ዀነ ምስታ እትመጽእ ሓዳስ ዓለም ዚቃዶ ንጹህ ልማዳት ነማዕብል ከም ዘሎና ዜርኢ ኪኸውን ንደሊ ኢና።
18. ንኣዳራሽ መንግስቲ ኣምላኽ ዘሎና ኣኽብሮት ብኸመይ ከነርኢ ንኽእል፧
18 ቦታ ኣምልኾና። ንየሆዋ ዘላትና ፍቕሪ ነቲ ኣብ ከባቢና ማእከል ናይ ሓቂ ኣምልኾ ዝዀነ ኣዳራሽ መንግስቲ ኣምላኽ ኣኽብሮት ንኸነርኢ ትድርኸና። ሓደስቲ ናብቲ ኣዳራሽ ምስ መጹ: ብዛዕባ መአከቢና ጽቡቕ ጦብላሕታ ኺሓድሮም ኢና እንደሊ። እቲ ኣዳራሽ መሳጥን ማራኽን ኰይኑ ንኪቕጽል: ብስሩዕ ኪጸርን ኪጽገንን ኣለዎ። ንምክንኻኑ ዚከኣለና ብምግባር ከኣ: ኣኽብሮት ከም ዘሎና ኸነርኢ ንኽእል ኢና። ንቦታ ኣምልኾና ንምጽራይን ‘ንምጽጋንን ንምዕራይን’ ግዜና ምውፋይ: ከም ክብሪ ጌርና ኽንርእዮ ኣሎና። (2 ዜና መዋእል 34:10) እዚ ዝጠቐስናዮ መሰረታዊ ስርዓታት: ነቲ ኣብ ኣዳራሽ ዓብዪ ኣኼባ ወይ ኣብ ካልእ መአከቢ ዚግበር ዓበይቲ ኣኼባታት እውን ይምልከቶ እዩ።
ንርእስና ኻብ ዜርክስ ልማዳትን ተግባራትን ምንጻህ
19. ኣካላዊ ንጽህናና ንኽንሕሉ: ካብ ምንታይ ክንርሕቅ ኣሎና፧ ኣብዚ መዳይ እዚ መጽሓፍ ቅዱስ ዚሕግዘናኸ ብኸመይ እዩ፧
19 ኣካላዊ ንጽህናና ንኽንሕሉ: ካብ ከም ትምባኾ ምትካኽን ኣልኮላዊ መስተ ምብዛሕን ወልፊ ዜትሕዝ ወይ ንኣተሓሳስባ ዚቕይር ምስ ሕክምና ዘይተሓሓዝ ነገራት ምውሳድን ዝኣመሰለ ዜርክስ ልማዳትን ተግባራትን ክንርሕቕ ኣሎና። መጽሓፍ ቅዱስ ንዅሉ እቲ ሎሚ ኣስፋሕፊሑ ዘሎ ርኹስን ዜፈንፍንን ልማዳት ኰነ ተግባራት እኳ እንተ ዘይዘርዘረ: የሆዋ ብዛዕባ እዚ ነገራት እዚ ዚስምዖ ስምዒት ንኸነስተውዕል ዜኽእለና መሰረታዊ ስርዓታት ግን ሒዙ ኣሎ። የሆዋ ብዛዕባ እዚ ዘለዎ ኣረኣእያ ስለ እንፈልጥ: ንዕኡ ዘላትና ፍቕሪ: ስምረቱ ኽንረክብ ዜኽእለና ስጕምቲ ንኽንወስድ ይድርኸና። ሓሙሽተ ቕዱስ ጽሑፋዊ መሰረታዊ ስርዓታት እስከ ንርአ።
20, 21. የሆዋ ኻብ እንታይ ልማዳት እዩ ሓራ ኽንከውን ዚደልየና፧ ንኽንእዘዝከ እንታይ ዓብዪ ምኽንያት ኣሎና፧
20 “ኣቱም ፍቁራተይ: እዚ ተስፋታት እዚ ኻብ ዚህልወናስ: ብፍርሃት ኣምላኽ ቅድስና እናመላእና: ካብቲ ስጋን መንፈስን ዜርክስ ዘበለ ዅሉ ርእስና ነንጽህ።” (2 ቈረንቶስ 7:1) የሆዋ ንስጋና ኻብ ዚብክልን ንመንፈስና ወይ ንኣእምሮኣዊ ዝንባለና ኻብ ዚጐድእን ነገራት ሓራ ኽንከውን እዩ ዚደልየና። ስለዚ: ካብቲ ኣካላውን ኣእምሮኣውን ጥዕናና ዚጐድእ ወልፊ ዜትሕዝ ልማዳት ንርሕቕ ኢና።
21 መጽሓፍ ቅዱስ ካብቲ ንዓና “ዜርክስ ዘበለ ዅሉ” እንርሕቐሉ ዓብዪ ምኽንያት ሂቡና ኣሎ። ካልኣይ ቈረንቶስ 7:1: “እዚ ተስፋታት እዚ ኻብ ዚህልወናስ” ብዚብል ቃላት ከም እትጅምር ኣስተብህል። እንታይ ተስፋታት እዩ ዘሎና፧ ኣብተን ኣቐዲመን ዘለዋ ቝጽርታት ተሓቢሩ ኸም ዘሎ: የሆዋ: “ኣነውን ክቕበለኩም እየ: . . . ኣቦ ድማ እዀነኩም” ኢሉ ተስፋ ሂቡና ወይ መብጽዓ ኣትዩልና ኣሎ። (2 ቈረንቶስ 6:17, 18) ሕስብ እሞ ኣብሎ። የሆዋ ኣብ ትሕቲ ዕቝባኡ ኼንብረካን ከምቲ ኣቦ ንውሉዱ ዜፍቅሮ ገይሩ ኼፍቅረካን ተመባጺዑልካ ኣሎ። ይኹን እምበር: የሆዋ ነዚ መብጽዓኡ እዚ ዚፍጽሞ: ካብቲ “ስጋን መንፈስን” ዜርክስ ነገራት እንተ ርሒቕካ ጥራይ እዩ። ስለዚ: ዝዀነ ይኹን ፍንፉን ልማድ ወይ ተግባር ካብ ከምዚ ዝኣመሰለ ምስ የሆዋ ዚህልወካ ኽቡርን ጥብቅን ርክብ ዕንቅፋት ኪዀነካ ምፍቃድሲ ኸመይ ዘበለ ዕሽነት ኰን ምዀነ!
22-25. ካብ ርኹስ ልማዳትን ተግባራትን ክንርሕቕ ዚሕግዘና እንታይ ቅዱስ ጽሑፋዊ ስርዓታት እዩ፧
22 “ንእግዚኣብሄር ኣምላኽካ ብምሉእ ልብኻን ብዅሉ ነፍስኻን ብዅሉ ሓሳብካን ኣፍቅሮ።” (ማቴዎስ 22:37) እዛ ትእዛዝ እዚኣ ኻብ ኵሉ ዝዓበየት ምዃና: የሱስ ገሊጹ ኣሎ። (ማቴዎስ 22:38) የሆዋ ኸምዚኣ ዝዓይነታ ፍቕሪ ትግብኦ እያ። ብምሉእ ልብናን ነፍስናን ሓሳብናን ንኸነፍቅሮ: ንህይወትና ኼሕጽር ወይ ነቲ ኣምላኽ ዝሃበና ናይ ምሕሳብ ክእለትና ኼደንዝዝ ካብ ዚኽእል ተግባራት ክንርሕቕ ኣሎና።
23 “[የሆዋ] ህይወትን ትንፋስን ኵሉ ነገርን ንዅሉ ዚህብ እዩ።” (ግብሪ ሃዋርያት 17:24, 25) ህይወት ካብ ኣምላኽ እተዋህበትና ውህበት እያ። ንወሃቢና ስለ እነፍቅሮ: ነታ ዝሃበና ውህበት ኣኽብሮት ከነርኢ ንደሊ ኢና። ንጥዕናና ኻብ ዚጐድእ ዝዀነ ይኹን ልማዳት ወይ ተግባራት ንርሕቕ ኢና፣ ከመይሲ: ከምኡ ዝኣመሰለ ልማዳት ነታ ኸም ውህበት እተዋህበትና ህይወት ኣኽብሮት ከም ዚጐድለና ዜርኢ እዩ።—መዝሙር 36:9
24 “ንብጻይካ ኸም ነፍስኻ ኣፍቅሮ።” (ማቴዎስ 22:39) መብዛሕትኡ ግዜ ርኹስ ልማዳትን ተግባራትን ነቲ ገባሪኡ ጥራይ ዘይኰነስ: ነቶም ኣብ ከባቢኡ ዘለዉ እውን ይጐድእ እዩ። ንኣብነት: ምትካኽ ትምባኾ ነቶም ኣብቲ ኸባቢ ዘለዉ ዘየትክኹ ሰባት እውን ይጐድእ እዩ። ኣብ ከባቢኡ ንዘለዉ ዚጐድእ ውልቀ-ሰብ: ነቲ ኣምላኽ ንብጻይና ኸነፍቅር ዝሃበና ትእዛዝ እዩ ዚጥሕስ። ንኣምላኽ አፍቅሮ እየ እንተ ኢሉ እውን ብግብሩ ሓሳዊ ምዃኑ የርኢ ኣሎ።—1 ዮሃንስ 4:20, 21
25 “ንሓላቑን ንስልጣናትን ኪግዝኡ: ንመራሕቶም ኪእዘዙ።” (ቲቶስ 3:1) ኣብ ሓያሎ ሃገራት: ገሊኡ ዓይነት ድሮጋ ወይ ሓሽሽ ምሓዝ ወይ ምጥቃም ብሕጊ ኽልኩል እዩ። ናይ ሓቂ ክርስትያናት ከም ምዃንና መጠን: ሓሽሽ ዘይሕጋዊ ብምዃኑ ኣይንሕዞን ወይ ኣይንጥቀመሉን ኢና።—ሮሜ 13:1
26. (ሀ) ኣብ ፍቕሪ ኣምላኽ ንምጽናዕ እንታይ ክንገብር የድልየና፧ (ለ) ኣብ ቅድሚ ኣምላኽ ንጹህ ምዃን ብሉጽ መገዲ ህይወት ዝዀነ ስለምንታይ እዩ፧
26 ኣብ ፍቕሪ ኣምላኽ ንምጽናዕ: ብሓደ ወይ ብኽልተ መዳያት ጥራይ ዘይኰነስ: ብዅሉ መዳያት እውን ንጹሃት ክንከውን ኣሎና። ዜርክስ ልማዳትን ተግባራትን ምሕዳጉን ካብኡ ምርሓቕን ቀሊል ከይኸውን ዚኽእል እኳ እንተ ዀነ: ዚከኣል ግን እዩ። * የሆዋ ወትሩ ዚጠቕመና ስለ ዚምህረና: ካብዚ ዚበልጽ መገዲ ህይወት የልቦን። (ኢሳይያስ 48:17) ልዕሊ ዅሉ ድማ: ንጹሃት ብምዃንና ነቲ እነፍቅሮ ኣምላኽ ክብሪ ዜምጽእ ምዃኑ ብምፍላጥና ዚርከብ ዕግበት ንረክብ: በዚ ኸምዚ ድማ ኣብ ፍቕሩ ንጸንዕ።
^ ሕ.ጽ. 2 እታ “ንጹህ” ተባሂላ ተተርጒማ ዘላ ናይ እብራይስጢ ቓል: ንኣካላዊ ንጽህና ጥራይ ዘይኰነስ: ንስነ-ምግባራዊ ወይ መንፈሳዊ ንጽህና እውን ተመልክት።
^ ሕ.ጽ. 10 ናይ ሓቂ ክርስትያናት ኬርሕቕዎ ብዛዕባ ዘለዎም በዓላትን ልምድታትን ዚምልከት ሓሳባት ንምርካብ ኣብ ምዕራፍ 13 እዛ መጽሓፍ እዚኣ ርአ።
^ ሕ.ጽ. 12 ጥዑይ መዘናግዒ ብኸመይ ከም እትመርጽ ኣብ ምዕራፍ 6 እዛ መጽሓፍ እዚኣ ተገሊጹ ትረኽቦ ኢኻ።
^ ሕ.ጽ. 26 ነታ ኣብ ገጽ 94 እትርከብ ““ ቅኑዕ ዘበለ ንምግባር እቃለስ ድየ፧” ዘርእስታ ሳጹንን ነዛ ኣብ ላዕሊ ዘላ “ ብኣምላኽ ግና ዅሉ ይከኣል እዩ” ዘርእስታ ሳጹንን ርአ።
^ ሕ.ጽ. 67 ስም ተቐዪሩ እዩ።
ብዝያዳ ፍለጥ
ስነ ምግባራዊ ጽሬት—ቅድስና ኣምላኽ የንጸባርቕ
እቲ ኣብታ ህዝቅኤል ብራእይ ዝረኣያ ቤተ መቕደስ ዘሎ ኽፍልታት ሓለውትን ኣፍ ደገታትን፡ ንህዝቢ ኣምላኽ ካብ 1914 ኣትሒዙ ፍሉይ ትርጕም ኣለዎ።


c: text/html

text:
ርእሰ-ዓንቀጽ ሰዲህኤ
“ሓደ ሰብኣይ፡ ኩሉ ግዜ ብዕሩቑ ፈረስ እንዳሰሓበ ቀቅድሚ ሓላፊኡ ዘዅዘዅ ይብል ነበረ። ነቲ ዕርቃኑ ዝተዓዘቡ ሰባት ከኣ ስለምንታይ ነዞም ጐይታኻ ዓሪቐ ኣለኹ’ሞ ክደኑኒ ዘይትብሎም? ኢሎም ሓተትዎ። ንሱ ተቐቢሉ ብዛዕባ ዕርቃነይ ዝነግሮም ደኣ ይርእዩኒዶ ኣየለዉን” ኢሉ መለሰሎም፡ ዝብል ዋዛ ምስ ቁምነገር ኣብ ሕብረተሰብና ዝውቱር ኣበሃህላ እዩ። መሲልኩም እንታይ ኣምጻእኩም እዩ’ሞ፡ ኣብዚ ለንቅነ ኣሳሰይቲ ጉጅለ ህግደፍ “ኣቶ ኢሳይያስ ብምኽንያት ሓድሽ ዓመት ሕቶታት ክምልሱ ስለ ዝኾኑ ሕቶታትኩም ኣቕርቡ” ዝብል መተዓሻሸዊ ጐስጓስ ከካይዱ ንዕዘብ ኣለና። ኣብቲ ኣብ መበል 26 ዓመት ሕታም ቁጽሪ 107 ጋዜጣ ሓዳስ ኤርራ ዘሎ ሓበሬታ’ኳ ከምኡ ኣይብልን እዩ። እቲ ሕቶታት ኣቕርቡ ዝብል መጸዋዕታ ከምቲ “ዋሕለልና ክብላ ጻሕሊ ይዓጥና” ዝበሃል ክንፍቶ በሃልቲ ዝመሃዝዎ እዩ ዝመስል።
ኣብ መንጎ ህዝብን መንግስትን ዘሎ ዝምድና ምስ ምሕታትን ምምላስ ዝዛመድ እዩ። ህዝቢ ይሓትት መንግስቲ ድማ ይምልስ። እዚ መወዳእታ ዘየብሉ ቀጻሊ መስርሕ ምምሕዳር እዩ። እቲ ምሕታትን ምምላስን ቅልጣፈኡን ዋሕዙን ሓልዩ ብቐጻሊ ዝጐዓዝ መስርሕ ክኸውን እንከሎ፡ ናይቲ ምምሕዳራዊ ጥዕና መለለይ እዩ። ሕቶታት ካብ ህዝቢ እንዳተጸፍጸፈ መልሲ ካብ መንግስቲ ደሃዩ ዝሃጥም እንተኾይኑ ከኣ፡ ናይ ዘይጥዑይ ዝምድና ህዝብን መንግስትን ምልክት እዩ። ከምዚ ኣብ መንጎ ህዝቢ ኤርትራን ምምሕዳር ህግደፍን ዘሎ ኩነታት። እቲ ኣዝዩ ዘገርም ምምሕዳር ህግደፍ ንሕቶታት ህዝቢ ብተደጋጋሚ ምጉሳዩ ዘይኮነስ፡ ሕቶታት ህዝቢ ኤርትራ ከምዘይፈልጥ፡ ተመሊሱ ካብ ህዝቢ ሕቶታት ክቐርበሉ ክጽውዕ ምምጥጣሩ እዩ።
ኣብ ጉዳይ፡ ደሞክራሲ፡ ህዝባዊ ተሳትፎ ኣብ መንግስቲ፡ ሕገመንግስቲ፡ ህዝባዊ ምርጫ፡ ህላወ ፖለቲካዊ ብዙሕነት፡ ደሞክራስያውን ሰብኣውን መሰል፡ ናጽነት ምውዳብን ሓሳብካ ምግላጽን፡ ፍትሓውነት፡ ፍርዳዊ መስርሕ፡ ግዱድ ውትህድርና፡ ተሳትፎ ብሕታዊ ጽላት ኣብ ህንጸት ሃገር፡ ጥዑይ ዲፕሎማስያዊ ዝምድና፡ ዘይዛሪ ዋሕዚ ናብ ስደት … ወዘተ ዘሎ ዘይተመለሰ ሕቶታት ምዃኑ ኣይኮነንዶ ኣብ ቅድሚ ኤርትራዊ ኣብ ሕብረተሰብ ዓለም’ውን ኣፍልጦ ረኺቡ ዘሎ ኩነታት እዩ። ኣቶ ኢሳይያስ ነቲ ሓቀኛ ናይ ህዝብና ሕቶስ ይጽናሕ እሞ፡ ነቲ ናይ ምምሕዳሩ ሚድያ ጋዜጠኛታት ከም ቁርን ኣስሓይታን እንዳፈርሕዎ ዘቕርብዎ ድራማዊ ሕቶታት ዝህቦ ናይ ኣሽካዕላል መልሲ ንፈልጦ ኢና። ሕጂ ሕብሪ ቀይርካ “ከምቲ መርዓዊ ዘይሓዛስ ዓርኪ ይሕዛ” ዝበሃል፡ መላሲ ከይሓዝካ ሕቶታት ምዕዳም ቅድሚ ኩሉ ኣሽካዕላል ኣብ ልዕሊ ህዝቢ እዩ።
ኣብ ኤርትራ ናይ መላሳይ እምበር ናይ ሓታታይ ዋሕዲ ከም ዘየለ ንጹር ከነሱ፡ ከምዚ ዓይነት ብብደዐን ላግጽን ዝተላዕጠጠ መጸዋዕታ ምቕራብ፡ ህዝቢ ኤርትራ ኣብ ዘየለ ክውንነት “ኮንደኾን እዚ ሰብኣይ ናይ ህዝቢ መረረ ዝሰምዕ እዝኒ ኣጥርዩ እዩ” ዝብል መህውተቲ ስልቲ ካብ ምፍጣር ሓሊፉ ካልእ ትርጉም ከም ዘየብሉ ምግንዛብ ኣድላይ እዩ። ድሕሪ ሕጂ ኣብ ኤርትራ መራሒ ህግደፍ ተሓቲቱ ካብ ዝህቦ መልሲ ዝፍጠር ኣውንታዊ ለውጢ ከም ዘይህሉ ካብዚ ዝሓለፈ ተመኩሮና ክንመሃር ይግበኣና። ምኽንያቱ ልቢ ኢሳይያስን ጉጅለኡን ንህዝባዊ ሕቶ መልሲ ዘየብቁል ምድረበዳ ካብ ዝኸውን ነዊሕ ግዜ ስለ ዝገበረ። ምናልባት ግና ንሕቶ ህዝቢ ዘይምልስ ኣረጊት ናይ ሸንኮለል ካሴት ኣሕዲሱ የቕርብ ይኸውን። ከምቲ “ናይ 1997 ቅዋም እነተግብረሉ ጥጡሕ ኩነታት ኣይተፈጥረን ክብል ጸኒሑ፡ ደሓር ግና እቲ ሕገመንግስቲ ሞይቱ’ዩ” ዝብል ኣቀዲሙ ዝተፈልጠ መርድእ ዝዘርገሓ።
ህግደፍ ከምዚ ዓይነት መደናገሪ መጸዋዕታ እንተዘርግሐ፡ ኣብ ቦታኡ ኮይንካ ክትርእዮ እንከለኻ ኣይተጋገየን። ስርሑ እዩ ዝሰርሕ ዘሎ። ካብዚ ወጻኢ ከይንጽበ’ውን ንሓንሳብ ብተዘዋዋሪ ንሓንሳብ ድማ ብቐጥታ ነጊሩና እዩ። እዚ ኣቀራርባኡ ህዝቢ ዝበለ እንተበለ ኣበይ ከይበጽሕ ዝብል መልእኽቲ ዘለዎ እዩ። እቲ ራህዋ ናይ ምምጻእ ጉዳይ እምበኣር ኣብ ኢድ ህዝብን ውድባቱን እዩ ዘሎ። ወይ ኣብቲ መደናገሪ ጽርግያ ህግደፍ ምኹዳድ ወይ ድማ ናብ ራህዋ ዝመርሓካ መንገዲ ጽርግያ ምጽራግ ኣብ ኢድ ህግደፍ የለን። ከምቲ ግቡእ ሓደ መንግስቲ ብመንገዲ መራሒኡ ኣቢሉ “ኣብዚ እዋንዚ ከምዚ ክገብር እየ” ምስ በለ ክጠልም እንከሎ ዘሕትቶ እዩ። ህዝቢ እውን ኣብ ልዕሊኡ እምነት ከም ዘጉደለ ክገልጸሉ ናይ ግድን እዩ። መራሒ ህግደፍ ግና እቲ ከም ዝበልካዮ ኮይንካ ምቕራብዩ ዘይወሓጠሉ እምበር፡ ቃል ዓጺፍካ ዝምልከተካ ገዲፍካ ኣብ ዘይምልካ ምህውታትስ ናተይ ኢሉ ሒዝዎ ዘሎ ኣካይዳ እዩ። ቅድሚ 3 ዓመታት፡ ከምዚ ለንቅነ ክዛረብ እንከሎ፡ ብዛዕባ መጻኢ ሕርሻዊ ቁጠባዊ ልምዓት ተሓቲቱ ክምልስ እንከሎ ነቲ ጋዜጠኛ “ብዛዕባዚ ግብራዊ መልሲ ክህበካ 3 ኣዋርሕ ጥራይ ተጸበየኒ” ክብሎ እንከሎ ይዝከረኩምዶ? ክሳብ ሕጂ ከኣ ነዚ ብዝምልከት ንሱ ኣይመለሰን፡ ስለምንታይ ኣብ ቃልካ ዘይጸናዕካ ዝብል ህዝባዊ ደሃይ እውን ኣይተሰምዐን። በዚ ከኣ እነሆ እቲ ስርዓት ሻዲኑ ንዕቀቱ ኣብ ልዕሊ ህዝቢ ሰማይ ዓሪጉ።
ሕቶ ምቕራብን ዘይምቕራብን ናይቲ ሓታቲ መሰል እዩ። ኢሳይያስ ንህዝባዊ ሕቶ ልባዊ ቀጥታዊ መልሲ ክህብ ግና ካብ ትጽቢት ወጻኢ እዩ። ምኽንያቱ ናቱ ረብሓ ንህዝባዊ ሕቶ ብምዕባጥ እምበር ብምምላስ ስለ ዘይረጋገጽ። ምናልባት ነቲ ደቂ ልቢ ገርሃ ዘቕርብዎ ሕቶታት፡ ከም ሓደ እታዎ (input) ናይ ስለያዊ ተግባር ክወስዶ ከም ዝኽእል ምግማት ኣብ ቦታኡ እዩ። ናይ ጥፍኣት ማሃንድሳቱ ካብዚ ነቒሎም ህዝቢ ዘዕሽውሉ ወይ ዝቐጽዕሉ ሜላ ክስእሉ ይኽእሉ። ካብዚ ሓሊፉ መላሳይ እምበር ሓታታይ ኣብ ዘይወሓዳ ሃገር ኤርትራ “ሕቶታትኩም ናብ ዲክታቶር ኢሳይያስ ላኣኹ” ዝብል ነጋሪት ምህራም ናይ ጥዕና ኣይኮነን።

robotstxt: allowed

filter: keep


text:
በስመ አብ ወወልድ ወመንፈስ ቅዱስ አሐዱ አምላክ!
ታሪክ ኦርቶዶክስ ተዋሕዶ ቤተ ክርስቲያን ኤርትራ
ኦርቶዶክስ ተዋሕዶ ቤተ ክርስቲያን ኤርትራ፡ ብክቡር ደም ክርስቶስ ዝተመሥረተት ኣብ ትንቢት ነቢያትን ስብከት ሓዋርያትን ትምህርቲ ሊቃውንትን ዝተሓንፀት ጥንታዊት ቤተ ክርስቲያን እያ። ቅድሚ እምነተ ክርስቶስ ምቕባላ ብሕገ ኦሪት ትምራሕ ብኣምልኮተ እግዚአብሔር ትኣምን ነበረት። (ግብ. 8፡26-28) ኣብ ዘመነ ሓዲስ ድማ ድኅሪ ልደተ ክርስቶስ ኣብቲ ቀዳማይ ክፍለ ዘመን፡ እቲ ስሉብ በዓል ሥልጣን ብሰሜናዊ ጫፍ ኣቢሉ ናብ ሃገርና እምነተ ክርስትና ኂዙ ኣተወ። (ግብ. 8፡26)
ኣብዚ ኤርትራ እትርከበሉ ሰፊሕ ምድረ ኣግዓዚ ቅዱሳን ሓዋርያት በብጊዜኡን በብቦታኡን ወንጌል ኣስተምሂሮም ከምዝኸዱ ይንገር’ዩ። ሰፊሕ ምንቅስቃስ ንግዲ ዓለም ዝካየደላ ዝነበረት ጥንታዊት ወደብ ሃገርና ኣዱሊስ’ውን፡ ኣብተን ቀዳሞት ዘመነ ክርስትና መካናተ ጸሎት ዝነበሮ ኣፍ ደገ ክርስትና ምንባራ’ውን ይፍለጥ።ተውሳክ፡ . . .ታሪክ ኦርቶዶክስ ተዋሕዶ ቤተ ክርስቲያን ኤርትራ


text:
ገበር | መጽሓፍ ቅዱስ—ታሪኽ ዕቃበኡ
መጽሓፍ ቅዱስ፡ መልእኽቱ ንምጥዋይ ብእተገብረ ፈተነ ኣይጠፍአን
ዜስግእ ኵነታት፦ ከም ምምሽማሽን ምጽራርን ዝኣመሰለ ብግዳም ዚመጽእ ኣስጋኢ ነገራት ንመጽሓፍ ቅዱስ ኣየጥፍኦን። ይኹን እምበር፡ ገሊኦም ቀዳሕትን ተርጐምትን ንመልእኽቲ መጽሓፍ ቅዱስ ኪጠውይዎ ፈቲኖም እዮም። ሓድሓደ ግዜ፡ ኣብ ክንዲ ንሰረተ እምነቶም ምስ መጽሓፍ ቅዱስ ዜሰማምዕዎ፡ ንመጽሓፍ ቅዱስ ምስ ሰረተ እምነቶም ከም ዚሰማማዕ ገይሮም ኪጠውይዎ ፈቲኖም እዮም። ገለ ኣብነታት እስከ ርአ፦
ቦታ ኣምልኾ፦ ካብ ራብዓይ ክሳዕ ካልኣይ ዘመን ቅ.ክ. ኣብ ዘሎ ግዜ፡ ጸሓፍቲ ጰንጠጤቝ (ኦሪት) ሳምራውያን ኣብ ዘጸኣት 20፡17፡ “ኣብ ኣርጌሪዚም። ኣብኡ እውን መሰውኢ ስራሕ” ዚብላ ቓላት ወሰኹ። በዚ ኸምዚ፡ ሳምራውያን ነቲ ኣብ “ኣርጌሪዚም” ወይ “ከረን ጌሪዚም” ዝሃነጽዎ ቤተ መቕደስ፡ ቅዱሳት ጽሑፋት ከም ዚድግፎ ገይሮም ኬቕርብዎ ፈተኑ።
ሰረተ እምነት ስላሴ፦ መጽሓፍ ቅዱስ ተጻሒፉ ኻብ ዚውዳእ 300 ዓመት ጸኒሑ፡ ሓደ ኣብ ስላሴ ዚኣምን ጸሓፊ ንቐዳማይ ዮሃንስ 5:7፡ “ኣብ ሰማይ፡ ኣቦን ቃልን መንፈስ ቅዱስን ኣለዉ፣ ሰለስቲኦም እውን ሓደ እዮም” ዚብላ ቓላት ወሰኸላ። እዚ ሓሳባት እዚ ኣብቲ በዅሪ ጽሑፍ ኣይነበረን። ብሩስ ሚትስገር ዚብሃል ናይ መጽሓፍ ቅዱስ ምሁር ከም ዝሓበሮ፡ እዘን ቃላት እዚአን “ካብ ሻድሻይ ዘመን ንደሓር፡ ኣብ ኢደ ጽሑፋት ላቲንን [ናይ ላቲን] ቩልጌትን ብተደጋጋሚ ኺርከባ ጀመራ።”
መለኮታዊ ስም፦ ብዙሓት ተርጐምቲ መጽሓፍ ቅዱስ ኣብ ማሪታዊ እምነት ኣይሁድ ተመርኲሶም፡ ንመለኮታዊ ስም ካብ ቅዱሳት ጽሑፋት ሓኺኾም ኬውጽእዎ ወሲኖም እዮም። ነዚ ስም እዚ ድማ ብኸም “ኣምላኽ” ወይ “ጐይታ” ዚብል መዓርጋት ተክእዎ፣ እዚ መግለጺታት ግና ኣብ መጽሓፍ ቅዱስ ንፈጣሪ ጥራይ ዘይኰነስ፡ ንሰባት፡ ንናይ ሓሶት ኣምልኾ ዚውክሉ ነገራት፡ ንድያብሎስ እውን ከይተረፈ ንምጽዋዕ ይዕየየሉ እዩ።—ዮሃንስ 10:34, 35፣ 1 ቈረንቶስ 8:5, 6፣ 2 ቈረንቶስ 4:4። *
መጽሓፍ ቅዱስ እተዓቀበሉ መገዲ፦ ቀዳማይ፡ ገሊኦም ቀዳሕቲ መጽሓፍ ቅዱስ ሸለልተኛታት፡ ሕሉፍ ሓሊፎም እውን መታለልቲ እኳ እንተ ነበሩ፡ ብዙሓት ካልኦት ግና ኣዝዮም ክኢላታትን ጥንቁቓትን እዮም ነይሮም። ማሶራውያን ካብ ሻድሻይ ክሳዕ ዓስራይ ዘመን ድ.ክ. ኣብ ዘሎ ግዜ፡ ንቕዱሳት ጽሑፋት እብራይስጢ ናብቲ ጽሑፍ ማሶራውያን ተባሂሉ ዚፍለጥ ጽሑፍ ቀድሕዎ። ዝዀነ ይኹን ጌጋ ኸም ዘይተገብረ ንምርግጋጽ ነቲ ቓላትን ፊደላትን ይቘጽርዎ ኸም ዝነበሩ እዩ ዚንገር። ኣብ ገሊኡ ኽፋል እቲ ኸም መሰረት እተጠቕሙሉ ጽሑፍ ጌጋታት ከም ዘሎ እንተ ኣጠራጢርዎም ድማ ኣብ ሕድጋት እቲ ጽሑፎም ምልክት ይገብሩሉ ነበሩ። ማሶራውያን ንጽሑፍ መጽሓፍ ቅዱስ ብኢደ ዋኒኖም ኪተናኽፍዎ ኣይደለዩን። ሞሸ ጐሸን ጎተስቲን ዚብሃል ፕሮፌሰር፡ “ኣብቲ ጽሑፍ ኰነ ኢልካ ለውጢ ምግባር፡ እቲ ዝኸፍአ ገበን ከም ምፍጻም ገይሮም እዮም ዚርእይዎ ነይሮም” በለ።
ካልኣይ፡ እቲ ሎሚ ዘሎ ሓያሎ ኢደ ጽሑፋት፡ ንምሁራት መጽሓፍ ቅዱስ ጌጋታት ንኸለልዩ ይሕግዞም እዩ። ንኣብነት፡ ንዘመናት ዚኣክል፡ መራሕቲ ሃይማኖት እቲ ብላቲን እተዳለወ ቕዳሓቶም፡ ሓቅነቱ እተረጋገጸ ጽሑፍ መጽሓፍ ቅዱስ ከም ዝዀነ እዮም ዚምህሩ ነይሮም። እንተዀነ ግና፡ ኣብ 1 ዮሃንስ 5:7፡ ነቲ ኣብዛ ዓንቀጽ ኣቐዲሙ እተገልጸ ሓቅነት ዘይብሉ ቓላት ወሰኹሉ። እዚ ጌጋ እዚ፡ ኣብቲ ጸላዊ ዝዀነ ኪንግ ጄምስ ቨርሽን ዚብሃል ትርጉም እንግሊዝኛ እውን ሰሊኹ ኣትዩ እዩ። ይኹን እምበር፡ ካልእ ርኽበታት ኢደ ጽሑፋት እንታይ እዩ ዚገልጽ፧ ብሩስ ሚትስገር፡ “እቲ [ኣብ 1 ዮሃንስ 5:7 ዚርከብ] ጽሑፍ፡ ኣብ ላቲን ጥራይ እንተ ዘይኰይኑ፡ ኣብ ኵሉ እቲ ጥንታዊ ኢደ ጽሑፋት (ሱርስት፡ ቁብጥኛ፡ ኣርመንኛ፡ ግእዝ፡ ዓረብኛ፡ ስላቭኛ) ኣይርከብን እዩ” ብምባል ጸሓፈ። ከም ውጽኢቱ ድማ፡ እተኸለሰ ሕታማት ኪንግ ጄምስ ቨርሽን ኰነ ኻልእ መጽሓፍ ቅዱሳት ነዚ ሓቅነት ዘይብሉ ሓረግ ኣውጺኦምዎ እዮም።
ጥንታዊ ኢደ ጽሑፋት፡ መልእኽቲ መጽሓፍ ቅዱስ ከም እተዓቀበ ዜርኢ መርትዖ የቕርብ ድዩ፧ ጥቕላላት ምዉት ባሕሪ ብ1947 ምስ ተረኽበ፡ ምሁራት ንጽሑፋት እብራይስጢ ማሶራውያን ምስቲ ልዕሊ ሽሕ ዓመት ኣቐዲሙ እተጻሕፈ ጥቕላላት መጽሓፍ ቅዱስ ኬወዳድርዎ ኽኢሎም እዮም። ሓደ ኣባል ኣሰናዳእቲ ጥቕላላት ምዉት ባሕሪ፡ ሓንቲ ጥቕላል፡ “እቲ ልዕሊ ሽሕ ዓመት ኣቐዲሙ ብኢድ ኣይሁድ ቀዳሕቲ እተመሓላለፈ መጽሓፍ ቅዱሳዊ ጽሑፍ፡ ኣዝዩ ዜተኣማምንን ብጥንቃቐ እተቐድሐን ከም ዝዀነ፡ ኣሉ ዘይብሃሎ መርትዖ እያ እተቕርብ” ብምባል ደምደመ።
እቲ ኣብ ዱብሊን፡ ኣየርላንድ፡ ዚርከብ ቤተ መጻሕፍቲ ቸስተር ቢቲ፡ ነቲ ኣብ ካልኣይ ዘመን ድ.ክ.፡ ማለት መጽሓፍ ቅዱስ ተጻሒፉ ኻብ ዚውዳእ 100 ዓመት ጥራይ ጸኒሑ እተጻሕፈ ኢደ ጽሑፋት ዜጠቓልል፡ ዳርጋ ንዅሉ መጻሕፍቲ ክርስትያናዊ ቕዱሳት ጽሑፋት ግሪኽኛ ዚውክል እኩብ ጳጲሮስ የቕርብ እዩ። ዘ ኣንከር ባይብል ዲክሽነሪ፡ “እዚ ጳጲሮስ ብዙሕ ሓድሽ ሓበሬታ ዜቕርብ እኳ እንተዀነ፡ ኣብ ታሪኽ መጽሓፍ ቅዱስ ብዙሕ ለውጢ ኸም ዘይነበረ እውን ኣርእዩ እዩ” በለ።
“ኣዝዩ ልክዕ ብዝዀነ መገዲ እተመሓላለፈ ኻልእ ጥንታዊ ጽሑፍ የልቦን ኪብሃል ይከኣል እዩ”
እተረኽበ ውጽኢት፦ ዕድመን ብዝሕን ኢደ ጽሑፋት መጽሓፍ ቅዱስ፡ ንመጽሓፍ ቅዱስ ኣብ ክንዲ ዜበላሽዎ፡ ዝያዳ ኸም ዚመሓየሽ እዩ ገይርዎ። ሰር ፍረደሪክ ከንዮን ዚብሃል ምሁር ብዛዕባ ክርስትያናዊ ቕዱሳት ጽሑፋት ግሪኽኛ፡ “ከምዚ መጽሓፍ እዚ ዝበለ ንጽሑፉ ዚድግፍ ኣዝዩ ብዙሕ ጥንታዊ ምስክርነት ዘለዎ ኻልእ መጽሓፍ የልቦን። ዝዀነ ምሁር ነዚ ናባና በጺሑ ዘሎ ጽሑፍ ብዘይ ዝዀነ ይኹን ጽልዋ ኺርእዮ ኸሎ፡ ጐደሎ ዘይብሉ ኸም ዝዀነ ኣይክሕድን እዩ” በለ። ዊልያም ግሪን ዚብሃል ምሁር ድማ ብዛዕባ ቕዱሳት ጽሑፋት እብራይስጢ ሓሳብ ኪህብ ከሎ፡ “ኣዝዩ ልክዕ ብዝዀነ መገዲ እተመሓላለፈ ኻልእ ጥንታዊ ጽሑፍ የልቦን ኪብሃል ይከኣል እዩ” በለ።
ብዝያዳ ፍለጥ
ነቲ “ቕዱስ ቃል ኣምላኽ” ንምትርጓም ሕድሪ እተዋህቦም—ሮሜ 3:2
ናይ የሆዋ መሰኻኽር ኣብ ዝሓለፈ ዘመን እተፈላለየ ትርጉማት መጽሓፍ ቅዱስ ኪጥቀሙሉ ጸኒሖም እዮም። ብዘመናዊ ቛንቋ እንግሊዝኛን ብኻልእ ቋንቋታትን ናይ ገዛእ ርእሶም ሓድሽ ትርጉም መጽሓፍ ቅዱስ ኬዳልዉ ዘድለዮም ደኣ ስለምንታይ እዩ፧
ናይ የሆዋ መሰኻኽር ከመይ ዝበሉ ሰባት እዮም፧
ክንደይ ናይ የሆዋ መሰኻኽር ትፈልጥ፧ ብዛዕባና ብሓቂ እትፈልጦ እንታይ እዩ፧


text:
ንየሆዋ ወድሶ እሞ ተባረኽ
‘የሆዋ ሕያዋይ እዩ እሞ፡ ወድስዎ።’—መዝ. 106:1፡ NW።
1. የሆዋ ኺውደስ ዚግብኦ ስለምንታይ እዩ፧
እቲ ወሃብ “ኵሉ ጽቡቕ ውህበትን ኵሉ ፍጹም ውህበትን” ዝዀነ የሆዋ፡ ኪውደስ ይግብኦ እዩ። (ያእ. 1:17) ንሱ ኸም ፈቃር ጓሳና መጠን፡ ብስጋውን ብመንፈሳውን ዜድልየና ነገራት ይሓልየልና እዩ። (መዝ. 23:1-3) ብፍላይ ኣብ እዋን ጸበባ፡ “ንኣና መዕቈብን ሓይልን” ምዃኑ ኣርእዩ እዩ። (መዝ. 46:1) ሓደ ኻብቶም ጸሓፍቲ መጽሓፍ መዝሙር፡ “ንሱ ሕያዋይ እዩ እሞ፡ ንየሆዋ ወድስዎ፣ ብተኣማንነት ዜርእዮ ፍቕሩ ንዘለኣለም ይነብር እዩ” ብምባል ጸሓፈ። ንሕና እውን ነዚ ሓሳብ እዚ ብምሉእ ልብና ኸም እንሰማምዓሉ ዚገብር ብዙሕ ምኽንያት ኣሎና።—መዝ. 106:1፡ NW።
ጥቕሲ ዓመት 2015፦ ‘የሆዋ ሕያዋይ እዩ እሞ፡ ወድስዎ።’—መዝሙር 106:1፡
2, 3. (ሀ) ነቲ ዝረኸብናዮ በረኸት ኣቕሊልና እንተ ርኢናዮ፡ እንታይ ሓደጋ እዩ ኼስዕበልና ዚኽእል፧ (ለ) ኣብዛ ዓንቀጽ እዚኣ፡ እንታይ ሕቶታት ኢና ኽንምርምር፧
2 ነቲ ንውዳሰ ወይ ንምስጋና ዚምልከት ጉዳይ ክንምርምሮ ኣገዳሲ ዝዀነ ስለምንታይ እዩ፧ ከምቲ ብትንቢት እተነግረ፡ ኣብዘን ዳሕሮት መዓልትታት ዚነብሩ ሰባት በብግዜኡ ዘየመስግኑ እናዀኑ ይኸዱ ኣለዉ። (2 ጢሞ. 3:2) መብዛሕትኦም ሰባት ነቲ ዝረኸብዎ በረኸት ኣቕሊሎም እዮም ዚርእይዎ። ብሚልዮናት ዚቝጸሩ ሰባት፡ በዛ ናይ ንግዲ ዓለምን በቲ መዋዓዊዒታታን ስለ ዚጽለዉ፡ በቲ ዘለዎም ዓጊቦም ኣብ ክንዲ ዚነብሩ፡ ዝያዳ ኺረኽቡ እዮም ሃርገፍገፍ ዚብሉ። እዚ መንፈስ እዚ ንዓና እውን ኪጸልወና ይኽእል እዩ። ልክዕ ከምቶም ጥንቲ ዝነበሩ እስራኤላውያን፡ ነቲ ምስ የሆዋ ዘሎና ኽቡር ርክብን ነቲ ኻብኡ ዝረኸብናዮ በረኸትን ዘይነማስወሉን ዘይነመስግንን ክንከውን ንኽእል ኢና።—መዝ. 106:7, 11-13።
3 እተፈላለየ ሽግራት ከነሕልፍ ከለና እንታይ ኬጋጥመና ኸም ዚኽእል ሕሰብ። ኣብ ከምዚ ዝኣመሰለ ዅነታት፡ በቲ ሽግራት ስለ እንውሓጥ፡ እቲ ዝረኸብናዮ በረኸት ከይርኣየና ይኽእል እዩ። (መዝ. 116:3) ብኸመይ ደኣ ኢና እሞ መማሰዊ ልቢ ኸነማዕብልን ክንዕቅብን እንኽእል፧ ከቢድ ፈተናታት ከነሕልፍ ከለና እውን ከይተረፈ፡ ኣወንታዊ ኣመለኻኽታ ንኺህልወና ዚሕግዘና እንታይ እዩ፧ እስከ ቐጺልና ንርአ።
‘ኣምላኸየ ተኣምራትካ ብዙሕ እዩ’
4. መማሰዊ ልቢ ኽንዕቅብ እንኽእል ብኸመይ ኢና፧
4 መማወሰዊ ልቢ ምእንቲ ኸነማዕብልን ምእንቲ ኽንዕቅቦን፡ ነቲ ኻብ የሆዋ ዝረኸብናዮ በረኸት ክንፈልጦን ብሞሳ ኸነስተንትነሉን ነቲ ብተኣማንነት ዘርኣየና ፍቕሪ ኸኣ ብጥንቃቐ ኽንምርምሮን ይግባእ። ሓደ ኻብቶም ጸሓፍቲ መጽሓፍ መዝሙር ከምኡ ምስ ገበረ፡ በቲ የሆዋ ዝገበሮ ሓያሎ ዜደንቕ ነገራት ተደሚሙ እዩ።—መዝሙር 40:5፣ 107:43 ኣንብብ።
5. መማሰውቲ ብዛዕባ ምዃን፡ ካብ ሃዋርያ ጳውሎስ እንታይ ክንመሃር ንኽእል ኢና፧
5 መማሰውቲ ብዛዕባ ምዃን፡ ካብ ሃዋርያ ጳውሎስ ብዙሕ ክንመሃር ንኽእል ኢና። ብተደጋጋሚ ኻብ ልቡ የመስግን ስለ ዝነበረ፡ ብዛዕባ እቲ ዝረኸቦ በረኸት የስተንትን ነይሩ ኪኸውን ኣለዎ። “ተጻራፍን ሰጓጕን ነቓጽን” ከም ዝነበረ ኣጸቢቑ ይፈልጥ ነይሩ እዩ። ስለዚ፡ ኣብ ዝሓለፈ ብሓጢኣት ተመላሊሱ ኽነሱ፡ ኣምላኽን ክርስቶስን ምሕረት ስለ ዘርኣይዎን ንኣገልግሎት ስለ ዝመደብዎን ኣመስጊኑ እዩ። (1 ጢሞቴዎስ 1:12-14 ኣንብብ።) ብዘይካዚ፡ ጳውሎስ ንክርስትያን ብጾቱ ኣጸቢቑ ኣመስጊንዎም፡ ስለቲ ሰናይ ባህርያቶምን ብተኣማንነት ዝገበርዎ ኣገልግሎትን ከኣ ንየሆዋ ብዙሕ ግዜ ኣመስጊንዎ እዩ። (ፊል. 1:3-5, 7፣ 1 ተሰ. 1:2, 3) ጳውሎስ ፈተናታት ምስ ኣጋጠሞ፡ ስለቲ ኻብ መንፈሳውያን ኣሕዋቱ ዝረኸቦ እዋናዊ ደገፍ ንየሆዋ ብኡብኡ ኣመስጊንዎ እዩ። (ግብ. 28:15፣ 2 ቈረ. 7:5-7) በዚ ምኽንያት እዚ እዩ ብጽሑፋቱ ኣቢሉ ንክርስትያናት፡ “ብመዝሙርን ብውዳሰ ኣምላኽን ብጥዑም መንፈሳዊ ዜማን ንሓድሕድኩም ተማሃሃሩን ተተባብዑን። . . . ብየሱስ ንኣቦና ኣምላኽ እናኣመስገንኩም፡ ኵሉ ብስም ጐይታና ግበርዎ” ብምባል ዘተባብዖም።—ቈሎ. 3:15-17።
ኣስተንትኖን ጸሎትን—መማሰውቲ ንኽንከውን ዚሕግዝ ረቛሒታት
6. ንየሆዋ ብፍላይ ብዛዕባ እንታይ ኢኻ እተመስግኖ፧
6 መማሰውቲ ብምዃንን ሞሳና ብምግላጽን፡ ነቲ ጳውሎስ ዝሰርዖ ሰናይ ኣብነት ክንቀድሖ እንኽእል ብኸመይ ኢና፧ ልክዕ ከም ጳውሎስ፡ ብዛዕባ እቲ የሆዋ ብብሕቲ ዝገበረልና ነገራት ከነስተንትን ኣሎና። (መዝ. 116:12) ‘ከተማስወሉ እትኽእል እንታይ ካብ የሆዋ እተቐበልካዮ በረኸት ኣሎ፧’ ዚብል ሕቶ እንተ ዚቐርበልካ፡ እንታይ ምላሽ ምሃብካ፧ ነቲ ምስ የሆዋ ዘሎካ ኽቡር ርክብ፡ ወይ ከኣ ኣብ መስዋእታዊ በጃ ክርስቶስ ብምእማንካ ንእተገብረልካ ሕድገት ሓጢኣት ምጠቐስካዶ፧ ስማት እቶም እተፈላለየ ኣሸጋሪ ፈተናታት ከተሕልፍ ከለኻ ኣብ ጐድንኻ ዝቘሙ ኣሕዋትን ኣሓትንከ ምረቛሕካዶ፧ ንመጻምድትኻ ወይ ነቶም ክቡራት ደቅኻ ኸይጠቐስካዮም ከም ዘይትሓልፍ ፍሉጥ እዩ። ብዛዕባ እዚ ኻብቲ ፈቃር ኣቦኻ ዝዀነ የሆዋ ዝረኸብካዮ ዜደንቕ በረኸት፡ ግዜ መዲብካ ምስትንታንካ፡ በብመዓልቱ ንኸተመስግን ኪድርኸካ እዩ።—መዝሙር 92:1, 2 ኣንብብ።
7. (ሀ) ጸሎት ውዳሰ ኽንጽሊ ዘሎና ስለምንታይ ኢና፧ (ለ) ብጸሎት ኣቢልካ ኸተመስግን ከለኻ ብኸመይ ኢኻ እትጥቀም፧
7 ነቲ ዝረኸብናዮ በረኸት ኣብ ኣእምሮናን ኣብ ልብናን እንተ ቐሪጽናዮ፡ ንየሆዋ ብጸሎት ኣቢልና ንኸነመስግኖ ድሉዋት ክንከውን ኢና። (መዝ. 95:2፣ 100:4, 5) ሓያሎ ሰባት ንጸሎት፡ ንኣምላኽ እትልምነሉ መገዲ ገይሮም ጥራይ እዮም ዚርእይዎ። ንሕና ግና፡ ስለቲ ዝረኸብናዮ ነገራት ምስ እነመስግን፡ የሆዋ ኸም ዚሕጐስ ንፈልጥ ኢና። መጽሓፍ ቅዱስ፡ ነቲ ሃናን ህዝቅያስን ዘቕረብዎ ጸሎት ሓዊስካ፡ ካብ ልቢ ዝቐረበ ብዙሕ ጸሎት ውዳሰ ሒዙ ኣሎ። (1 ሳሙ. 2:1-10፣ ኢሳ. 38:9-20) ስለዚ፡ ነቶም መማሰውቲ ዝነበሩ እሙናት ኣገልገልቲ ኣምላኽ ምሰሎም። እወ፡ ስለቲ ዝረኸብካዮ በረኸት፡ ንየሆዋ ብጸሎት ኣመስግኖ። (1 ተሰ. 5:17, 18) እዚ ድማ ብዙሕ ጥቕሚ ኣለዎ። ሓጐስካ ይውስኽ፡ ንየሆዋ ዘሎካ ፍቕሪ ይዓቢ፡ ናብ የሆዋ ኸኣ ብዝያዳ ትቐርብ።—ያእ. 4:8።
8. ንዅሉ እቲ የሆዋ ዝገበረልና ነገራት ዘሎና ሞሳ ኸም እነጥፍኦ ኺገብረና ዚኽእል እንታይ እዩ፧
8 ብዛዕባ ሕያውነት የሆዋ ዘሎና ሞሳ ምእንቲ ኸይነጥፍኦ ኽንጥንቀቕ ዘሎና ስለምንታይ ኢና፧ ምኽንያቱ ናይ ዘይምምስጋን ባህርይ ወሪስና ኢና። እቶም ቀዳሞት ወለድና ዝዀኑ ኣዳምን ሄዋንን ኣብ ገነት ኤድን እዮም ዚነብሩ ነይሮም። ዜድልዮም ዘበለ ነገራት ከኣ ይረኽቡ ነበሩ፣ ንዘለኣለም ብሰላም ናይ ምንባር ኣጋጣሚ እውን ነበሮም። (ዘፍ. 1:28) ይኹን እምበር፡ ነቲ ዝረኸብዎ በረኸት ኣየማሰዉሉን። ብስስዐ ዝያዳ ነገራት ኪረኽቡ ተመነዩ። ከም ውጽኢቱ ኸኣ፡ ኵሉ ነገራት ሰኣኑ። (ዘፍ. 3:6, 7, 17-19) ንሕና እውን ኣብዛ ዘይተመስግን ዓለም ንነብር ስለ ዘለና፡ ንዅሉ እቲ የሆዋ ዝገበረልና ነገራት ክንርስዖ ኽንጅምር ንኽእል ኢና። ነቲ ምስ የሆዋ ዝመሰረትናዮ ርክብ ወይ ከኣ ነቲ ኽፍሊ ዓለምለኻዊ ሕውነት ብምዃን ዝረኸብናዮ ፍሉይ መሰል ዘሎና ሞሳ ኸነጥፍኦ ንኽእል ኢና። በቲ ቐልጢፉ ዚሓልፍ ነገራት እዛ ዓለም እዚኣ ኽንወሓጥ ንኽእል ኢና። (1 ዮሃ. 2:15-17) ከምዚ ምእንቲ ኸየጋጥመና፡ በቲ ዝረኸብናዮ በረኸት ከነስተንትን፡ ንየሆዋ ኸኣ፡ ህዝቡ ንኽንከውን ፍሉይ መሰል ስለ ዝሃበና ወትሩ ኸነመስግኖ ኣሎና።—መዝሙር 27:4 ኣንብብ።
ፈተናታት ኬጋጠመና ኸሎ
9. ከቢድ ፈተናታት ኬጋጥመና ኸሎ፡ ብዛዕባ እቲ ዝረኸብናዮ በረኸት ከነስተንትን ዘሎና ስለምንታይ ኢና፧
9 መማሰዊ ልቢ፡ ከበድቲ ፈተናታት ንኽንጻወር ኪሕግዘና ይኽእል እዩ። ህይወትና ዚቕይር ሃንደበታዊ ዅነታት ምስ ዜጋጥመና፡ ማለት መጻምድትና ዘይእሙን ምስ ዚኸውን፡ ሓደገኛ ሕማም ምስ እንሓምም፡ እነፍቅሮ ሰብ ምስ ዝሞተና፡ ወይ ከኣ ባህርያዊ ሓደጋታት ምስ ዜጋጠመና፡ ተስፋ ኽንቈርጽ ንኽእል ኢና። ከምዚ ዝኣመሰለ ዅነታት ኬጋጥመና ኸሎ፡ ነቲ ዝረኸብናዮ በረኸት ነስተንትነሉ እንተ ዄንና ኽንጸናናዕን ክንበራታዕን ኢና። ነዚ ዚስዕብ ናይ ሓቂ ተመክሮታት እስከ ንመርምሮ።
10. ኣይሪና ነቲ ዝረኸበቶ በረኸት ብምጽብጻባ ብኸመይ ተጠቕመት፧
10 ኣብ ሰሜን ኣመሪካ እትነብር ስርዕቲ ፈላሚት ዝዀነት ኣይሪና፡ * ሽማግለ ብዓል ቤት ነበራ። ኰይኑ ግና፡ ሰብኣያ ዘይእሙን ኰነ፡ ንዓኣን ንደቃን ራሕሪሕዎም ድማ ከደ። ኣይሪና ንየሆዋ ብተኣማንነት ንኸተገልግሎ ዝሓገዛ እንታይ እዩ፧ ንሳ፡ “ንየሆዋ ስለቲ ብደረጃ ውልቀ ሰብ ዝገበረለይ ሓልዮት አመስግኖ እየ። ነቲ ዝረኸብክዎ በረኸት በብመዓልቱ ኽጽብጽቦ ስለ ዝመረጽኩ፡ እቲ መዕቘቢና ዝዀነ ሰማያዊ ኣቦና ኸም ዝፈልጠንን ከም ዜፍቅረንን ክግንዘብ ክኢለ እየ። ፈጺሙ ኸም ዘይጥንጥነኒ እፈልጥ እየ” በለት። ኣይሪና፡ ኣብ ህይወታ ሓያሎ ዜሕዝን ኵነታት እኳ እንተ ኣጋጠማ፡ ሕጕስቲ ብምዃና ኸይተሓለለት ክትነብር ክኢላ እያ፣ ንኻልኦት ከኣ ምንጪ ምትብባዕ ትዀኖም ኣላ።
11. ክዮንግ ሱክ ነቲ ኸቢድ ሕማም ንኽትጻወሮ ዝሓገዛ እንታይ እዩ፧
11 ኣብ እስያ እትነብር ክዮንግ ሱክ ምስ ሰብኣያ ዀይና ንልዕሊ 20 ዓመት ፈላሚት ኰይና ኣገልጊላ እያ። ሃንደበት ግና፡ ኣብ ዝኸፍአ ደረጃ ዝበጽሐ መንሽሮ ኸም ዘለዋ ተፈልጠ፡ ካብ ሰለስተ ኽሳዕ ሽዱሽተ ኣዋርሕ ጥራይ ብህይወት ከም እትጸንሕ ድማ ተነግራ። ንሳን ሰብኣያን ቀሊልን ከቢድን ዝዀነ ብዙሕ ፈተናታት እኳ እንተ ኣሕለፉ፡ ብዛዕባ ጥዕናኦም ግና ስክፍታ ዚብሃል ኣይነበሮምን። ክዮንግ ሱክ፡ “እዚ ናይ ጥዕና ጕዳይ ኣጸቢቑ ሃሲዩኒ እዩ። ኵሉ ነገራት ዝሰኣንኩ ዀይኑ እዩ ተሰሚዑኒ፣ ኣዝየ ኸኣ እየ ሰምቢደ” በለት። ነቲ ጸገም እቲ ንኽትጾሮ ዝሓገዛ ደኣ እንታይ እዩ፧ ኣስዒባ፡ “ምሸት ምሸት ቅድሚ ምድቃሰይ፡ ናብ ናሕሲ ቤትና እድይብ እሞ ኣብታ መዓልቲ እቲኣ ብዛዕባ ዝረኸብክዎ ሓሙሽተ ዘማስወሉ ነገራት ዓው ኢለ እጽሊ። ድሕሪኡ፡ ቅሳነት ይስምዓኒ፡ ንየሆዋ ፍቕረይ ንኽገልጸሉ ድማ እድረኽ” በለት። ክዮንግ ሱክ ካብቲ ብለይቲ እትጽልዮ ጸሎት ብኸመይ ተጠቒማ፧ “የሆዋ ኣብ ኣሸጋሪ ዅነታት ከም ዚሕግዘና፡ ካብቲ ዜጋጥመና ፈተናታት ንላዕሊ ኸኣ፡ እቲ ኣብ ህይወትና እንረኽቦ በረኸት ኣዝዩ ኸም ዚበዝሕ ክግንዘብ ክኢለ እየ” በለት።
12. ጀይሰን፡ ድሕሪ ሞት ሰበይቱ ብኸመይ እዩ ተጸናኒዑ፧
12 ኣብ ኣፍሪቃ ኣብ ዚርከብ ሓደ ቤት ጽሕፈት ጨንፈር ዜገልግል ጀይሰን ዚብሃል ሓው፡ ኣብ ናይ ምሉእ ግዜ ኣገልግሎት ንልዕሊ 30 ዓመት ጸኒሑ እዩ። ከምዚ ብምባል ከኣ የዘንቱ፦ “ሸውዓተ ዓመት ይገብር፡ ሰበይተይ ሞተትኒ። እቲ ስቓይ ኣዝዩ ኸቢድ ኪኸውን ይኽእል እዩ። ብዛዕባ እቲ ምስ መንሽሮ ኽትቃለስ ከላ እተሕልፎ ዝነበረት ስቓይ ምሕሳብ ኣዝዩ ተስፋ ዜቝርጽ ኪኸውን ይኽእል እዩ።” ነዚ ሽግር እዚ ንኺጻወሮ ዝሓገዞ ደኣ እሞ እንታይ እዩ፧ ጀይሰን፡ “ሓደ እዋን፡ ኣነን ሰበይተይን ብሓንሳእ ኴንና ንዘሕለፍናዮ ጽቡቕ ግዜ ዘከርኩ፣ ነዚ ኽዝክር ብምኽኣለይ ከኣ ንየሆዋ ብጸሎት ኣመስጊነዮ እየ። ባህ ኪብለኒ ጀመረ፣ ድሕሪኡ፡ ከምዚ ዝኣመሰለ ተዘክሮታት ንኺህልወኒ ስለ ዝሓገዘኒ፡ ንየሆዋ ኣዘውቲረ ኸመስግኖ ጀመርኩ። መማሰዊ ምዃን ኣብ ኣረኣእያይ ዓብዪ ለውጢ ኣምጺኡለይ እዩ። ሰበይተይ ስለ ዝሞተትኒ ሕጂ እውን እሳቐ እኳ እንተ ዀንኩ፡ የሆዋ ምስኣ ጽቡቕ ሓዳር ንኸሕልፍ ስለ ዝሓገዘንን ንዕኡ ኣጸቢቓ ምስ እተፍቅሮ ዝነበረት ሓብቲ ዀይነ ንኸገልግሎ ፍሉይ መሰል ስለ ዝሃበንን አመስግኖ እየ፣ እዚ ኸኣ ንኣረኣእያይ ኣመሓይሽዎ እዩ” በለ።
“ኣምላኸይ የሆዋ ብምዃኑ ኣዝየ እየ ዘመስግን።”—ሸሪል
13. ሸሪል መብዛሕትኦም ኣባላት ስድራ ቤታ ብሙማቶም ንዘጋጠማ ዅነታት ክትጻወሮ ዝኸኣለት ብኸመይ እያ፧
13 ኣብ መወዳእታ 2013 ዝናም እተሓወሶ ብርቱዕ ህቦብላ ንፋስ ኣብ ፍሊፒንስ ምስ ወረደ፡ ኣብቲ ግዜ እቲ ጓል 13 ዓመት ዝነበረት ሸሪል፡ ዳርጋ ዅሎም ስድራ ቤታን ንብረታን ጠፍአ። “ቤተይ ዓንዩ፡ መብዛሕትኦም ኣባላት ስድራ ቤተይ እውን ሃሊቖኦም እዮም” በለት። በቲ ብርቱዕ ባህርያዊ ሓደጋ፡ ኣቦኣን ኣዴኣን ሓዋን ክልተ ኣሓታን ሞይቶም እዮም። እሞኸ ሸሪል ነዚ ዜሕዝን ኵነታት እዚ ኸይተመረረት ንኽትዋጽኣሉ ዝሓገዛ እንታይ እዩ፧ ነቲ ሕጂ ረኺባቶ ዘላ በረኸት ተቕልበሉን ተማስወሉን እያ። ኣስዕብ ኣቢላ፡ “ንዅሉ እቲ ኣሕዋትን ኣሓትን ነቶም ሓገዝ ዜድልዮም ረድኤትን ምትብባዕን ንምሃብ ዝገበርዎ ጻዕሪ ርእየዮ እየ። ኣብ ምሉእ ዓለም ዘለዉ ዅሎም ኣሕዋት ንዓይ ይጽልዩለይ ከም ዝነበሩ እፈልጥ እየ” በለት። ቀጺላ እውን፡ “ኣምላኸይ የሆዋ ብምዃኑ ኣዝየ እየ ዘመስግን። ወትሩ ዜድልየና ነገራት ይህበና እዩ” በለት። እወ፡ ነቲ ዝረኸብናዮ በረኸት ነማስወሉ እንተ ዄንና፡ ብሓዘን ኣይክንውሓጥን ኢና። መማሰዊ ልቢ እንተ ኣልዩና፡ ዝዀነ ይኹን ጸበባ ኼጋጥመና ኸሎ እውን ከይተረፈ፡ ክንጻወሮ ኢና።—ኤፌ. 5:20፣ ፊልጲ 4:6, 7 ኣንብብ።
‘ኣነ ግና ብየሆዋ ኽሕጐስ እየ’
14. እንታይ ዜሐጕስ መጻኢ እዩ ዚጽበየና ዘሎ፧ (ኣብ ገጽ 8 ዘላ ስእሊ ርአ።)
14 ኣብ ታሪኽ ከም እተራእየ፡ ህዝቢ የሆዋ በቲ ዚረኸብዎ በረኸት ይሕጐሱ እዮም። ንኣብነት፡ እስራኤላውያን ኣብ ቀይሕ ባሕሪ ኻብ ፈርኦንን ሰራዊቱን ምስ ደሓኑ፡ ብመዝሙር ውዳሰን ምስጋናን ሓጐሶም ገሊጾም እዮም። (ዘጸ. 15:1-21) ሎሚ፡ ገለ ኻብቲ ረኺብናዮ ዘሎና ኣዝዩ ኽቡር በረኸት፡ ካብ ኵሉ እቲ ስቓይን ጓህን ዜምጽኣልና ነገራት ክንድሕን ዘሎና ጽኑዕ ተስፋ እዩ። (መዝ. 37:9-11፣ ኢሳ. 25:8፣ 33:24) የሆዋ ንዅሎም ጸላእቱ ኣጥፊኡ፡ ናብታ ሰላምን ጽድቅን ዝሰፈና ሓዳስ ዓለም ኬእትወና ኸሎ ኸመይ ከም ዚስምዓና እሞ ሕሰብ። እታ መዓልቲ እቲኣ፡ መዓልቲ ውዳሰ ኽትከውን እያ።—ራእ. 20:1-3፣ 21:3, 4።
15. ኣብ ዓመተ 2015 እንታይ ንኽትገብር ኢኻ ቘሪጽካ ዘለኻ፧
15 ኣብ ዓመተ 2015 ማእለያ ዘይብሉ መንፈሳዊ በረኸት ንኽንረክብ ብሃንቀውታ ኢና እንጽበ። እተወሰነ ፈተናታት እውን ኬጋጥመና ይኽእል እዩ። ግናኸ ዝመጸ እንተ መጸ፡ የሆዋ ፈጺሙ ኸም ዘይሓድገና ንፈልጥ ኢና። (ዘዳ. 31:8፣ መዝ. 9:9, 10) ብተኣማንነት ምእንቲ ኸነገልግሎ ዜድልየና ዘበለ ዅሉ ነገራት ምሃቡ ኣይኬቋርጽን እዩ። ሃየ እምበኣር፡ ከምቲ ነብዪ ኣንባቆም ዝነበሮ መንፈስ ንኸነሕድር ቈራጽነት ንግበር። ንሱ ኸምዚ በለ፦ “ኦም በለስ ኣይክትዕምብብን፡ ኣብ ኣታኽልቲ ወይኒ ፍረ ኣይኪህሉን፡ ፍረ ኣውሊዕ ኪጠልም፡ ግርሁ ምግቢ ኣይኪህብን እዩ፡ ኣባጊዕ ካብ ደምበ ኺጠፍኣ፡ ኣሓውን ኣብ ደምቤታት ኪሰኣና እየን። ኣነ ግና ብእግዚኣብሄር ባህ ክብል፡ ብኣምላኽ ምድሓነይ እልል ክብል እየ።” (ኣን. 3:17, 18) እወ፡ ኣብ ዚመጽእ ዓመት፡ ብዛዕባ እቲ ዝረኸብናዮ በረኸት ነስተንትን፣ ነቲ፡ ‘የሆዋ ሕያዋይ እዩ እሞ፡ ወድስዎ’ ዚብል ጥቕሲ ዓመት 2015 ንኽንስዕቦ ኸኣ ቈራጽነት ንግበር።—መዝ. 106:1፡ NW።
^ ሕ.ጽ. 10 ኣብዛ ዓንቀጽ ዚርከብ ገሊኡ ስማት ተቐዪሩ እዩ።
ብዝያዳ ፍለጥ
‘ንጸሎት ንቕሑ’
ናይ ሓቂ ክርስትያናት ኣዘውቲሮም ኪጽልዩ ዘለዎም ስለምንታይ እዮም፧ ምእንቲ ኻልኦት ክትጽሊ ኸለኻ፡ መን እዩ ዚጥቀም፧


text:
ናይ የሆዋ መሰኻኽር ንቕዩዳት ብምሕጋዞም ተመስጊኖም
ኣብ ኣውስትራልያ ዚነብሩ ትሽዓተ ናይ የሆዋ መሰኻኽር፡ ኣብ ሓደ ዓብዪ መጽንሒ ስደተኛታት ኣውስትራልያ ንዚርከቡ ቕዩዳት፡ “ብሉጽ ኣገልግሎት” ስለ ዝሃብዎም፡ ናይ ምስጋና ወረቐት ምስክር ተዋሂብዎም። እቶም መሰኻኽር የሆዋ እቲ ወረቐት ምስክር ኣብ ጥቓ ደርቢ፡ ምዕራባዊ ኣውስትራልያ ካብ ዚርከብ ማእከል መጽንሒ ስደተኛታት ከርተን እዩ ተዋሂብዎም። *
እቶም መሰኻኽር የሆዋ ናብቶም እሱራት ሰሙን ሰሙን እናኸዱ ብዛዕባ ዜጋጠሞም ነገራት ይሰምዕዎምን ኣብ መጽሓፍ ቅዱስ ዚርከብ ዜጸናንዕ መልእኽትን ተስፋን ይነግርዎም እዮም። ሓላፊ ርክብ ጕዳያት ሃይማኖትን ባህልን ዝዀነ ክሪስቶፈር ሪዶክ ብዛዕባ እዚ ኺገልጽ ከሎ፡ “እቲ ዝገብርዎ ምብጻሕ ኣብቶም ስደተኛታት ዘሕደሮ ጽልዋ ብኡብኡ እዩ ብቐሊሉ ዚርአ” ኢሉ እዩ። እቶም ስደተኛታት “ብኣታቶም ናይ ብሓቂ ዚግደሱ ሰባት ከም ዘለዉ ብምፍላጦም” ሕጉሳት ከም ዚዀኑ እውን ገሊጹ እዩ።
ሚስተር ሬዶክ እቲ ምስክር ወረቐት፡ ናይ የሆዋ መሰኻኽር “ንህይወት እዞም ኣብ ትሕቲ ዕቝባና ዘለዉ ሰባት ስለ ዘመሓየሹ” ብምባል፡ በዚ ምኽንያት እዚ እተዋህበ ንእሽቶ መግለጺ ምስጋና ምዃኑ ሓቢሩ እዩ። ወሲኹ እውን፡ እቶም መሰኻኽር የሆዋ፡ “ንቤተ ሰቦምን ንጉባኤኦምን ንእምነቶምን ዜሐብኑ እዮም” ኢሉ እዩ።
^ ሕ.ጽ. 2 እቲ መጽንሒ ስደተኛታት ክሳዕ 1,500 ሰባት ኪሕዝ ይኽእል።
ብዝያዳ ፍለጥ
ናይ የሆዋ መሰኻኽር ከመይ ዝበሉ ሰባት እዮም፧
ክንደይ ናይ የሆዋ መሰኻኽር ትፈልጥ፧ ብዛዕባና ብሓቂ እትፈልጦ እንታይ እዩ፧


text:
Tigrinya Language Information from Emergency Management
ንገዛኻን ስድራ ቤትካን ንመጻኢ ኣዳሊኻ ምጽናሕ
መቅዘፍቲ (ሓደጋ) ኣብ ዝኾነ እዋን መጠንቐቕታ ከይሃበ ክወርድ ይኽእል እዩ። ኣቐዲምካ ተዳሊኻ ብምጽናሕ ንንብስኻን ንቤተሰብካን ካብ ክመጽእ ዝኽእል መቅዘፍቲ (ሓደጋታት)ንምድሓን ነሓድሕድኩም ንኽትተሓላለው ዝጠቅም እዩ። ኩሉ ውልቀ-ሰብ ክፍጽመን ዝኽእል ለውጢ ንምምጻእ ዝሕግዛ ሰለስተ ነግራት ኣለዋ።
- መደብ ኣዳሊኻ ምጽናሕ -ሓደጋ ኣብ ዘጋጥመሉ እዋን ኩሉም ኣባላት ስድራ ብሓንሳብ ከይህልዉ ስለዝኽእል ናብ ውሑስ ዝኾነ ቦታ ብዛዕባ ምኻድ፡ ኣብ ሞንጎኹም ቀጻሊ ርክብ ምፍጣር ዝክኣለሉ መገድታት፡ ከምኡውን ድሕሪ እቲ ክፍጠር ዝኽእል ሓደጋ ኣበይ ክትራኸቡ ከምትኽእሉ ኣቕዲምካ መደብ ኣዳሊኻ ምጽናሕ ኣድላዪ እዩ። ·
- ዝጠቀሙ ነገራት ቀሪብካ ምጽናሕ -ቅድሚ ሓደጋ ምብጽሑ ንእዋን መቅዘፍቲ (ሓደጋ) ዘድልዩ ነገራት ቀሪብካ ምጽናሕ የድሊ። እንተውሓደ ድማ ማይ፡ መግቢ፡ ላምባዲና፡ ዘሟሙቑን ጥለት ዝካላኸሉን ተወሰኽቲ ክዳውንቲን ኮቦርታታ ከምኡውን ቀዳማይ ረድ ኤት ንምሃብ ዝጠቕሙ ነገራት ቀሪብካ ምጽናሕ የድሊ። ·
- ንንሕድካ ምትሕግጋዝ -ምስ መሓዙትኻን ጎረባብትኻን መደባት ኣውጺእካ ድሕሪ ምጽናሕ ነንሕድሕድካ ከምትሕግጋዝ መደባት ምድላው። ነዞም ዝስዕቡ መርባባት ብምውካስ ሓደጋ ወይ መቕዘፍቲ ኣብ ዘጋጥመሉ እዋን ተወሰኽቲ ሓበሬታ ምርካብ ዝክኣል እዩ።
ብቋንቋ ትግርኛ ካብ ናይ ህጹጽ ኩነታት ምሕደራዝወሓብ ሓበሬታ (ኢመርጀንሲ ማኔጅመንት)
- ካብቲ ዘለኻዮ ቦታ ወጽኢ ናይ ዝርከብ ሰብ ቁጽሪ ቴሌፎን (Out of Area Phone Contact)
- ኣብ እዋን ምንቅጥቃጥ ብኽመይ ምድሓን ይክኣል (How to be Safe in an Earthquake)
- ኣብ እዋን ሕጹጽ ኩነታት እንታይ ስጉምቲ ምውሳድ የድሊ፡ ኣብ እዋን ሕጹጽ ኩነታት ስድራ ቤታት ዝካየዱሉ መደብን ክቕረብዎ ዝግብኦም ነገራት (What to do in an Emergency: Family Emergency Plan and Emergency Kit)
- ንድልዉነት ዝምልከት መብጽዓታት (Preparedness Promise List)
- ክፍጠር ንዝኽእል መቕዘፍቲ ተዓቊሩ ዝጽንሕ ማይ-ብሊትሮታት (Store Emergency Water for Disasters - Liters)
- ክፍጠር ንዝኽእል ሓደጋ ወይ መቕዘፍቲ ተዓቊሩ ዝጽንሕ ማይ-ብጋሎናት (Store Emergency Water for Disasters - Gallons)
- ኣብ እዋን ምንቅጥቃጥ መሬት ካብ ሓደጋ ንምዳሓን ዝሕግዝ ሓበሬታ ትረኽበሉ ሕብሪ ዝልከይ መጽሓፍ (Quakesafe Coloring Book)
- ካርቦን ሞኖኦክሳይድ ወይ ድማ ናብ ውሽጢ እንተስተንፊስናዮ ሓደገኛ ዝኾነ ኣየር (Carbon Monoxide)


text:
ምዕራፍ 78
ኣታ እሙን መጋቢ፡ ድሉው ኩን!
እቲ እሙን ባርያ ድሉው ኪኸውን ኣለዎ
የሱስ ኪፈላሊ መጸ
የሱስ፡ ኣብታ ሰማያዊት መንግስቲ ቦታ ዚረኽቡ “ሒደት መጓሰ” ጥራይ ምዃኖም ገለጸ። (ሉቃስ 12:32) እቲ ዜደንቕ ዓስቢ እቲ ምርካብ ግና፡ ኣፍኲስካ ዚርአ ኣይኰነን። ኣስዕብ ኣቢሉ እውን ሓደ ሰብ ክፍሊ እታ መንግስቲ እንተ ዀይኑ፡ ግቡእ ኣረኣእያ ኼማዕብል ከም ዘለዎ ኣጕልሐ።
ስለዚ፡ የሱስ ንደቀ መዛሙርቱ፡ ነቲ ንሱ ዚምለሰሉ እዋን ድሉዋት ምእንቲ ኪዀኑ ኸምዚ ኢሉ መዓዶም፦ “ሓቛቝኹም ዕጡቕ፡ መብራህትታትኩም ድማ ውሉዕ ይኹን፣ ንስኻትኩም እውን፡ ጐይታኦም ካብ መርዓ ኺምለስ ከም ዚጽበዩ እሞ፡ መጺኡ ዃሕኳሕ ምስ ኣበለ፡ ብኡብኡ ኸም ዚኸፍቱሉ ሰባት ኩኑ። እቶም ጐይታኦም ኣብ ዚመጸሉ እዋን ነቒሖም ዚረኽቦም ባሮት ሕጉሳት እዮም!”—ሉቃስ 12:35-37።
እቶም ደቀ መዛሙርቲ ነቲ የሱስ ብምሳሌ ገይሩ ዝነገሮም ኣረኣእያ ብቐሊሉ ኺርድእዎ ይኽእሉ ነይሮም እዮም። እቶም ኣብቲ ምሳሌ እተጠቕሱ ገላዉ ንምምላስ ጐይታኦም ድሉዋት ኰይኖም ይጽበዩ እዮም። የሱስ ብዛዕባ እዚ ኺገልጽ ከሎ፡ “[እቲ ጐይታ] ኣብ ካልአይቲ ዀነ፡ [ካብ ምሸት ሰዓት ትሽዓተ ኣቢሉ ኽሳዕ ፍርቂ ለይቲ] ኣብ ሳልሰይቲ ኽፋል ሓለዋ [ካብ ፍርቂ ለይቲ ኽሳዕ ለይቲ ሰዓት ሰለስተ ኣቢሉ] እኳ እንተ መጸ እሞ፡ ተዳልዮም እንተ ረኺብዎም፡ ሕጉሳት እዮም!” በለ።—ሉቃስ 12:38።
እዚ ምኽሪ እዚ፡ ትጉሃት ገላዉ ቤት ወይ ዓየይቲ ብዛዕባ ምዃን እተዋህበ ኣይኰነን። እቲ ወዲ ሰብ ዝዀነ የሱስ፡ ንርእሱ ኣብቲ ምሳሌ እቲ ዘእተወሉ መገዲ ነዚ የነጽረልና እዩ። ንደቀ መዛሙርቱ፡ “ንስኻትኩም እውን፡ ወዲ ሰብ ብዘይሓሰብኩምዋ ሰዓት ኪመጽእ እዩ እሞ፡ ድሉዋት ኩኑ” በሎም። (ሉቃስ 12:40) ስለዚ፡ ኣብ መጻኢ ግዜ፡ የሱስ ከም ዚመጽእ እዩ ተገሊጹ። ንሰዓብቱ፡ ምናዳ ኸኣ ነቶም “ሒደት መጓሰ” ድሉዋት ኪዀኑ ይደልዮም እዩ።
ጴጥሮስ ነቲ የሱስ ዝበሎ ብንጹር ኪርድኦ ስለ ዝደለየ፡ “ጐይታይ፡ እዛ ምሳሌ እዚኣስ ንዓና ዲኻ እትምስላ ዘለኻ፡ ወይስ ንዅሉ፧” በሎ። የሱስ ንጴጥሮስ ብቐጥታ ኣብ ክንዲ ዚምልሰሉ፡ ከምዚ ዚስዕብ ኢሉ ምስታ ዝቐደመት እትተኣሳሰር ምሳሌ መሰለ፦ “እቲ ቐለቦም በብግዜኡ ኺህቦም ጐይታኡ ኣብ ልዕሊ ኣገልገልቱ ዚሸሞ እሙንን ኣስተውዓልን መጋቢ መን ኰን እዩ፧ እቲ ጐይታኡ ኺመጽእ ከሎ፡ ከምኡ እናገበረ ዚረኽቦ ባርያ ሕጉስ እዩ! ብሓቂ እብለኩም ኣለኹ፡ ኣብ ኵሉ ንብረቱ ኺሸሞ እዩ።”—ሉቃስ 12:41-44።
ኣብታ ኣቐዲሙ ዝመሰላ ምሳሌ፡ እቲ “ጐይታ” ተባሂሉ ዘሎ፡ እቲ ወዲ ሰብ ዝዀነ የሱስ ምዃኑ ፍሉጥ እዩ። እምበኣር፡ እቲ ‘እሙን መጋቢ’ ኸኣ ክፍሊ እቲ “ሒደት መጓሰ” ዝዀኑን መንግስቲ ዚውሃቦምን ሰባት ዜጠቓልል ኪኸውን ኣለዎ። (ሉቃስ 12:32) ኣብዚ ድማ የሱስ፡ እዚ ኽፍሊ እቲ “ሒደት መጓሰ” ዝዀነ ጕጅለ እዚ ን“ኣገልገልቱ” “ቐለቦም በብግዜኡ ኺህቦም” ምዃኑ እዩ ዚገልጽ ነይሩ። ስለዚ፡ እቶም ሽዑ የሱስ ዚምህሮም፡ ብመንፈሳዊ መዳይ እውን ዚምግቦም ዝነበረ ጴጥሮስን ዝተረፉ ደቀ መዛሙርቱን፡ ወዲ ሰብ ኣብ መጻኢ ኸም ዚመጽእ፡ ኣብቲ ግዜ እቲ ኸኣ ነቶም ‘ኣገልገልቲ’ ጐይታ ዝዀኑ ሰዓብቲ የሱስ ብመንፈሳዊ መዳይ ንምምጋብ መሰናድዎ ኸም ዚግበር ኪድምድሙ ይኽእሉ ነይሮም እዮም።
የሱስ ቀጺሉ፡ ደቀ መዛሙርቱ ንቑሓት ኪዀኑን ንኣረኣእያኦም ኬተኵሩሉን ከም ዘለዎም ብኻልእ መገዲ ኣጕልሐ። ሓደ ሰብ ሸለልተኛ ኪኸውንን ሕሉፍ ሓሊፉ ንኣሕዋቱን ንኣሓቱን ኪጻረርን ከም ዚኽእል ኬጠንቅቕ ከሎ፡ ከምዚ በለ፦ “እቲ ባርያ ግና ብልቡ፡ ‘ጐይታይ ይድንጒ እዩ’ እንተ ኢሉ፡ ነቶም ገላዉን ኣግራድን ኪወቕዖምን ኪበልዕን ኪሰትን ኪሰክርን ከኣ እንተ ጀሚሩ፡ ጐይታ እቲ ባርያ፡ ንሱ ብዘይጽበያ መዓልትን ብዘይፈልጣ ሰዓትን ኪመጽእ እዩ፣ ብዜስካሕክሕ መገዲ ኪቐጽዖ፡ ግዲኡ ድማ ምስ ዘይእሙናት ኪገብሮ እዩ።”—ሉቃስ 12:45, 46።
የሱስ ‘ኣብ ምድሪ ሓዊ ኼናኽስ’ ከም ዝመጸ ገሊጹ እዩ። ዓብዪ ኽርክር ዜላዕልን ንናይ ሓሶት ትምህርትታትን ልምድታትን ዚህምዅን ጕዳያት ከኣ እዩ ኣበጊሱ። እዚ ድማ ከም ንቡር ሓድነት ዝነበሮም ሰባት እኳ ኺፈላሊ ይኽእል እዩ፣ በዚ ኸምዚ፡ “ኣቦ ኻብ ወዱ፡ ወዲ እውን ካብ ኣቦኡ፡ ኣደ ኻብ ጓላ፡ ጓል እውን ካብ ኣዲኣ፡ ሓማት ካብ ሰበይቲ ወዳ፡ ሰበይቲ ወዲ እውን ካብ ሓማታ ኺፈላለዩ እዮም።”—ሉቃስ 12:49, 53።
እዚ ቓላት እዚ ብሕልፊ ንደቀ መዛሙርቱ እዩ ዚምልከት። ድሕሪኡ የሱስ ነቶም ህዝቢ ኺዛረቦም ጀመረ። መብዛሕትኦም እቶም ህዝቢ ብሰንኪ ንቕጽናኦም ነቲ ንሱ መሲሕ ምዃኑ ዜረጋግጽ መርትዖ ምቕባል ስለ ዝኣበዩ፡ “ብምዕራብ ደበና ኺደባኖ ምስ ረኣኹም፡ ብኡብኡ፡ ‘ብርቱዕ ዝናም ይመጽእ ኣሎ’ ትብሉ፣ ከምኡ ኸኣ ይኸውን። ንፋስ ደቡብ ኪነፍስ ምስ ረኣኹም እውን፡ ‘ሃሩር ኪኸውን እዩ’ ትብሉ፣ ከምኡ ድማ ይኸውን። ኣቱም ግቡዛት፡ ትርኢት ምድርን ሰማይን ብኸመይ ከም እትምርምሩ ትፈልጡ፡ ነዛ ግዜ እዚኣ ብኸመይ ከም እትምርምርዋ ደኣ ስለምንታይ ዘይትፈልጡ፧” በሎም። (ሉቃስ 12:54-56) እምበኣር፡ ድሉዋት ኣይነበሩን።
ብዝያዳ ፍለጥ
ዕላማ ምምላስ ክርስቶስ እንታይ እዩ፧
ዕላማ ምምላስ ክርስቶስ እንታይ እዩ፧ የሱስ ብኸመይ እዩ ዚምለስ፧ ሽዑኸ እንታይ እዩ ኺገብር፧


text:
1ዬሱሴ ታጶ ላምዖ ዒዛ ጊንጾ ሃንታዞንሢ ፔ ባንሢ ዔኤላዖ ፑርቶ ዓያኖ ኬሳንዳጉዲ ሃሣ ዶርዖ ቢያ ፖዒሳንዳጉዲ ቢታንቶ ዔያቶም ዒንጌኔ። 2ታጶ ላምዖ ዒዛ ጊንጾ ሃንታዞንሢኮ ሱንፃ፦ ቤርታ ሲሞኔ ጌይንታ ጲፂሮሴንታ ዒዛኮ ጌርሲ ዒንዲራሴ፥ ዜብዲዮሴ ናኣቶንሢ፦ ያይቆቤ፥ ዮሓኒሴ፤ 3ፒልጶሴ፥ ቤርቴሌሞሴ፥ ቶማሴ፥ ሚኢሾ ቡኩሳ ማቲዎሴ፥ ዒልፒዮሴ ናኣዚ ያይቆቤ፥ ታዲዮሴ፤ 4ፔ ዓጮ ናሽካ ሲሞኔንታ ዬሱሴ ዓኣሢ ዒንጌ፥ ዓስቆሮንቶ ዓጮ ዓሢ ዪሁዳንታኬ። 5ዬሱሴ ዬንሢ ታጶ ላምዖ ዒዛኮ ጊንጾ ሃንታዞንሢም፦ “ዓይሁዴ ማዒባኣ ዓሶ ባንሢ ዴንዲፖቴ፤ ሃሣ ሳማሪያ ካታሞዋ ጌሊፖቴ፤ 6ጋዓንቴ ማራቶ ጉዲ ዣኣሌ፥ ዒስራዔሌ ዓሶ ባንሢ ዓኣዹዋቴ። 7ዴንዲጋፓ ‘ጫሪንጮ ካኣቱማ ዑኬኔ’ ጌዒ ጌዒ ኬኤዙዋቴ። 8ዶርዓሢና ዓኣ ዓሶ ፖዒሱዋቴ፤ ሃይቄ ዓሶዋ ሃይባፓ ዔቂሱዋቴ፤ ዑጻ ኬስካ ዶርዓሢና ዓኣ ዓሶ ዻቂሹዋቴ፤ ፑርቶ ዓያኖዋ ዓሶይዳፓ ኬሱዋቴ፤ ዒንሢ ጉሪ ዔኬ ባኮ ዬያ ዓሶም ጉሪ ዒንጉዋቴ። 9ዎርቄታቴያ ቢራ ሃሣ ሞኦኖ ዓንጎዋ ቡራሻይዳ ዓጊ ዔኪፖቴ፤ 10ጋላ ዓርቆ ሉካንታ ቃሲ ማይንቶ ዓፒላንታ ቃሲ ዓኣሦ ዱርሲ ሃሣ ኮኦሎዋ ጎይጾሮ ዔኪፖቴ፤ ዓይጎሮ ጌዔቶ ማዻ ዓሲም ኮይሳ ሙኡዚ ዒንጊንታኔ። 11“ዒንሢ ጌላ ካታሞ ማዔቶዋ ጉርዶይዳ ዒንሢ ሾኦቺንሢ ዎይሣኒ ጋዓ ዓሲ ዓኣቶ ዛጉዋቴ፤ ጴዼቶ ዬኖ ቤዞ ሃሺ ዒንሢ ኬስካንዳያ ሄላንዳኣና ዒማካ ዴዑዋቴ። 12ዓሲ ማኣሪ ዒንሢ ጌላ ዎዶና ‘ዓሲ ሙኬኔ፤ ኮሹሞ ሃኖ ማኣሮም ማዖም’ ጎዑዋቴ። 13ማኣሮ ዓዴ ‘ኮሺዋይ’ ጌዒ ዒንሢ ዔኬቴ፦ “ፆሲ ኮሹሞ ዒንሢም ማዖንጎ” ጎዑዋቴ፤ ዔኪባኣያ ማዔቶ ጋዓንቴ ዓቶንጎ። 14ዒንሢ ሾኦቺንሢ ዔኪባኣቶ፥ ዒንሢ ጌዔ ባኮዋ ዋይዚባኣቶ ዬኖ ማኣሬሎና ካታሜሎናይዳፓ ኬስካዖ ቶኮ ሲላሎ ፒፂ ዓኣዹዋቴ። 15ጎኔ ታ ዒንሢም ጋዓኔ፦ ፆሲ ዓጮይዳ ዎጋ ኬሎና ዬኖ ካታሜሎም ሶዶሜና ጋሞራናም ዒንጊንቴ ሜታሢዳፓ ባሼ ሜታ ሄላንዳኔ” ጌዒ ዓይሢ ዳኬኔ። 16ዬካፓ ዬሱሴ፦ “ዓካሪ ታ ዒንሢ ማራይጉዲ ያያሢ ባኣካ ዳካንዳሢሮ ሾኦሺ ጉዲ ጪንጫ፥ ዶኦሌ ጉዲ ሼሌዔ ማዑዋቴ። 17ዓሳ ዒንሢ ዎጌም ዓኣሢ ዒንጋንዳኔ፤ ዓይሁዶ ዓሶኮ ቡኪንቶ ቤዛ ዒንሢ ጳርቆንዶኔ፤ ዬያሮ ኮሺ ዒንሢና ዔሩዋቴ። 18ታ ዛሎ ማርካዻኒ ዎይሣ ዓሶና ካኣቶና ቤርቶ ፑርታ ዎጌም ዒንሢ ሺኢካንዳኔ፤ ዔያቶና ዓይሁዴ ማዒባኣ ዓሶና ቤርታ ማርካ ዒንሢ ታኣኮ ማዓንዳኔ፤ 19ዓሳ ዒንሢ ዎጌም ሺኢሻኣና ዒንሢ ኬኤዛንዳ ባካ ዬማ ዎዶና ዒንሢም ኬኤዚንታንዳሢሮ ‘ዓይጎ ሃሣ ዎዚ ጌዒ ኑ ኬኤዛንዳይ?’ ጌዒ ማሊ ሜታዺፖቴ። 20ዓይጎሮ ጌዔቶ ዒንሢ ዛሎና ኬኤዛንዳሢ ዒንሢኮ ጫሪንጮ ዓዳሢ ዓያኖኬ፤ ዒንሢቱዋሴ። 21“ዓሲ ፔ ዓዶ ናዖ ሃይቃንዳጉዲ ዓኣሢ ዒንጋንዳኔ፤ ዬያጉዲ ዓዴያ ፔኤኮ ናዓ ሃይቃንዳጉዲ ዓኣሢ ዒንጋንዳኔ፤ ናኣታ ሾዔ ዓሶ ዑጻ ሞርኬ ማዒ ዔቂ ዎዺሻንዳኔ። 22ዒንሢ ታ ዛሎና ዓሲ ቢያና ዒፂንቴያ ማዓንዳኔ፤ ጋዓንቴ ዴንዲ ጋፒንጾ ሄላንዳኣና ዶዴሢ ዻቃንዳኔ። 23ፔቴ ቤዞይዳፓ ዒንሢ ዒፂ ዳውሶዋና ሜሌ ቤሲ ዓኣዹዋቴ፤ ጎኔ ታ ጋዓኔ፤ ዓሲኮ ናዓሢ ማዒ ሙካንዳያ ሄላንዳኣና ዒስራዔሌ ካታሞም ዒንሢ ኬኤዚ ጋፒሳዓኬ። 24“ዔርዞሢ ዔርዛሢዳፓ ባሼቱዋሴ፤ ማዻሢያ ማዺሻሢዳፓ ባሼቱዋሴ። 25ዬያሮ ዔርዞሢ ዔርዛሢጉዲ፥ ማዻሢ ማዺሻሢጉዲ ማዔቴ ጊዳንዳኔ። ማኣሮ ዓዶም ‘ፑርቶ ዓያኖ ሱኡጋሢ’ ጌዒ ሱንሢ ዔያታ ጌሤቶ ማኣሮ ዓሶም ዬያፓ ዑሣ ፑርታ ሱንሢ ጌሣዓዳ?” ጌዔኔ። 26ሃሣ ዬሱሴ፦ “ዓካሪ ዓሲ ዒጊጪፖቴ፤ ዓይጎሮ ጌዔቶ ዓኣቾና ባኣዚ ፔጋዹዋዖ፥ ዓኣሺንቴ ባኣዚ ዔርቱዋዖ ዓታዓኬ። 27ዬያሮ ዹማ ዒንሢም ታ ኬኤዛሢ ፖዖይዳ ኬኤዙዋቴ፤ ካሽካሺ ዒንሢም ኬኤዚንቴሢ ዼጌ ቤስካ ዔቂ ፔጌና ኬኤዙዋቴ። 28ዓሽኮ ዎዺ፥ ጊዴና ሼምፖ ዎዻኒ ዳንዳዑዋ ዓሶ ዒጊጪፖቴ፤ ዬያይዳፓ ሼምፓሢንታ ዓሽኮንታ ባይቁዋ ታሞይዳ ጌልዚ ባይዛኒ ዳንዳዓ ፆሲ ዒጊጩዋቴ። 29ላምዖ ሱኡታ ባካናም ሻንቺንታኔ፤ ያዺ ማዔቶዋ ዒንሢኮ ጫሪንጮ ዓዳሢ ጌዒባኣንቴ ፔቴ ሱኡቶማታዖ ጉሪ ዓቱዋሴ። 30ዒንሢኮ ጋዓንቴ ቶኦኮ ጋማኣ ፓይዲንቴያታሢሮ፥ 31ዒንሢ ዒጊጪፖቴ፤ ዓይጎሮ ጌዔቶ ሚርጌ ሱኡታይዳፓ ዒንሢ ባሼኬ” ጌዔኔ። 32ዬሱሴ ሃሣ፦ “ዓሲ ቤርቲዳ ታ ዛሎ ማርካዻሢም ቢያ ታኣኒ ጫሪንጮይዳ ዓኣ ታ ዓዶ ቤርታ ዒዛ ዛሎ ማርካዻንዳኔ። 33ዓሲ ቤርቲዳ ‘ታ ዒዛ ዔሩዋሴ’ ጋዓሢ ታኣኒያ ጫሪንጮይዳ ታ ዓዶ ቤርታ ዒዛ ‘ዔሩዋሴ’ ጋዓንዳኔ። 34“ታ ሃያ ዓጮ ዖልዚ ዔኪ ሙካንዳኣፓዓቴም ኮሹሞ ዔኪ ሙኬያ ዒንሢም ማሎፖ። 35ታኣኒ ሙኬሢ ዓቲንቆ ናዓሢ ዓዶ፥ ዉዱሮ ናዔላ ዒንዶ፥ ናኣዚ ማቻ ዓሆ ዒፃንዳጉዲኬ። 36ዬያሮ ማኣሮ ዓሳ ዎሊኮ ሞርኬ ማዓንዳኔ። 37“ታ ጊዳፓ ባሼ ፔኤኮ ዓዶ፥ ዒንዶ ናሽካ ዓሲ ታኣም ማዓዓኬ፤ ታ ጊዳፓ ባሼ ፔኤኮ ዓቲንቆ ናዖ ሃሣ ዉዶሮ ናዖ ናሽካሢ ታኣም ማዓዓኬ። 38ታ ጋቴ ሃይቃኒ ማሊ ታ ጊንፆ ሃንቱዋ ዓሲ ታኣም ማዓኒ ዳንዳዑዋሴ። 39ፔ ናንጎ ዓይሳኒ ኮዓ ዓሲ ቢያ ፔኤኮ ናንጎ ባባይዛንዳኔ፤ ታ ዛሎሮ ጌዒ ፔ ናንጎ ባይዛሢ ጋዓንቴ ቢያ ፔኤኮ ናንጎ ዓዓይሳንዳኔ። 40“ዒንሢ ሾኦቺንሢ ዔካሢ ታና ዔካኔ፤ ታና ዔካሢያ ታና ዳኬ ታ ዓዶ ዔካኔ፤ 41ፆሲ ማሊጾ ኬኤዛሢ፡ ዬያ ሱንፆና ሾኦቺንሢ ዔካሢ ዬያም ዒንጎ ባኮ ዴንቃንዳኔ። ፂላሢ፡ ፂሉሞ ሱንፆና ሾኦቺንሢ ዔካሢ ፂላሢም ዒንጎ ባኮ ዔካንዳኔ። 42ጎኔ ታ ዒንሢም ጋዓኔ፤ ታኣኮ ጊንጾ ሃንታያ ማዔ፥ ሃንሢ ዻኮንሢዳፓ ፔቴማ ዋኣሢ ሺሜ ዑሻሢ ዔኤቢ ዴንቁዋዖ ዓታዓኬ” ጌዔኔ።
Copyright
Learn More


text:
ምዕራፍ 2
ከመይ ጌርካ ኢኻ ሰናይ ሕልና ኽትዕቅብ እትኽእል፧
“ሰናይ ሕሊና ይሀሉኹም።”—1 ጴጥሮስ 3:16
1, 2. ኮምፓስ ኣዝያ ኣገዳሲት መሳርሒት ዝዀነት ስለምንታይ እያ፧ ምስ ሕልናኸ ብኸመይ ክትመሳሰል ትኽእል፧
ሓደ ባሕረኛ ንመርከቡ ኣብ መንጎ ማዕበላት ሰፊሕ ውቅያኖስ ይመርሓ፣ ሓደ ብእግሩ ዚጐዓዝ ሰብ ኣብ ጽምዊ በረኻ ይጐዓዝ፣ ሓደ ፓይለት ከኣ ነፋሪቱ ኣብ ልዕሊ ደበና ዝመልኦ ሰማይ ክትበርር ከላ ይመርሓ። እዞም ውልቀ-ሰባት እዚኣቶም እንታይ ሓባራዊ ነገር ከም ዘለዎም ትፈልጥዶ፧ ነፍሲ ወከፎም ኮምፓስ እንተ ዘይተማሊኦም—ብፍላይ ከኣ ካልእ ዘመናዊ ተክኖሎጂ እንተ ዘይብሎም—ኣብ ከቢድ ሽግር እዮም ዚኣትዉ።
2 ኮምፓስ ቀላል መሳርሒት ክትከውን ከላ: መብዛሕትኡ ግዜ ናብ ሰሜን እትሕብር ማግነታዊ መርፍእ ዝሓዘት ሰዓት እትመስል ነገር እያ። ብግቡእ ክትዓዪ ኸላ: ብሕልፊ ኸኣ ምስ ቅኑዕ ካርታ ኣሰኒኻ ኽትጥቀመላ ኸለኻ: ካብ ሓደጋ ተድሕን። ብእተወሰነ መዳያት ምስቲ የሆዋ ዝሃበና ሕልና ዚበሃል ክቡር ውህበት ክትመሳሰል ትኽእል እያ። (ያእቆብ 1:17) ሕልና እንተ ዘይህልወና: ዚመርሓና ነገር ምሰኣንና። ሕልናና ብግቡእ ምስ እንጥቀመሉ ግን: ነታ ቕንዕቲ መገዲ ህይወት ክንረኽባን ካብኣ ኸይንወጽእን ይሕግዘና። ስለዚ: ሕልና እንታይ ምዃኑን ብኸመይ ከም ዚዓዪን እስከ ንመርምር። ድሕሪኡ: ነዚ ዚስዕብ ነጥብታት ክንርኢ ንኽእል ኢና:- (1) ሕልና ብኸመይ ኪስልጥን ከም ዚኽእል: (2) ንሕልና ኻልኦት ኣብ ግምት ከነእቱ ዘሎና ስለምንታይ ምዃኑ: (3) ሰናይ ሕልና ብኸመይ በረኸት ከም ዜምጽእ።
እንታይነት ሕልናን ብኸመይ ከም ዚዓዪን
3. እታ “ሕልና” ተባሂላ ተተርጒማ ዘላ ናይ ግሪኽ ቃል: ቃል ብቓሉ እንታይ ትርጕም እዩ ዘለዋ፧ ሰባት እንታይ ፍሉይ ኣኽእሎ ኸም ዘለዎምከ እያ እትገልጽ፧
3 ኣብ መጽሓፍ ቅዱስ እታ “ሕልና” ተባሂላ ተተርጒማ ዘላ ናይ ግሪኽ ቃል: ቃል ብቓሉ “መፋልጥቲ: ወይ ብርእስኻ ዚፍለጠካ” ማለት እያ። ንሕና ኻብቶም ኣብ ምድሪ ዘለዉ ኻልኦት ፍጡራት ብእተፈልየ መልክዕ: ኣምላኽ ዝሃበና ርእስና እንፈልጠሉ ኣኽእሎ ኣሎና። ብኻልእ ኣበሃህላ: ሓንሳእ ደው ኢልና ብዛዕባ ርእስና ብምሕሳብ ስነ-ምግባራዊ ውሳነታት ክንገብር ንኽእል ኢና። ሕልናና ኸም ውሽጣዊ ዚምስክረልና ነገር ወይ ዳኛ ብምዃን ንተግባራትናን ኣረኣእያታትናን ምርጫታትናን ኪምርምሮ ይኽእል እዩ። ናብ ጽቡቕ ውሳነ ይመርሓና ወይ ካብ ሕማቕ ውሳነ የጠንቅቐና ይኸውን። ድሕሪኡ: ጽቡቕ ምርጫ ብምግባርና የጸናንዓና ወይ ሕማቕ ምርጫ ብምግባርና የሳቕየና ይኸውን።
4, 5. (ሀ) ኣዳምን ሄዋንን ነፍሲ ወከፎም ሕልና ኸም ዝነበሮም ብኸመይ ክንፈልጥ ንኽእል፧ ሕጊ ኣምላኽ ዕሽሽ ምባሎምከ እንታይ ኣስዓበሎም፧ (ለ) ቅድሚ ክርስትና ዝነበሩ እሙናት ሰባት: ሕልናኦም ይዓዪ ምንባሩ ዜርኢ እንታይ ኣብነታት ኣሎ፧
4 እዚ ኣእምሮኣዊ ኽእለት ካብ መጀመርታ ኣትሒዙ ንሰብኣይን ሰበይትን ተዋሂቡ እዩ። ኣዳምን ሄዋንን ሕልና ኸም ዝነበሮም ኣርእዮም እዮም። ሓጢኣት ምስ ገበሩ ምሕፋሮም: ነዚ ዜርኢ መርትዖ እዩ። (ዘፍጥረት 3:7, 8) እቲ ዜሕዝን ግን: ኣብቲ ግዜ እቲ ሕልናኦም ምርባሹ ዜምጽኦ ጥቕሚ ኣይነበረን። ደይ መደይ ኢሎም ሕጊ ኣምላኽ ዕሽሽ ኢሎም ነይሮም። በዚ ኸምዚ ዓለወኛታትን ንየሆዋ ኣምላኽ ዚጻረሩን ኪዀኑ ብፍላጥ ምርጫ ገበሩ። ፍጹማት ሰባት ስለ ዝነበሩ: እንታይ ይገብሩ ኸም ዝነበሩ ይፈልጡ ነበሩ: ናብ ኣምላኽ ድማ ኪምለሱ ኣይክእሉን ነበሩ።
5 ብዙሓት ዘይፍጹማት ሰባት: ከም ኣዳምን ሄዋንን ብዘይምዃኖም: ንሕልናኦም ሰሚዖምዎ እዮም። ንኣብነት: እቲ እሙን ሰብኣይ ዝነበረ እዮብ: “ንጽድቀይ ኣጽኒዔ እሕዞ: ከቶ ኣይሰዶን: ካብተን መዓልትታተይ ልበይ ስለ ሓንቲ እኳ ኣይነቕፈንን” ኪብል ከኣለ። * (እዮብ 27:6) እዮብ ንሕልናኡ ኣብ ተግባራቱን ውሳነታቱን ኪመርሖ ብምፍቃድ ተጠንቂቑ ይሰምዖ ነበረ። ስለዚ: ካብ ውሽጣዊ ዕግበት ተላዒሉ ሕልናኡ ኸም ዘይነቐፎ ወይ ብሕፍረትን ጣዕሳን ከም ዘየሳቐዮ ኺዛረብ ከኣለ። እዮብን ዳዊትን እተሰምዖም ስምዒት ክሳዕ ክንደይ ፍልልይ ከም ዘለዎ እውን ኣስተብህል። ዳዊት ነቲ የሆዋ ዝቐብኦ ንጉስ ሳኦል ኣኽብሮት ምስ ኣጕደለ: “ልቡ ወቕዖ።” (1 ሳሙኤል 24:6) ሕልናኡ ዘምጸኣሉ ስቓይ: ካብኡ ንደሓር ከምኡ ዝኣመሰለ ኣኽብሮት ዜጕድል ነገር ንኸይፍጽም ብምምሃር ብርግጽ ጠቒምዎ ኪኸውን ኣለዎ።
6. ሕልና ንዅሎም ሰባት እተዋህበ ውህበት ምዃኑ ዚሕብር እንታይ እዩ፧
6 ሕልና ንኣገልገልቲ የሆዋ ጥራይ ድዩ ተዋሂብዎም፧ ሃዋርያ ጳውሎስ ብመንፈስ ተደሪኹ ዝጸሓፎ እስከ ንርአ:- “እቶም ሕጊ ዜብሎም ኣህዛብ: ሕሊናኦም እናመስከረሎም ሓሳቦምውን ንሓድሕዱ እናተኻሰሰ ወይስ እናተኻላኸለ: እቲ ግብሪ ሕጊ ኣብ ልቦም ጽሑፍ ምዃኑ የርእዩ አለዉ እሞ: ነቲ ኣብ ሕጊ ዘሎ ብባህርዮም ተደሪኾም ካብ ዚገብርዎስ: ንሳቶም ሕጊ እንተ ዜብሎም እኳ: ንርእሶም ሕጊ እዮም።” (ሮሜ 2:14, 15) እቶም ንሕግታት የሆዋ ፈጺሞም ዘይፈልጡ ሰባት እውን እንተ ዀኑ: በቲ ውሽጦም ዚምስክረሎም ነገር ተደሪኾም ምስ ስርዓታት ኣምላኽ ተሰማሚዖም ስጕምቲ ኺወስዱ ይኽእሉ እዮም።
7. ሓድሓደ ግዜ ሕልና ጌጋ ኪኸውን ዚኽእል ስለምንታይ እዩ፧
7 ይኹን እምበር: ሓድሓደ ግዜ ሕልና ጌጋ ኪኸውን ይኽእል እዩ። ስለምንታይ፧ ሓንቲ ኮምፓስ ጥቓ ብረት እንተ ተቐሚጣ: ናብ ሰሜን ዘይኰነስ ናብ ካልእ ኣንፈት ንኸተመልክት ትጽሎ ትኸውን። ቅኑዕ ካርታ እንተ ዘይብልካ ድማ: እታ ኮምፓስ ዳርጋ ረብሓ ኣይህልዋን። ብተመሳሳሊ: ሕልናና ብስሱዕ ባህጊ ልብና እንተ ተጸልዩ: ናብ ግጉይ ኣንፈት ኪሕብረና ይኽእል እዩ። ብዘይ እቲ ዜተኣማምን መምርሒ ዝዀነ ቓል ኣምላኽ እንተ ተጠቒምናሉ ኸኣ: ኣብ ሓያሎ ኣገዳሲ መዳያት ቅኑዕን ጌጋን ክንፈሊ ኣይንኽእልን ኢና። ሕልናና ብግቡእ ንኺዓዪ እምበኣር: ናይ የሆዋ መንፈስ ቅዱስ ዚህበና መምርሒ የድልየና። ጳውሎስ: “ሕሊናይ ብመንፈስ ቅዱስ ይምስክረለይ አሎ” ኢሉ ጸሓፈ። (ሮሜ 9:1, 2) እንተዀነ ግን: ሕልናና ምስ ናይ የሆዋ መንፈስ ቅዱስ ከም ዚሰማማዕ ብኸመይ ከነረጋግጽ ንኽእል፧ ነዚ ብስልጠና ኢና ኽንበጽሖ እንኽእል።
ሕልና ብኸመይ ከም ዚስልጥን
8. (ሀ) ልቢ ንሕልና ብኸመይ ኪጸልዎ ይኽእል፧ ኣብ ውሳነታትናኸ እንታይ እዩ ልዕሊ ዅሉ ኣገዳሲ ኪኸውን ዘለዎ፧ (ለ) ሓደ ክርስትያን ንጹህ ሕልና ምሓዙ ጥራይ ወትሩ እኹል ማለት ዘይኰነ ስለምንታይ እዩ፧ (እግረ-ጽሑፍ ርአ።)
8 ኣብ ሕልና እተመርኰሰ ውሳነ ብኸመይ ክንገብር ንኽእል፧ ገሊኦም ውሽጦምን ስምዒቶምን መርሚሮም እንታይ ከም ዚገብሩ ዚውስኑ እዮም ዚመስሉ። “ንሕልናይ ኣይርብሾን እዩ” ይብሉ ይዀኑ። ባህጊ ልቢ ኣዝዩ ሓያል ካብ ምዃኑ እተላዕለ: ንሕልና ኺጸልዎ ይኽእል እዩ። መጽሓፍ ቅዱስ: “ልቢ ኻብ ኵሉ ጐራሕን ኣዝዩ ሕሱምን እዩ: መንከ የስተውዕሎ፧” ይብል። (ኤርምያስ 17:9) ስለዚ: እቲ ልብና ዚብህጎ ነገር: ልዕሊ ዅሉ ኣገዳሲ ረቛሒ ኪኸውን ኣይግባእን። ኣብ ክንዳኡስ: ፈለማ ንየሆዋ ኣምላኽ ዜሐጕሶ እንታይ ምዃኑ ኣብ ግምት ከነእቱ ኢና እንደሊ። *
9. ፍርሃት ኣምላኽ እንታይ እዩ፧ እዚኸ ንሕልናና ብኸመይ ኪጸልዎ ይኽእል፧
9 ውሳነና ብሓቂ ኣብ ዝሰልጠነ ሕልናና እተመርኰሰ እንተ ዀይኑ: ንኣምላኽ ዘሎና ፍርሃት ደኣ እምበር ንብሕታዊ ባህግና ኣየንጸባርቕን እዩ። ሓደ ኣብነት እስከ ንርአ። እቲ እሙን ምስለኔ ዝነበረ ነህምያ ኻብቶም ኣብ የሩሳሌም ዝነበሩ ሰባት ክፍሊትን ግብርን ኪቕበል መሰል ነበሮ። ኰይኑ ግን: ከምኡ ኣይገበረን። ስለምንታይ፧ ንህዝቢ ኣምላኽ ብምጭቋን ንየሆዋ ኼጕህዮ ኣይደለየን። “ንእግዚኣብሄር ስለ ዝፈራህኩ: ከምኡ ኣይገበርኩን” በለ። (ነህምያ 5:15) ናይ ሓቂ ፍርሃት ኣምላኽ: ማለት ንሰማያዊ ኣቦና ንኸይነጕህዮ ብምሉእ ልብና ምፍራህ ኣዝዩ ኣገዳሲ እዩ። ውሳነታት ክንገብር ከለና: ከምዚ ዝኣመሰለ ኣኽብሮታዊ ፍርሃት ካብ ቃል ኣምላኽ መምርሒ ንኸነናዲ ይድርኸና።
10, 11. ኣልኮላዊ መስተ ብዛዕባ ምስታይ ዚምልከት እንታይ ስርዓታት መጽሓፍ ቅዱስ ኣሎ፧ ኣብ ግብሪ ንኸነውዕሎኸ መሪሕነት ኣምላኽ ብኸመይ ክንረክብ ንኽእል፧
10 ንኣብነት: ብዛዕባ ኣልኮላዊ መስተ ዚምልከት ጕዳይ እስከ ንርአ። መብዛሕትና ኣብ ማሕበራዊ ምትእኽኻብ ‘ክሰትዶ ኽሓድጎ፧’ ዚብል ውሳነ ዜድልዮ ሕቶ የጋጥመና እዩ። ፈለማ: ብዛዕባ እዚ ጕዳይ እዚ ፍልጠት ኪህልወና ኣለዎ። ነዚ ጕዳይ እዚ ዚምልከት እንታይ ስርዓታት መጽሓፍ ቅዱስ ኣሎ፧ መጽሓፍ ቅዱስ: ኣልኮላዊ መስተ ብመጠኑ ምስታይ ኣይዅንንን እዩ። እኳ ደኣስ ወይኒ ስለ ዝሃበና ንየሆዋ ይውድሶ እዩ። (መዝሙር 104:14, 15) ይኹን እምበር: መጽሓፍ ቅዱስ ንስኽራን ኰነ ንጓይላ ወይ ቀይዲ ንዘይብሉ ድግስ ይዅንን እዩ። (ሉቃስ 21:34፣ ሮሜ 13:13) ብዘይካዚ ንስኽራን ምስ ከም ምንዝርን ዝሙትን ዝኣመሰለ ኻልእ ከቢድ ሓጢኣት ይዝርዝሮ። *—1 ቈረንቶስ 6:9, 10
11 ሕልና ሓደ ክርስትያን ብኸምዚ ዝኣመሰለ ስርዓታት ይመሃርን ይስልጥንን እዩ። ስለዚ: ኣብ ምትእኽኻብ ንመስተ ዚምልከት ጕዳይ ኪለዓል ከሎ: ከምዚ ዚስዕብ ዝኣመሰለ ሕቶታት ንርእስና ንሕተት:- ‘እቲ ምትእኽኻብ እንታይ ዓይነት እዩ፧ ካብ ቍጽጽር ወጻኢ ብምዃን ቀይዲ ዘይብሉ ድግስ ይኸውን ድዩ፧ እንታይ ድኽመታት እዩ ዘሎኒ፧ ኣልኮላዊ መስተ እብህግ: ብዘይ ብእኡ ዘይኰነለይ: ወይ ጠባየይ ንምቍጽጻር እጥቀመሉ ድየ፧ ነቲ ዝሰትዮ ደረት ንኽገብረሉ ርእሰይ ክቈጻጸር እኽእል ድየ፧’ ንስርዓታት መጽሓፍ ቅዱስን ነቲ ኻብኡ ዚብገስ ሕቶታትን ክንሓስበሉ ኸለና: መሪሕነት የሆዋ ንምርካብ ክንጽሊ ኣሎና። (መዝሙር 139:23, 24) በዚ ኸምዚ: የሆዋ ብመንፈስ ቅዱሱ ገይሩ ኺመርሓና ንዕድሞ። ንሕልናና እውን ምስ ስርዓታት ኣምላኽ ንኺሰማማዕ ነሰልጥኖ። ይኹን እምበር: ኣብ ውሳነታትና ተጠንቂቕና ኽንሓስበሉ ዚግባእ ካልእ ረቛሒ ኣሎ።
ንሕልና ኻልኦት ኣብ ግምት ከነእቱ ዚግባእ ስለምንታይ እዩ፧
12, 13. ሕልና ክርስትያናት ኪፈላለ ዚኽእለሉ ገለ ምኽንያታት እንታይ እዩ፧ ነዚ ፍልልያት እዚኸ ብኸመይ ኢና ኽንሕዞ ዚግባእ፧
12 ሓድሓደ ግዜ ሕልና ክርስትያናት ክሳዕ ክንደይ ኪፈላለ ኸም ዚኽእል ይገርመካ ይኸውን። ሓደ ሰብ ንሓደ ተግባር ወይ ልምዲ ኺቃወሞ ኸሎ: ካልእ ሰብ ግን ይፈትዎ: ዋላ ሓንቲ ጌጋ ዘይብሉ ገይሩ ድማ ይርእዮ። ንኣብነት: ምስ ኣልኮላዊ መስተ ኣብ ዚተሓሓዝ ጕዳያት: ሓደ ሰብ ምሸት ምስ ገለ ኣዕሩኹ እናተዘናግዐ መስተ ምስታይ ባህ ይብሎ ይኸውን: ካልእ ሰብ ግን በዚ ተግባር እዚ ይርበሽ። ከምዚ ዝኣመሰለ ፍልልያት ኪህሉ ዝኸኣለ ስለምንታይ እዩ፧ እዚኸ ንውሳነታትና ብኸመይ ኪጸልዎ ኣለዎ፧
13 ሰባት ብብዙሕ ምኽንያታት ኪፈላለዩ ይኽእሉ እዮም። ኣተዓባብያኦም ኣመና እተፈላለየ እዩ። ንኣብነት: ገሊኦም ኣብ ዝሓለፈ ይቃለስዎ ዝነበሩ: ምናልባት እውን ወትሩ ዘይዕወቱሉ ድኽመት ከም ዘለዎም ኣጸቢቖም ይፈልጡ ይዀኑ። (1 ነገስት 8:38, 39) ከምዚኣቶም ዝኣመሰሉ ሰባት ንኣልኮላዊ መስተ ብዚምልከት ተኣፈፍቲ ኪዀኑ ይኽእሉ እዮም። ከምዚ ዝኣመሰለ ሰብ ኪበጽሓካ እንተ መጺኡ: ነቲ እተቕርበሉ መስተ ንኺኣቢ ሕልናኡ ኺድርኾ ይኽእል እዩ። በዚ ኽትቅየም ግቡእ ድዩ፧ ግዲ ኽትብሎ ቕኑዕ ድዩ፧ ኣይፋልን። ከምኡ ዝበለሉ ምኽንያታት ፍለጦ ኣይትፍለጦ ብዘየገድስ—ምናልባት እውን ነቲ ምኽንያታቱ ኣብቲ ዅነታት ኪገልጸልካ ኣይደልን ይኸውን—ሕውነታዊት ፍቕሪ ግን ሓላዪ ንኽትከውን እያ እትድርኸካ።
14, 15. ሕልና እቶም ኣብታ ኣብ ቀዳማይ ዘመን ዝነበረት ጉባኤ ዝነበሩ ክርስትያናት ኣብ ምንታይ ጕዳይ ይፈላለ ነበረ፧ ጳውሎስከ እንታይ ኪገብሩ እዩ እተማሕጸኖም፧
14 ሃዋርያ ጳውሎስ ኣብቶም ኣብ ቀዳማይ ዘመን ዝነበሩ ክርስትያናት እተፈላለየ ሕልና ኸም ዘሎ ተዓዘበ። ኣብቲ ግዜ እቲ ገሊኦም ክርስትያናት እቲ ንጣኦታት እተሰውአ ምግቢ ምብላዕ ይርብሾም ነበረ። (1 ቈረንቶስ 10:25) ሕልና ጳውሎስ ግን ነቲ ኣብ ዕዳጋ ዚሽየጥ ከምዚ ዝኣመሰለ ምግቢ ምብላዕ ኣይቃወሞን ነበረ። ንዕኡ ጣኦታት ዋላ ሓንቲ ኣይኰኑን፣ ጣኦታት ነቲ የሆዋ ዝምንጩን ዝወናኒኡን ምግቢ ኺውንንዎ ኣይክእሉን እዮም። ኰይኑ ግን: ካልኦት ነዚ ኣረኣእያ እዚ ኸም ዘይቅበልዎ ጳውሎስ ተረድአ። ገሊኦም ናብ ክርስትና ቕድሚ ምምጻኦም: ኣብ ኣምልኾ ጣኦት ይሳተፉ ነይሮም ይዀኑ። ዝዀነ ይኹን ምስ ኣምልኾ ጣኦት ዚተሓሓዝ ነገር ከኣ ጽዩፍ ገይሮም ይርእይዎ ይዀኑ። እንታይ ደኣ እሞ ይገበር፧
15 ጳውሎስ: “ንሕና ብርቱዓት ዝዀንና: ድኻም እቶም ድኹማት ክንጸውር: ንርእስናውን ባህ ከይነብል: ይግብኣና እዩ። . . . ክርስቶስ ድማ ንርእሱ ባህ ዜብሎ ኣይደለየን” በለ። (ሮሜ 15:1, 3) ከምቲ ክርስቶስ ዝገበሮ: ጥቕሚ ኣሕዋትና ኻብ ጥቕምና ኸነቐድም ከም ዘሎና ተዛረበ። ምስዚ ኣብ ዚተኣሳሰር ጕዳይ: ጳውሎስ ንሓደ ክርስቶስ ህይወቱ ዝኸፈለሉ በጊዕ ካብ ዚዕንቅፍ: ንሓዋሩ ስጋ እንተ ዘይበልዕ ከም ዚመርጽ ገሊጹ ኣሎ።—1 ቈረንቶስ 8:13፣ 10:23, 24, 31-33
16. እቶም ሕልናኦም ሓደ ነገር ከይገብሩ ዚቕይዶም ሰባት ነቶም እተፈለየ ሕልና ዘለዎም ኪፈርዱ ዘይብሎም ስለምንታይ እዮም፧
16 በቲ ኻልእ ሸነኽ ግን እቶም ሕልናኦም ሓደ ነገር ከይገብሩ ዚቕይዶም ሰባት ንኻልኦት ከምቲ ናታቶም ዓይነት ኣረኣእያ ዘይብልኩም ኢሎም ኪነቕፍዎም የብሎምን። (ሮሜ 14:10) ሕልና ንርእስና ንምፍራድ ደኣ እምበር: ንኻልኦት ንምፍራድ ኣይኰነን ኬገልግል ዘለዎ። የሱስ: “ከይፍረደኩም ኣይትፍረዱ” ኸም ዘበለ ኣይትረስዕ። (ማቴዎስ 7:1) ኵሎም ኣባላት ጉባኤ ንብሕታዊ ሕልና ኣብ ዚምልከት ጕዳያት ኪከራኸሩ ኣይደልዩን እዮም። ኣብ ክንዳኡስ: ንሓድሕድና ብምፍርራስ ዘይኰነስ ብምትህንናጽ: ፍቕርን ሓድነትን እነስፍነሉ መገድታት ነናዲ።—ሮሜ 14:19
ሰናይ ሕልና ብኸመይ በረኸት ከም ዜምጽእ
17. ሎሚ ሕልና ብዙሓት ሰባት እንታይ ኰይኑ ኣሎ፧
17 ሃዋርያ ጳውሎስ: “ሰናይ ሕሊና ይሀሉኹም” በለ። (1 ጴጥሮስ 3:16) ኣብ ቅድሚ የሆዋ ኣምላኽ ንጹህ ሕልና ምህላው ዓብዪ በረኸት እዩ። እዚ ኻብ ሕልና መብዛሕትኦም ሎሚ ዘለዉ ሰባት እተፈለየ እዩ። ጳውሎስ ብዛዕባ “እቶም ሕሊናኦም ከም ብመዓለም እተዐለመ” ሰባት ገሊጹ ኣሎ። (1 ጢሞቴዎስ 4:2) መዓለም ንስጋ ብምትኳስ ስምዒት ኣልቦ በሰላ ይገብሮ። ብዙሓት ሰባት ምዉት ሕልና እዩ ዘለዎም፣ ከመይሲ: ኣመና ዝደንዘዘ በሰላ ኻብ ምዃኑ እተላዕለ ጌጋ ኺግበር ከሎ መጠንቀቕታታት: ተቓውሞታት: ናይ ሕፍረት ወይ ጣዕሳ ስምዒት ኣይህብን እዩ። ሎሚ ብዙሓት ሰባት ንኸምዚ ዝኣመሰለ ናይ ጣዕሳ ስምዒት “እንቋዕ ኣልገሰ” ዚብሉ እዮም ዚመስሉ።
18, 19. (ሀ) ናይ ጣዕሳ ወይ ናይ ሕፍረት ስምዒት እንታይ ጥቕሚ ኺህልዎ ይኽእል፧ (ለ) ሕልናና በቲ ኣብ ሕሉፍ እዋን ዝፈጸምናዮ እተነሳሕናሉ ሓጢኣትና ብቐጻሊ ዚቐጽዓና እንተ ዀይኑ: እንታይ ክንገብር ንኽእል፧
18 ከም ሓቂ: ናይ ጣዕሳ ስምዒት: ጌጋ ኸም ዝገበርና ሕልናና ዚነግረና መገዲ ኪኸውን ይኽእል እዩ። ከምዚ ዝኣመሰለ ስምዒት ንሓደ ሓጥእ ኪንሳሕ ኪድርኾ ኸሎ: እቲ ዝኸፍአ ሓጢኣት እውን ይቕረ ኺበሃለሉ ይከኣል እዩ። ንኣብነት: ንጉስ ዳዊት ከቢድ ኣበሳ ፈጸመ: ካብ ልቡ ስለ እተነስሐ ግን በደሉ ተሓድገሉ። ነቲ ግጉይ መገዱ ምጽላኡን ካብቲ ግዜ እቲ ንደሓር ሕግታት የሆዋ ኺሕሉ ምቝራጹን: የሆዋ “ሕያዋይን ንይቕሬታ ድልውን” ምዃኑ ብተመክሮ ንኺርእዮ ኣኽኣሎ። (መዝሙር 51:1-19፣ 86:5) ድሕሪ ምንሳሕናን ይቕረ ምስ ተባህለልናን ሓያል ናይ ጣዕሳን ሕፍረትን ስምዒት እንተ ቐጺሉኸ፧
19 ሓድሓደ ግዜ ሕልና ሓደ ዝሓጥአ ሰብ: ድሕሪ እቲ ጠቓሚ ዕላማኡ ምብቃዑ ንነዊሕ እዋን ብምቕጻል: እምብዛ ቐጻዒ ኪኸውን ይኽእል እዩ። ኣብ ከምዚ ዝኣመሰለ ጕዳያት: የሆዋ ኻብ ኵሉ ስምዒታት ወዲ ሰብ ከም ዚዓቢ ብምዝካር: ነቲ ዚዅንነና ልብና ኸነጸናንዖ ንኽእል። ከምቲ ንኻልኦት ሰባት ንፍቕርን ይቕረታን የሆዋ ኺኣምኑሉን ኪቕበልዎን እነተባብዖም: ንሕና እውን ከምኡ ኽንገብር ኣሎና። (1 ዮሃንስ 3:19, 20) በቲ ኻልእ ሸነኽ ድማ: ንጹህ ሕልና ኣብዛ ዓለም እዚኣ ዘይርከብ ውሽጣዊ ሰላምን ህድኣትን ዓሚቝ ሓጐስን የምጽእ። ብዙሓት ኣብ ሓደ እዋን ከቢድ ሓጢኣት ዝፈጸሙ ሰባት: ነዚ ዜደንቕ እፎይታ ረኺቦም: ሎሚ ድማ ንየሆዋ ኣምላኽ ብሰናይ ሕልና የገልግልዎ ኣለዉ።—1 ቈረንቶስ 6:11
20, 21. (ሀ) እዛ መጽሓፍ እዚኣ እንታይ ንኽትገብር ክትሕግዘካ እያ ተዳልያ፧ (ለ) ክርስትያናት ከም ምዃንና መጠን: እንታይ ሓርነት እዩ ዘሎና፧ ብኸመይ ግን ኢና ኽንጥቀመሉ ዘሎና፧
20 እዛ መጽሓፍ እዚኣ ኣብ ብምሉኡ እዚ ተሪፉ ዘሎ ዳሕሮት መዓልትታት ስርዓት ሰይጣን: ሰናይ ሕልና ንኺህልወካ ኽትሕግዘካ እያ ተዳልያ። ልክዕ እዩ: ንዅሉ እቲ ኣብ መዓልታዊ ዚለዓል ክትሓስበሉን ክትዓየሉን ዚግባእ ሕግታትን ስርዓታትን መጽሓፍ ቅዱስ ክትሽፍን ኣይትኽእልን እያ። ብዘይካዚ: ንሕልና ኣብ ዚምልከት ጕዳያት: ቅኑዕ ወይ ጌጋ ዚብል ንጹርን ቀሊልን ሕግታት ኣይትጸበ። ዕላማ እዛ መጽሓፍ እዚኣ: ቃል ኣምላኽ ኣብ መዓልታዊ ህይወትካ ብኸመይ ከም እተውዕሎ ብምጽናዕ: ንሕልናኻ ንምምሃርን ንምስልጣንን እዩ። “ሕጊ ክርስቶስ” ካብ ሕጊ ሙሴ እተፈልየ ዀይኑ: ንዚስዕብዎ ድማ ኣብ ክንዲ ኣብ ጽሑፍ ብዝሰፈረ ሕግታት: ብሕልናን ብመሰረታዊ ስርዓትን ኪመላለሱ እዩ ዚዕድም። (ገላትያ 6:2) በዚ ኸምዚ የሆዋ ንክርስትያናት ፍሉይ ሓርነት ሂብዎም ኣሎ። ይኹን እምበር: ቃሉ ነቲ ሓርነት እቲ “መጐልበቢ ኽፍኣት” ከይንገብሮ የዘኻኽረና። (1 ጴጥሮስ 2:16) ኣብ ክንዳኡስ: ከምዚ ዝኣመሰለ ሓርነት ንየሆዋ ዘላትና ፍቕሪ ንኽንገልጽ ዜደንቕ ኣጋጣሚ እዩ ዚኸፍተልና።
21 ብስርዓታት መጽሓፍ ቅዱስ ከመይ ጌርካ ብዝበለጸ ኸም እትመላለስ ብጸሎት ምስ እትሓስብን ነቲ ውሳነታትካ ኣብ ግብሪ ምስ እተውዕሎን: ንየሆዋ ፈለማ ምስ ፈለጥካዮ ዝጀመርካዮ ኣገዳሲ መስርሕ ኢኻ እትቕጽሎ። በዚ ኸምዚ “ልቦና”ኻ “ብምልማድ” ወይ “ብተመክሮ” (ትርጕም 1990) ኺላመድ እዩ። (እብራውያን 5:14) እቲ ብመጽሓፍ ቅዱስ ዝሰልጠነ ሕልናኻ ኣብ ነፍሲ ወከፍ መዓልታዊ ህይወትካ በረኸት ኬምጽኣልካ እዩ። ከምቲ ንሓደ ተጓዓዚ ኮምፓስ ዚመርሖ: ንዓኻ እውን ሕልናኻ ንሰማያዊ ኣቦኻ ዜሐጕስ ውሳነታት ንኽትገብር ኪሕግዘካ እዩ። እዚ ንርእስኻ ብፍቕሪ ኣምላኽ እትሕልወሉ እተረጋገጸ መገዲ እዩ።
^ ሕ.ጽ. 5 ኣብ ቅዱሳት ጽሑፋት እብራይስጢ ነታ “ሕልና” እትብል እተመልክት ንጽርቲ ቓል የላን። ይኹን እምበር: ኣብ ከምዚ ዝኣመሰለ ኣብነታት ሕልና ይዓዪ ኸም ዘሎ ንጹር እዩ። እታ “ልቢ” እትብል ቃል ብሓፈሻኡ ንውሽጣዊ ሰብ እያ እተመልክት። ኣብ ከምዚ ዝኣመሰለ ዅነታት ከኣ: ንሓደ ኽፋል ውሽጣዊ ሰብ: ማለት ንሕልና እተመልክት ክትከውን ኣለዋ። ኣብ ናይ ክርስትያን ቅዱሳት ጽሑፋት ግሪኽ: እታ “ሕሊና” ተባሂላ እተተርጐመት ናይ ግሪኽ ቃል 30 ሳዕ ኣቢላ ተጠቒሳ ኣላ።
^ ሕ.ጽ. 8 መጽሓፍ ቅዱስ ንጹህ ሕልና ምሓዝ ጥራይ ወትሩ እኹል ከም ዘይኰነ ይሕብር። ንኣብነት: ጳውሎስ: “ኣብ ርእሰይ ሓንቲ እኳ ኣይፈልጥን እየ: ዚፈርደኒ ግና ኣምላኽ እዩ እምበር: በዚ ኣይጸደቕኩን” በለ። (1 ቈረንቶስ 4:4) ከምቲ ሓደ እዋን ጳውሎስ ዝገበሮ ንክርስትያናት ዜሳጕጉ ዘበሉ እውን: ኣምላኽ ነቲ ተግባሮም ዚሰምሮ ዀይኑ ስለ ዚስምዖም ብንጹህ ሕልና ይገብርዎ ይዀኑ። ሕልናና ኣብ ቅድሚ ኣዒንትናን ኣብ ቅድሚ ኣዒንቲ ኣምላኽን ንጹህ ኪኸውን ኣለዎ።—ግብሪ ሃዋርያት 23:1፣ 2 ጢሞቴዎስ 1:3
^ ሕ.ጽ. 10 ወልፊ ኣልኮላዊ መስተ ዘለዎም ሰባት ብመጠኑ ኺሰትዩ ኸም ዘይክእሉ: ብዙሓት ሓካይም ዚሰማምዑሉ ጕዳይ እዩ፣ ንዓታቶም “ብመጠኑ” ማለት: ዘይምስታይ ማለት እዩ።
ብዝያዳ ፍለጥ
ንብሕታዊ ውሳነታትካ ብጥበብ ግበሮ
ውሳነታትና ምስ ፍቓድ ኣምላኽ ዚሳነ እንተ ዀይኑ ኸነረጋግጽ እንኽእል ብኸመይ ኢና፧ ነቲ ዝገበርናዮ ውሳነ ንምትግባር እንታይ ኪሕግዘና ይኽእል፧


text:
[audioplayer file=”http://sallina.com///audio/Naeta-wegahta/NEZA HANTI LEYTQA.mp3″]
ጉጅለ ኢሳያስ ብዕለት 28/07/2016 ነቶም ዓመት ምሉእ ኣብ ሳዋ ዘብለዮም መንእሰያት ኤርትራ፡ ብናቱ ኣበሃህላ ኣመሪቑ ነናብ ወለዶም መሊሱ፡ ካልኦት ሓደስቲ ተቐጻዕቲ (መበል 30 ዙርያ) ንኺወስድ፡ ከምቲ ሉሙድ ምስ ኣገደደ፡ ህዝቢ በቲ ቅድሚኡ ጃንዳ ህግደፍ ዚገበሮ፡ ማለት ነቶም ናብ ሳዋ ወሪዶም ዘይተዓለሙ ዜጋታት፡ ወዶምን ጓሎምን ብኩፖንን ብግፋን ኣኪቡ፡ ናብ ናቕፋ ስለ ዝወሰዶም፡ ህዝቢ ካብ ‘ደቅና ናብ ናቕፋ ከይዶም፡ ኣርሒቖም ዚጠፍኡናስ ካብኡ ናብኡ ናብ ሳዋ ምውራድ ይሕሾም’ ኢሎም ብዘይካ’ቲ ናይ ስግረ-ዶብ መደብ ዘሎዎ፡ ካልእ ዳርጋ ነፍሲ ወከፍ ወላዲ’ዩ ደቁ ንጉጅለ ህግደፍ ኣረኪቡ። እዚ እቲ ቀዳማይ ሰነኽ’ዩ።
በቲ ካልኣይ ሸነኽ ከኣ ነቶም ቅድሚ ዓመት ናብ ሳዋ ዝወረዱ ደቁ ንኪቕበል፡ ህዝቢ ጽቕጥቕጥ ኪብል ተራእየ። እንተኾነ ከምቲ ኣብ ዳስ ሓውያ ዚኣቱ’ምበር ዚወጽእ ስለ ዘየለ፡ ናብ ሳዋ ዚወርድ’ምበር ካብ ሳዋ ዚምለስ ኣይተረኽበን። ቲቪ ዕረ ህግደፍውን ናብ ሳዋ ዝኸዱን ዘፋንዉን’ምበር ካብ ሳዋ ዚተመልሱን ዝቕበሉን ኣየርኣየትን።
መሳኪን ኤርትራውያን ወለዲ፡ ደቆም ከምዘይምለሱዎም’ኳ ነጋሪ ከይረኸቡ፡ ጸሓይ ክሳዕ ትዓርብ ኣብ ፈቐዶ መጸበይ ኣውቶቡስን ይመጹሉ’ዮም ኣብ ዝበሉዎ ቦታታትን ኪጽበዩ ቀንፈዘው ክብሉ ውዒሎም፡ ንምሸቱ እታ ርእሲ ርእሶም ከተንድዶም ዝወዓለት ጸሓይ ምስ ዓረበት፡ ሓመድ ኣእጋሮም ነጊፎም፡ ጥራይ ኢዶም ነናብ ቤቶም ተመሊሶም።
ገለ ነዚ ዚተዓዘቡ ኣብ ኤርትራ መግስቲ ዘሎ ዚመስሎም የዋት ደንጊጾም፡ ‘ናብ ምምሕዳራት ኬድኩም ዘይትሓቱ?’ ኢሎም ኪመኽሩ ተሰምዑ። እንተኾነ እተን ብኩፖን እናሓነቓ መንእሰያት ዝለኣኻ ምምሓዳራት ህግደፍውን እንተተሓተታ፡ ‘መንግስቲ’ምበር ንሕና ንፈልጦ የብልናን’ እየን ኢለን። ብሓቂ ከኣ ዝፈልጦኦ የብለንን፤ ምኽንያቱ፡ ኣብ ኤርትራ እቲ ዚፈልጥን ሓበሬታ ዚህብን ኣካል ሓደ ሰብ ጥራይ ስለ ዝኾነ! እቲ ሓደ ሰብ ከኣ ሰብ ኣብዘይድይቦ ደብሪ ስለ ዝተሰቕለ ረኺቡ ኪሓቶ ዚኽእል ሰብ የለን! ስለዚ፡ መንግስቲ ኣብዘይብሉ ሃገር ንመግስቲ ምጽባይን ምሕታትን ትርጉም ከምዘይብሉ ተረዲኦም፡ ወለዲ ዕሸላት ብቐጥታ’ዮም ነናብ ዝመጹዎ ቦታ ተበታቲኖም።
ትምህርቶም ወዲኦም ንኺምለሱና
ኰሮንሾ ምስ ጥሕኒ ወትሩ እናኣዳለና
ናብ ሳዋ ክንልእኽ ደኺመ ከይበልና
ዓመት መመላእታ ደቅና ቀሊብና!
ብሃንቀውታ ክንጽበ ኢልና ክንቅበሎም
እኳ ከይነግሩና ‘ኣይትጸበዩ’ ኢሎም
እናረኣዩና ብኣና ኣሽካዕሊሎም
ድቅና ወሲዶም ካብ ቤቶም መንጢሎም
ጥሪቶም ጌሮሞም ኣድገ በቕሎም
እነዉ ይጽዕኑዎም ብንዕቀት ሸሸ ኢሎም!
ከም ብጽሕቲ ወርሒ መዓልታት ጸብጺብና
ደርሆ ትኹን በጊዕ ሕሩድ ኣዳሊና
ደቅና ክንቅበል ኣብ ቅርዓት ወጺእና
ርሑቕ ከነማዕዱ ቀሪቦም እናበልና
ጎደና ክንጥምት ጸሓይ ዓሪቡና!
መሳኪን ደቅና ምስቲ ናፍቖቶም
ሃረር እናበሉ ኪምለሱ ናብ ቤቶም
መሰሎም ግሂሳ ደፊራ ክብረቶም
ሳዋ ናብ ዳስ ሓውያ ልኢኻቶም!
ኣንታ ንሳቶምድዮም ዘይሰብ ወይስ ንሕና
ሸፋቱ ከም ጥሪት ዘሪዖም ደቅና
እናጨወዩዎም መዝሒቖም ካብ ቤትና
ክሳዕ መዓስኮን’ዩ ክንሪኦም ትም ኢልና!?
መሬትናን ህይወትናን ኩሉ ናቶም
ደቅና ጌሮሞም ንብረት ናይ ብሕቶም
ብማእሰርትን ብስደትን መንእሰያት ኣጽኒቶም
ንበዓል *ጅርገደላ መን’ዩ እሞ ኪሓቶም! *ንዓሌት በለው ዘጽነተ ፈዳይ ሕነ
ከምዚልና ሓሲርና ከሊኡና ክብሪ
ሰይጣን’ኮ ኣይኮነን ጎይታ ናይዛ ምድሪ
ኣቦ ኩልና ኣሎ እቲ ልዑል ፈጣሪ
ብኸይሲ ተመሊኽና ለውሃት ኣልቦ ፍቕሪ
ዳስ ሓዛን ተኺልና ብዘይሬሳ ቀብሪ
ቆዘምቲ’ምበር ኴንና ለይቲ ይኹን ቀትሪ!
ነቲ ዘዳለናዮ መግቢ ተደሪሮም
ነዛ ሓንቲ ለይቲ’ኳ ምሳና ሓዲሮም
ገጾም ከይረኣና ብኡ ጌሮም
ካንድዩ ኣኺሉዎም ኣብ መሮር ሰፊሮም!?
ምስኪነይቲ ወላዲት “ብዘበን ገበል ዚሃበካ ተቐበል!” ኮይኑዋ፡
‘እዋይ ደቀይ!’ ኢላስ ትም!
ኤርትራና ክሓልፈላ፡ ስርዓት ምልኪ ንእለየላ!
ካብ ሓውኹም መሲናስ 21/08/2016


text:
ታሪኽ ህይወት
ኣብ ዝሃለና ሃሊና፡ ንየሆዋ ተሃንጢና ኣገልጊልናዮ
ቅድሚኡ በይነይ ኣገልጊለ ኣይፈልጥን እየ ነይረ። ኣመና ስለ ዝፈራህኩ፡ ኣብ ነፍሲ ወከፍ ኣገልግሎት ዝወጻእኩሉ እዋን፡ ኣእጋረይ የንቀጥቅጥ ነበረ። ኣብታ ዘላታ ተወሰኸታ ኸኣ፡ እቶም ኣብቲ ኽሊ ዝነበሩ ሰባት፡ ነቲ መልእኽቲ ኣይቅበልዎን እዮም ነይሮም። ገሊኦም ሓራቓት እዮም ነይሮም፣ ከም ዚሃርሙኒ ኸኣ የፈራርሁኒ ነበሩ። ኣብታ ፈላሚ ዝዀንኩላ ናይ መጀመርታ ወርሒ፡ ሓንቲ ንእሽቶ መጽሓፍ ጥራይ እየ ኣበርኪተ።—ማርኩስ።
እዚ ፍጻመ እዚ፡ ልዕሊ 60 ዓመት ይገብር ብ1949 ዘጋጠመ እኳ እንተ ዀነ፡ ታሪኽ ህይወተይ ግና ቅድሚኡ ብዙሕ ዓመታት ይገብር እዩ ጀሚሩ። እቲ ሄንድሪክ ዝስሙ ኣቦይ፡ ሰራሕ ሳእንን ኣትክልተኛን እዩ ነይሩ፣ ኣብታ ኣብ ሰሜናዊ ድረንት፡ ነዘርላንድስ፡ እትርከብ ዶንድረን እትብሃል ንእሽቶ ገጠር ድማ እዩ ዚነብር ነይሩ። ኣነ እውን ብ1927 ኣብኣ እየ ተወሊደ፣ ካብቶም ሸውዓተ ውሉዳት ድማ ራብዓይ ነበርኩ። ቤትና ኣብ ሓደ ኣውራጃ ገጠር፡ ኣብ ጥቓ ዘይተጸርገ መገዲ እያ ነይራ። መብዛሕትኦም ጐረባብትና ኸኣ ሓረስቶት እዮም ነይሮም፣ ንናብራ ሕርሻ ኣዝየ እየ ዝፈትዎ ነይረ። ብ1947 ወዲ 19 ዓመት ከለኹ፡ ካብቲ ቱኒስ ቢን ዝስሙ ጐረቤትና ብዛዕባ ሓቂ ሰማዕኩ። ትዝ ይብለኒ፡ ምስ ቱኒስ ንፈለማ እዋን ምስ ተራኸብና፡ ኣይፈተኽዎን ነይረ፣ ደድሕሪ ኻልኣይ ውግእ ዓለም ናይ የሆዋ ምስክር ምስ ኰነ ግና፡ ካብ ቅድሚኡ ብዝያዳ ሕያዋይ ከም ዝዀነ ኣስተብሃልኩ። እቲ ዝገበሮ ናይ ባህርይ ለውጢ ስለ ዘገረመኒ ኸኣ፡ ብዛዕባ እቲ ምድሪ ገነት ከም እትኸውን ኣምላኽ ዝኣተዎ መብጽዓ ኺነግረኒ ኸሎ፡ ጽን ኢለ ሰማዕክዎ። ንሓቂ ብቕልጡፍ ተቐበልክዋ፣ ምስ ቱኒስ ከኣ ኣዕሩኽ ኰንና። *
ኣብ ግንቦት 1948 ክሰብኽ ጀመርኩ፣ ኣብታ ቐጺላ ዝነበረት ወርሒ፡ ማለት ብ20 ሰነ ድማ፡ ኣብቲ ኣብ ዩትረኽት እተገብረ ኣኼባ ኣውራጃ ተጠመቕኩ። ብ1 ጥሪ 1949 ፈላሚ ዀንኩ፣ ኣብታ ኣብ ምብራቕ ነዘርላንድስ ዝነበረት ቦርኩሎ እትብሃል ገጠር ድማ ተመደብኩ፣ ኣብቲ ቦታ እቲ፡ ንእሽቶ ጉባኤ ነበረት። ናብኡ ንምብጻሕ፡ ኣስታት 130 ኪሎ ሜተር ክጐዓዝ ስለ ዝነበረኒ፡ ብብሽክለታ ክኸይድ ወሰንኩ። ሽዱሽተ ሰዓት ኣቢሉ ዚወስደለይ እዩ መሲሉኒ ነይሩ፣ ኰይኑ ግና፡ ሓያል ዝናም ስለ ዝዘነመን ብርቱዕ ንፋስ ስለ ዝነበረን፡ ዋላ እኳ ነቲ 90 ኪሎ ሜተር ብባቡር እንተ ኸድኩዎ፡ ብድምር 12 ሰዓት ወሰደለይ። ምስ መሰየ ድማ ምስታ ፈላሚ ዀይነ ኸገልግል ከለኹ ኣብ ቤታ ንኸዕርፍ እተቐበለትኒ ናይ የሆዋ ምስክር ዝዀነት ስድራ ቤት ተራኸብኩ።
ኣብተን ድሕሪ ኻልኣይ ውግእ ዓለም ዝነበራ ዓመታት፡ ሰባት ሒደት ጥሪት እዩ ነይርዎም። ኣነ እውን፡ ሓደ ዝገፍሓኒ ምሉእ ክዳንን ክልተ ዝሓጸራኒ ስረን ጥራይ እየን ነይረናኒ። ከምቲ ኣብ መእተዊ ዝጠቐስክዎ፡ እታ ኣብ ቦርኩሎ ዘሕለፍክዋ ናይ መጀመርታ ወርሒ ኣጸጋሚት እኳ እንተ ነበረት፡ የሆዋ ሓያሎ ተመሃሮ መጽሓፍ ቅዱስ ብምሃብ ባሪኹኒ እዩ። ኣብቲ ቦታ እቲ ንትሽዓተ ወርሒ ምስ ኣገልገልኩ፡ ናብ ኣምስተርዳም ተመደብኩ።
ካብ ገጠር ናብ ከተማ
ኣብ ገጠር ስለ ዝዓበኹ፡ ኣብታ ኣብ ነዘርላንድስ ዝዓበየት ከተማ ዝዀነት ኣምስተርዳም ምስ በጻሕኩ፡ ሓድሽ ኰነኒ። ኣገልግሎት ጽቡቕ እዩ ነይሩ። ኣብታ ናይ መጀመርታ ወርሒ፡ ካብቲ ኣብ ዝሓለፈ ትሽዓተ ወርሒ ዘበርከትክዎ ጽሑፋት ንላዕሊ ኣበርከትኩ። ነዊሕ ከይጸናሕኩ ድማ፡ ሸሞንተ መጽናዕቲ መጽሓፍ ቅዱስ ክመርሕ ከኣልኩ። ኣተሓባባሪ ኣካል ሽማግለታት ኰይነ ምስ ተሸምኩ፡ ንፈለማ እዋን ህዝባዊ መደረ ከቕርብ ተመደብኩ። ኣመና እዩ ኸቢዱኒ ነይሩ፣ ቀቅድሚ ነቲ መደረ ምቕራበይ ናብ ካልእ ጉባኤ ምስ ተቐየርኩ ግና፡ እፎይ በልኩ። ይኹን እምበር፡ ኣብቲ ቐጺሉ ዝነበረ ዓመታት፡ ልዕሊ 5,000 መደረ ሃብኩ።
ኣብ ግንቦት 1950 ናብ ከተማ ሃርለም ተመደብኩ። ኣብ ዕዮ ወረዳ ንኸገልግል ከኣ ጻውዒት ቀረበለይ። ንሰለስተ መዓልቲ ኣይደቀስኩን። ንሓደ ኻብቶም ኣብ ቤት ጽሕፈት ጨንፈር ዚሰርሑ ዝነበሩ ሮበርት ቪንክለር፡ ነቲ ዕዮ ኸም ዘይበቅዕ ነገርክዎ፣ ንሱ ግና፡ “ደሓን፡ ነቲ ፎርም እሞ ምልኣዮ፡ ክትለምዶ ኢኻ” በለኒ። ድሕርዚ ነዊሕ ከይጸንሐ፡ ንሓደ ወርሒ ስልጠና ተዋህበኒ፣ ሓላው ወረዳ ዀይነ ኸኣ ከገልግል ጀመርኩ። ንሓንቲ ኻብተን ኣብቲ ወረዳ ዝነበራ ጉባኤታት ክበጽሓ ኸለኹ፡ ምስ የኒ ታትኸን እትብሃል ንየሆዋ ዓሚቝ ፍቕሪ ዘለዋን ጥቕሚ ርእስኻ ናይ ምስዋእ መንፈስ እተርእን ሕጉስቲ ፈላሚት ተላለኹ። ብ1955 ድማ ተመርዓና። ታሪኸይ ቅድሚ ምቕጻለይ፡ የኒ፡ ብኸመይ ፈላሚት ከም ዝዀነትን ድሕሪ መርዓና ብኸመይ ብሓባር ከም ዘገልገልናን ከተዘንትወልኩም እያ።
ሰብ ሓዳር ኴንና ኣገልገልና
የኒ፦ ኣደይ ብ1945 እያ ናይ የሆዋ ምስክር ኰይና፣ ሽዑ ኣነ ጓል 11 ዓመት እየ ነይረ። ብኡብኡ ድማ ኣደይ ምስ ሰለስተ ደቃ መጽናዕቲ መጽሓፍ ቅዱስ ክትገብር ከም ዘለዋ ተገንዘበት፣ ኣቦይ ተጻራሪ ስለ ዝነበረ ግና፡ ኣብ ቤት ኣብ ዘይህልወሉ እዋን እያ እትምህረና ነይራ።
ንመጀመርታ እዋን እተኻፈልኩሉ ኣኼባ፡ እቲ ብ1950 ኣብ ሄግ እተገብረ ኣኼባ ኣውራጃ እዩ ነይሩ። ድሕሪ ሓደ ሰሙን፡ ንመጀመርታ እዋን ኣብቲ ኣብ ኣሰን (ድረንት) ዚርከብ ኣዳራሽ መንግስቲ ኣምላኽ ተኣከብኩ። ኣቦይ በዚ ኣመና ስለ ዝሓረቐ፡ ካብ ቤት ሰጐጐኒ። ኣደይ ግና፡ “ኣበይ ክትነብሪ ኸም እትኽእሊ ትፈልጢ ኢኺ” በለትኒ። ብዛዕባ እቶም መንፈሳውያን ኣሕዋተይን ኣሓተይን ትዛረብ ከም ዝነበረት እፈልጥ ነበርኩ። ኣብ መጀመርታ፡ ኣብ ጥቓና ምስ ዝነበረት ናይ የሆዋ ምስክር ስድራ ቤት እነብር እኳ እንተ ነበርኩ፡ ኣቦይ ገና የሸግረኒ ስለ ዝነበረ፡ ናብታ 95 ኪሎ ሜተር ርሒቓ ኣብ ዴቨንተር (ኦቨሪጂሰል) ዝነበረት ጉባኤ ገዓዝኩ። ኰይኑ ግና፡ ካብ ቤት ክስጐጕ ከለኹ ትሕቲ ዕድመ ስለ ዝነበርኩ፡ ኣቦይ በቶም ሰበ ስልጣን ኣብ ሽግር ኣተወ። በዚ ምኽንያት እዚ ድማ፡ ናብ ቤት ክምለስ ነገረኒ። ሓቂ እኳ እንተ ዘይተቐበለ፡ ኣብ መወዳእታኡ ግና ናብ ኣኼባታትን ናብ ኣገልግሎትን ክኸይድ ፈቐደለይ።
ናብ ቤት ካብ ዝምለስ ነዊሕ ከይጸንሐ፡ ኣደይ ኣመና ስለ ዝሓመመት፡ ኵሉ ዕዮ ቤት ኣነ እየ ዝዓይዮ ነይረ። ኰይኑ ግና፡ መንፈሳዊ ዕቤት ብምግባር፡ ብ1951 ጓል 17 ዓመት ምስ ኰንኩ ተጠመቕኩ። ብ1952 ኣደይ ምስ ሓወየት፡ ምስ ካልኦት ሰለስተ ፈለምቲ ኣሓት ኰይነ ንኽልተ ወርሒ ሓጋዚት ፈላሚት ኰንኩ። ኣብ ጃልባ ኢና እንቕመጥ ኔርና፣ ኣብ ድረንት ኣብ ዚርከባ ኽልተ ኸተማታት ድማ ነገልግል ነበርና። ብ1953 ስርዕቲ ፈላሚት ኰንኩ። ንዓመታኡ፡ ሓደ መንእሰይ ሓላው ወረዳ ንጉባኤና በጽሓ። ማርኩስ እዩ ነይሩ። ከም ሰብ ሓዳር ኴንና ንየሆዋ ብዝሓሸ መገዲ ኸነገልግሎ ኸም እንኽእል ኰይኑ ስለ እተሰምዓና ድማ፡ ኣብ ግንቦት 1955 ተመርዓና።—መክ. 4:9-12።
ማርኩስ፦ ድሕሪ መርዓና፡ ኣብ ቪዳም (ኽሮኒንን) ፈለምቲ ዄንና ኸነገልግል ተመደብና። ክልተ ብሰለስተ ሜተር ኣብ ዝምግፍሓ ንእሽቶ ቤት ንነብር ነበርና። ኰይኑ ግና፡ የኒ ነታ ኽፍሊ ምሽእቲ ገበረታ። ምሸት ምሸት ነቲ ኣብ መንደቕ ደው ኢሉ ዚውዕል ዓራትና ምእንቲ ኽንዝርግሖ፡ ንሰደቓናን ንኽልተ ወናብርናን ነላዕሎ ነበርና።
ድሕሪ ሽዱሽተ ወርሒ፡ ኣብ በልጅዩም ኣብ ዕዮ መገሻ ኽንካፈል ጻውዒት ቀረበልና። ብ1955 ኣብታ ሃገር እቲኣ፡ 4,000 ዝዀኑ ኣስፋሕቲ እዮም ነይሮም። ሕጂ ግና ብሽዱሽተ ዕጽፊ ወሲኾም እዮም። እቶም ኣብቲ ፍላንደርስ ዚብሃል ሰሜናዊ በልጅዩም ዚነብሩ ሰባት ዚዛረብዎ ቛንቋ፡ ምስ ናይ ነዘርላንድስ ተመሳሳሊ እዩ። ኰይኑ ግና፡ ኣዘራርባኦም ፍልይ ዝበለ እዩ፣ ስለዚ፡ ኣብ ፈለማ ነቲ ናይ ቋንቋ ጸገም ክንሰግሮ ነበረና።
የኒ፦ ዕዮ መገሻ፡ ጥቕሚ ርእስኻ ናይ ምስዋእ መንፈስ እዩ ዚሓትት። ንጉባኤታት ብብሽክለታ እናኸድና ንበጽሐን፡ ኣብ ቤት ኣሕዋትን ኣሓትን ድማ ነዕርፍ ነበርና። ንሓንቲ ጉባኤ በጺሕና ምስ ወዳእና፡ ናብታ እትቕጽል ቅድሚ ምኻድና እነዕርፈሉ ቤት ስለ ዘይነበረና፡ ክሳዕ ሰኑይ ንጸንሕ ነበርና፣ ሽዑ ሰሉስ ንግሆ ናብታ ቐጺላ ዘላ ጉባኤ ንኸይድ ነበርና። ኰይኑ ግና፡ ንኣገልግሎትና ወትሩ ኸም በረኸት የሆዋ ጌርና ኢና እንርእዮ ኔርና።
ማርኩስ፦ ኣብ ፈለማ፡ ነቶም ኣብተን እንበጽሐን ዝነበርና ጉባኤታት ዝነበሩ ኣሕዋትን ኣሓትን ኣይንፈልጦምን ኢና ኔርና፣ ኰይኑ ግና፡ ብሕያውነት ይቕበሉና ነበሩ። (እብ. 13:2) ኣብቲ ቐጺሉ ዝነበረ ዓመታት፡ ንዅለን እተን ኣብ በልጅዩም ዝነበራ ቛንቋ ዳች ዚጥቀማ ጉባኤታት ብተደጋጋሚ በጻሕናየን። እዚ ኸኣ ብዙሕ በረኸት ኣምጽኣልና። ንኣብነት፡ ዳርጋ ምስ ኵሎም እቶም ኣብ ኣውራጃ ዳች ዝነበሩ ኣሕዋትን ኣሓትን ተፋለጥና፣ ኣዚና ኸኣ ንፈትዎም ነበርና። ብኣማእታት ዚቝጸሩ መንእሰያት ኣካላውን መንፈሳውን ዕቤት ብምግባር ርእሶም ንየሆዋ ኺውፍዩ ኸለዉን ንረብሓታት መንግስቲ ኣምላኽ ኣብ ህይወቶም ቀዳምነት ኪህብዎ ኸለዉን ርኢና ኢና። መብዛሕትኦም ኣብ ናይ ምሉእ ግዜ ኣገልግሎት ንየሆዋ ብተኣማንነት ኬገልግልዎ ኸለዉ ምርኣይና ኣዝዩ እዩ ዜሐጕሰና። (3 ዮሃ. 4) በዚ መገዲ እዚ ‘ንሓድሕድና ምትብባዕና፡’ ነቲ እተዋህበና ዕዮ ብምሉእ ልቢ ንኽንቅጽሎ ደሪኹና እዩ።—ሮሜ 1:12።
ዓብዪ ብድሆን ናይ ሓቂ በረኸትን
ማርኩስ፦ ካብ እንምርዖ ኣትሒዝና፡ ኣብ ቤት ትምህርቲ ጊልዓድ ክንኣቱ ንምነ ነበርና። በብመዓልቱ ድማ እንተ ወሓደ ንሓደ ሰዓት እንግሊዝኛ ነጽንዕ ነበርና። ይኹን እምበር፡ እንግሊዝኛ ኻብ መጻሕፍቲ ኽትምሃር ቀሊል ኣይኰነን፣ ስለዚ፡ ኣብ እዋን ዕረፍትና ናብ ዓዲ እንግሊዝ ብምኻድ፡ ኣብኡ እናኣገልገልና እንግሊዝኛ ኽንለማመድ ወሰንና። ኣብ መወዳእታኡ፡ ብ1963 ካብቲ ኣብ ብሩክሊን ዚርከብ ቀንዲ ቤት ጽሕፈት፡ ደብዳበ በጽሓና። ክልተ ደብዳበ እየን ነይረን፣ ሓንቲ ንዓይ፡ ሓንቲ ኸኣ ንየኒ። እታ ናተይ፡ ኣብቲ ኣብ ጊልዓድ ዚግበር ዓሰርተ ወርሒ ዚወስድ ፍሉይ ክፍሊ ኽካፈል እትዕድም ነበረት። ቀንዲ ዕላማ እዚ ስልጠና እዚ፡ ንኣሕዋት ኣብ ውድባዊ መምርሒታት ንምስልጣን እዩ። ስለዚ፡ ካብቶም ጻውዒት ዝቐረበሎም 100 ተመሃሮ፡ እቶም 82 ኣሕዋት እዮም ነይሮም።
የኒ፦ እታ ኣነ ኣብታ መዓልቲ እቲኣ እተቐበልክዋ ደብዳበ፡ ማርኩስ ኣብ ጊልዓድ ኪምሃር ከሎ፡ ኣነ ኣብ በልጅዩም ክጸንሕ ፍቓደኛ እንተ ዀይነ ብጸሎት ክሓስበሉ እትሓትት ነበረት። ሓቂ ይሓይሽ፡ ኣብ ፈለማ ጕህየ እየ። የሆዋ ነቲ ዝገብሮ ዝነበርኩ ጻዕሪ ዘይባረኾ ዀይኑ ተሰምዓኒ። ኰይኑ ግና፡ ንገዛእ ርእሰይ፡ ዕላማ ቤት ትምህርቲ ጊልዓድ፡ ነቶም ተመሃሮ ነቲ ኣብ መላእ ዓለም ዚግበር ዕዮ ስብከት ብስራት መንግስቲ ኣምላኽ ንኺፍጽሙ ምሕጋዝ ምዃኑ ኣዘኻኸርክዋ። ስለዚ፡ ኣብ በልጅዩም ክጸንሕ ፍቓደኛ ምዃነይ ገለጽኩ፣ ኣብታ ጀንት እትብሃል ከተማ ምስተን ኣና ኮልፐርትን ማሪያ ኮልፐርትን ዚብሃላ ኽልተ ምኩራት ፍሉያት ፈለምቲ ኸገልግል ድማ ተመደብኩ።
ማርኩስ፦ እንግሊዝኛይ ከመሓይሽ ስለ ዝነበረኒ፡ እቲ ትምህርቲ ቅድሚ ምጅማሩ፡ ንሓሙሽተ ወርሒ ኣብ ብሩክሊን ክጸንሕ ተነግረኒ። ኣብ ክፍሊ ምልኣኽ ጽሑፋትን ኣብ ክፍሊ ኣገልግሎትን ድማ እዓዪ ነበርኩ። ኣብቲ ቐንዲ ቤት ጽሕፈት ምግልጋልን ነቲ ናብ እስያን ኤውሮጳን ደቡብ ኣመሪካን ዚኸይድ ጽሑፋት ኣብ ምልኣኽ ምሕጋዝን፡ ብዛዕባ እቲ ዘሎና ሕውነት ከም ዝግንዘብ እዩ ገይሩኒ። ብፍላይ ነቲ ብግዜ ሓውና ራስል ፒልግሪም (ገያሺ ሓላዊ) ዝነበረ ሓውና ማክሚላን እዝክሮ እየ። ብዕድመ ደፊኡን እዝኑ ይጻንዖን እኳ እንተ ነበረ፡ ብተኣማንነት ኣብ ኵሉ ኣኼባታት ጉባኤ ይእከብ ነበረ። እዚ ንልበይ ተንከፎ፣ ንክርስትያናዊ ምሕዝነትና ኣቕሊልና ኽንርእዮ ኸም ዘይብልና ኸኣ መሃረኒ።—እብ. 10:24, 25።
የኒ፦ ኣነን ማርኩስን ኣብ ሰሙን ብተደጋጋሚ ደብዳበ ንጸሓሓፍ ነበርና። ኣዚና ተነፋፊቕና ነበርና። ኰይኑ ግና፡ ማርኩስ ነቲ ስልጠና ፈትይዎ ነበረ፣ ኣነ ኸኣ ብኣገልግሎተይ ሕጕስቲ ነበርኩ። ማርኩስ ካብ ሕቡራት መንግስትታት ኣመሪካ ኣብ እተመልሰሉ እዋን፡ 17 መጽናዕቲ መጽሓፍ ቅዱስ እመርሕ ነበርኩ። ንዓመትን ሰለስተ ወርሕን ምፍልላይና ኣዝዩ ኸቢድ እኳ እንተ ነበረ፡ የሆዋ በቲ ዝገበርናዮ መስዋእቲ ባሪኹና እዩ። ኣብታ ማርኩስ እተመልሰላ መዓልቲ፡ እታ ነፋሪት ንነዊሕ ሰዓታት ደንጐየት፣ ኣብ መወዳእታኡ ምስ ተራኸብና፡ ተሓቛቝፍና በኸና። ካብቲ እዋን እቲ ኣትሒዝና፡ ተፈላሊና ኣይንፈልጥን ኢና።
ንዝረኸብናዮ ዅሉ መሰላት ኣገልግሎት ነማስወሉ ኢና
ማርኩስ፦ ኣብ ታሕሳስ 1964 ካብ ጊልዓድ ምስ ተመለስኩ፡ ኣብ ቤት-ኤል ከነገልግል ተመደብና። ኰይኑ ግና፡ ምድብና ብተደጋጋሚ ኸም ዚቀያየር ኣይፈለጥናን ኔርና። ድሕሪ ሰለስተ ወርሒ፡ ኣብ ፍላንደርስ ዕዮ ኣውራጃ ኽንዓዪ ተመደብና። ኣልዘን ቪኸርስማን ኢልስ ቪኸርስማን ሚስዮናውያን ኰይኖም ናብ በልጅዩም ምስ መጹ፡ ኣብ ዕዮ ኣውራጃ ተመደቡ፣ ንሕና ኸኣ ናብ ቤት-ኤል ተመለስና፣ ኣነ ኣብ ክፍሊ ኣገልግሎት እዓዪ ነበርኩ። ካብ 1968 ክሳዕ 1980 ኣብ ዝነበረ እዋን፡ ምድብና ብተደጋጋሚ ተቐያይሩ እዩ፣ ኣብ ቤት-ኤልን ኣብ ዕዮ መገሻን ብምግልጋል ድማ ኢና ኣሕሊፍናዮ። ኣብ መወዳእታኡ፡ ካብ 1980 ክሳዕ 2005 እንደገና ሓላው ኣውራጃ ዀይነ ኣገልገልኩ።
ምድብና ብተደጋጋሚ እኳ እንተ ተቐያየረ፡ ንየሆዋ ብምሉእ ነፍስና ንኸነገልግሎ ኢልና ርእስና ኸም ዝወፈና ኣይረሳዕናን። ዕላማ እቲ ኣብ ኣገልግሎት ዜጋጥመና ለውጢ ንረብሓታት መንግስቲ ኣምላኽ ንምድንፋዕ ምዃኑ ንተኣማመን ስለ ዝነበርና፡ ንነፍሲ ወከፍ ዕዮ ተሓጒስና ንዓይዮ ነበርና።
የኒ፦ ብፍላይ ማርኩስ ከም ኣባል ኮሚተ ቤት ጽሕፈት ጨንፈር መጠን ተወሳኺ ስልጠና ንኺወስድ፡ ብ1977 ናብ ብሩክሊን፡ ብ1997 ድማ ናብ ፓተርሰን ምስ ከድና፡ ኣዝየ ተሓጐስኩ።
የሆዋ ዜድልየና ዘበለ ይፈልጥ እዩ
ማርኩስ፦ ብ1982 የኒ መጥባሕቲ ገይራ ሓወየት። ድሕሪ ሰለስተ ዓመት፡ በታ ኣብ ሉቫን ዝነበረት ጉባኤ፡ ኣብ ልዕሊ እቲ ኣዳራሽ መንግስቲ ኣምላኽ እትርከብ ሓንቲ ኣፓርታማ ተዋህበትና። ድሕሪ 30 ዓመት ንፈለማ እዋን፡ ናይ ገዛእ ርእስና ቤት ኪህልወና ኸኣለ። ሰሉስ ሰሉስ ንጉባኤታት ንምብጻሕ ኣቕሑና ኽንጥርንፍ ከለና፡ ንባልጃና ንምውሳድ በቲ 54 መደያይቦ ብተደጋጋሚ እመላለስ ነበርኩ። እቲ ዜሐጕስ ግና፡ ብ2002 ኣብ ምድሪ ቤት እትርከብ ሓንቲ ኣፓርታማ ተዋህበትና። ወዲ 78 ዓመት ምስ ኰንኩ፡ ኣብ ከተማ ሎክረ ፍሉያት ፈለምቲ ዄንና ኸነገልግል ተመደብና። በዚ መገዲ እዚ ኸነገልግልን በብመዓልቱ ናብ ኣገልግሎት ክንከይድን ብምኽኣልና ኣዚና ሕጉሳት ኢና።
“ካብቲ እነገልግለሉ ቦታን ዘሎና ዓቕምን ንላዕሊ፡ እቲ እነገልግሎ ኣካል ብዝያዳ ኸም ዜገድስ ብጽኑዕ ንኣምን ኢና”
የኒ፦ ክልቴና ብድምር ንልዕሊ 120 ዓመት ኣብ ናይ ምሉእ ግዜ ኣገልግሎት ኣገልጊልና ኢና። ነቲ የሆዋ፡ ‘ከቶ ኸም ዘይሓድገናን’ ብተኣማንነት እንተ ኣገልጊልናዮ ‘ገለ እኳ ኸም ዘይጐድለናን’ ዝኣተዎ መብጽዓ ተመኪርናዮ ኢና።—እብ. 13:5፣ ዘዳ. 2:7።
ማርኩስ፦ ንኣሽቱ ኸለና፡ ርእስና ንየሆዋ ወፊና ኢና። ንገዛእ ርእስና ዓብዪ ነገር ክንረክብ እውን ኣይደለናን። ንዝዀነ ይኹን እተዋህበና ምድብ ብፍታው ኢና ተቐቢልናዮ፣ ከመይሲ፡ ካብቲ እነገልግለሉ ቦታን ዘሎና ዓቕምን ንላዕሊ፡ እቲ እነገልግሎ ኣካል ብዝያዳ ኸም ዜገድስ ብጽኑዕ ንኣምን ኢና።
^ ሕ.ጽ. 5 ዓመታት ጸኒሑ፡ ኣቦይን ኣደይን ምዕባየይ ሓብተን ክልተ ንኣሽቱ ኣሕዋተን ናይ የሆዋ መሰኻኽር ኰኑ።


text:
ተሳተፍትን ንጡፋት ኣባላትን ማሕበር
ዝኽሪ መበል 22 ዓመት ምምስራት ማሕበር ስንኩላን ጨንፈር ሽወደን፡ ስንኩላን ኣብ ምሕጋዝ መብጽዓታት ብዝሓደሰን ዝተፈላልለዩ መዘናጋጊዒታትን ሓቚፉ ብክብ ዝበለ ማዕረግ ተኸቢሩ። እቲ ብምኽንያት ኣህጉራዊ መዓልቲ ስንኩላን፡ ”ውህደት ሃገራውያን ማሕበራት ስንኩላን” ኣብ ትሒት ዝብል ቴማ ዝተኻየደ ዝኽሪ፡ ኣቦ መንበር ማሕበር ስንኩላን ጨንፈር ሽወደን ኣቶ ተኸስተ ፍስሃየ፡ ቃል ማሕበር ኣቕሪቡ። ንሱ፡ ቀንዲ ዕማም ማሕበር፡ ስንኩላን ነብሶም ዝኽእልሉ ባይታ ምፍጣር ምዃኑ ድሕሪ ምጥቃስ፡ ብኣደ ማሕበር ዝወሃቦም ሓበሬታ ኣብ ምትግባርን ንስንኩላን ዝሕግዙ ናውቲ ኣብ ምልኣኽን ገንዘባዊ ሓገዝ ኣብ ምብርካትን ልዑል ተራ ከም እተጻወተን፡ኣብ መጻኢ’ውን ኣባላቱ ብምዕባይ፡ኣበርክትኡ ክብ ንምባል፡ ኣበርቲዑ ከም ዝሰርሕ ሓቢሩ።
ኣቶ ተኸስተ ምስ’ዚ ኣተኣሳሲሩ፡ብዘይካ ገንዘባዊ ሓገዝ፡ምስ ንጡፋት ማሕበራት ብምሽራኽ፡ ማሕበር ኣብ ዓመተ 2016 ንስንኩላን ዘገልግሉ ከም፥ ዓረብያታት፡ ዓራውቲ፡ መራኩስ፡ ናውቲ ሕክምናን ዓይኒ ምድርን፡ መነጽር ዓይንን ካልኦት ዝተፈላለዩ ናውቲን ናብ ኣደ ማሕበር ከም ዝለኣኸን፡ ከም መቐጸልታኡ ተላኢኹ፡ኣብ ቀረባ ግዜ ዝረኻኸብ ንብረት ከም ዘሎን ብዝርዝር ሓቢሩ። ኣቶ ተኸስተ ፍስሃየ ኣብ መወዳእታ፡ ጉዳይ ስንኩላን ይጽንሓለይ ዘይበሃሎ፡ ሓላፍነት ነፍስ ወከፍ ኤርትራዊ ምዃኑ ብምሕባር፡ ንነባሪ ሩፍታ ስንኩላን፡ ህዝቢ ኣብርክትኡ ከዕዝዝ ኣዘኻኺሩ።
ኣቦ መንበር ማሕበር ስንኩላን ንኡስ ጨንፈር ስቶክሆልም ኣቶ ተኽለ ብወገኑ፡ ብተበግሶ ንኡስ ጨንፈር ንመግዝኢ ፈውሲ ቃንዛ ዝውዕል ኣስታት 120 ሽሕ ክሮኖር ሽወደን ንምውህላል ፍሉይ ፕሮጀክት ተመዲቡ ይስርሓሉ ከም ዘሎ ብምሕባር፡ ዕዉት ንምግባሩ ኩሉ ግዱስ፡ ኣባል ማሕበር ኪኸውንን ሓገዙ ብምብርካትን ኣብዚ ዘሕብን ምንቅስቓስ ኢዱ ክሕውስ ጸዊዑ። ንሱ፡ ብምቕጻል፡ ንኹሎም በዓል መዓልቲ ስንኩላን ኣብ ምዕዋት ዝነጠፉን ናይ ወትሩ ኣበርክትኦም ዘየቋረጹን ብስም ማሕበር ኣመስጊኑ።
ኣብቲ ኣጋጣሚ፡ ናይ መጀመርያን ዓመታዊ ዝትግበርን፡ኣብ ንጥፈታት ማሕበር፡ ብተወፋይነት ልዑል ኣበርክቶ ንዝገበሩ ሽዱሽተ ንጡፋት ኣባላት (ሕመረታት)፡ ናይ ንጡፍ ተሳትፎ ምስክር፡ ካብ ኢድ ኣቶ ዮናስ ማናን ኣቶ ተኸስተ ፍስሃየን ተዓዲሎም። እቶም ሕመረታት፡ ስንኩላን ምሕጋስ ሓላፍነቶም ምዃኑ ብምእማን፡ ኣብ ኩሎም ጻውዒታት ማሕበር ከም እተሳተፉ ብምሕባር፡ ”ሩፍታ ስንኩላን፡ ሩፍታናን ሓይሊ ንቀጻሊ ኣበርክቶናን’ዩ” ኢሎም። ንሶም፡ ነቲ ምስክር ወረቐት ምቕባሎም፡ ኣብ ጉዳይ ስንኩላን ንዘካይድዎ ንጥፈታት፡ ዝያዳ ሓላፍነት ከም ዘሰክሞም ሓቢሮም።
ኣብቲ ዕለት፡ ፈጻሚ ጉዳያት ኤምባሲ ኤርትራ ኣብ ሃገራት ስካንድናቪያ ኣቶ ዮናስ ማና ተረኺቡ፡ መንግስቲ ኤርትራ ሓደ ካብቶም ብሓላፍነት ዝተሰከሞምን ዘተግበሮምን ዓማምቱ፡ ምንባይን ምጥያስን ስንኩላን ምዃኑ ብምሕባር፡ ምንባይ ስንኩላን፡ ናይ ደቓይቕን መዓልታትን ምክትትላ ዘድልዮን ገዚፍ ወጻኢታትን ዝሓትት ከም ዝኾነ ኣብሪሁ። ኣቶ ዮናስ ኣስዒቡ፡ ነዚ ንምትግባር፡ ኣብ ወጻኢ ዝቖማ ጨናፍር ማሕበራት፡ ኣባላተን ብምስሳን እጃመን የበርክታ ምህላወን ብምግላጽ፡ ኣበርክቶአን መታን ኪሰፍሕ፡ ኩሉ ኤርትራዊ ንጻውዒተን ከተግብርን ሩፍታን ቅሳነትን ናብ ዝህቦ ዕማም ኪሳተፍ ብምጽዋዕ፡ ነቶም ብቐጻሊ ምስ ማሕበር ኢድን ጓንትን ንዝኾኑ መሻርኽቲ ማሕበራትን ውልቀ ሰባትን ምስጋና ኣቕሪቡ።
ኣብ መወዳእታ’ቲ በዓል፡ ኣታዊኦም ንመማዕበሊ ፕሮጀክት መግዝኢ ፈውሲ ቃንዛ ተባሂሎም፡ ካብ ኖርወይ ብዝመጸት ሄለን ኤርትራ ዝተባህለት ዜጋ ዝተዳለዉ ኢደ-ስርሓት፡ ብመልክዕ ጨረታ ናብ ህዝቢ ቀሪቦም። ብመሰረት ጸብጻብ ኣወሃሃድቲ’ቲ ጨረታ፡ ብጸይቲ ልኡላ ኪዳነን ብጸይቲ ኣለምን፡ ንሓንቲ ኣረቂ ኣስመራ ብ1500 ክሮኖር ሽወደን ተዓዋቲ ኣቶ ኣሌክስ ካብ ክለብ ሓበን፣ ን2 ስርሓት ኣስመራ ካራቫታ ብ1600 ክሮኖር ሽወደን ተዓዋቲ ዶ/ር ብእምነት ኣብርሃ፣ መብልዒ ቊርሲን ስፈ መቐረቢ ዕምባባንብ800 ክሮኖር ሽወደን ተዓዋቲት ራሄል ካብ ክለብ ሓበን፣ ½ ሜትሮ ሕብራዊ ጠራዕ-ራዕ፡ብ400 ክሮኖር ሽወደን ተዓዋቲ ኣቶ ተኽለ ትኩእ ኮይኖም። ብጠቕላላ ድማ፡ኣ ብቲ ዕለት ልዕሊ 5000 ክሮኖር ሽወደን ኣታዊ ኮይኑ።
ኣብቲ ብዝተፈላለዩ ደረፍቲ ዝቐረቡ ዜማታትን ሙዚቃዊ ግጥምታትን ተሰንዩ፡ ብ9 ታሕሳስ ዝተኻየደ በዓል፡ ካብ ስቶክሆልም፡ ኡፕሳላን ሳንድቪከን ካልኦት ከተማታትን ዝመጹ ስንኩላንን ብብዝሒ ካብ ነበርቲ ስቶክሆልምን ተረኺቦም ነይሮም። ከም ዝዝከር፡ ማሕበር ስንኩላን ጨንፈር ሽወደን፡ ቦኽሪ ጨንፈር ማሕበር ኣብ ወጻኢ ኮይኑ፡ ነተን ኣብ ወጻኢ ዝርከባ ተመሳሰልቲ ማሕበራት፡ ከም መወከሲ ዝኾነን ዕዉት ማሕበር ምዃኑ፡ መዛግብቲ ማእከላይ ቤት ጽሕፈት ማሕበር ስንኩላን ይሕብር።
ብርዕና ዜናን ሓበሬታን
ስቶክሆልም


text:
ገበር | ኣብ ስድራ ቤትካ ሰላም ምግባር
ኣብ ቤትካ ንዚልዓል ባእሲ ብኸመይ ደው ተብሎ፧
ኣብ ስድራ ቤትካ ብቐጻሊ ባእሲ የጋጥም እንተ ኣልዩኸ፧ እዚ ግርጭታት እዚ ምናልባት ብተደጋጋሚ የጋጥምን እናዓበየ ይኸይድን ይህሉ ይኸውን። እዚ ዘይምስምማዕ ብኸመይ ከም ዝጀመረ እውን ኣይትፈልጥን ትኸውን። እንተዀነ ግና ንሓድሕድኩም ትፋቐሩ ኢኹም፣ ሓደ ነቲ ሓደ ኺጐድኦ እውን ኣይደልን እዩ።
ኣብ ስድራ ቤት ናይ ኣረኣእያ ፍልልይ ስለ ዘሎ ጥራይ ሓዳር ይበታተን እዩ ማለት ከም ዘይኰነ ኽትርስዕ የብልካን። ኣብ ቤትካ ሰላም ወይ ምግርጫው ከም ዚህሉ ዚገብር፡ ዘይምርድዳእ ዘይኰነስ እቲ ንዘይምርድዳእ እትሕዘሉ መገዲ እዩ። ኣብ ስድራ ቤትካ ንዚልዓል ባእሲ ኸተወግድ ዚሕግዘካ ገለ ነጥብታት እስከ መርምር።
1. ዓጸፌታ ኣይትመልስ።
ክርክር፡ እንተ ወሓደ ኣብ መንጎ ኽልተ ሰባት እዩ ኺህሉ ዚኽእል፣ ክልቲኦም ኣብ ክንዲ ዚዛረቡ ሓዲኦም ጽን ኢሉ ምስ ዚሰምዕ ግና እቲ ርሱን ቈየቛ ኺሃድእ ይኽእል እዩ። ስለዚ፡ ዜቘጥዕ ነገር ኬጋጥመካ ኸሎ ነቲ ዓጸፌታ ንኽትምልስ ዚደፋፍኣካ ስምዒት ኣሰንፎ። ርእስኻ ብምግታእ ግቡእ ርእሰ ኣኽብሮት ዓቅብ፡ ክብረትካ ድማ ሓሉ። ኣብ ክርክር ካብ ምርታዕ ንላዕሊ ሰላም ስድራ ቤትካ ዝያዳ ኸም ዜገድስ ኣይትረስዕ።
“ዕጨይቲ እንተ ተወድኤ፡ ሓዊ ይጠፍእ፡ ሓማዪ እንተ ዘየሎ ኸኣ ባእሲ ይውዳእ።”—ምሳሌ 26:20።
2. ንስምዒታት ኣባል ስድራ ቤትካ ተረድኣሉ።
ንብጻይካ ብኣቓልቦን ብድንጋጽን ብምስማዕ ከምኡ እውን ንዘረባኡ ብዘይምዅላፍ ወይ ኣቐዲምካ ብዘይምፍራድ፡ ቍጥዓ ኸተህድእን ሰላም ክትዕቅብን ትኽእል ኢኻ። ሕማቕ ድራኸ ኸም ዘለዎ ጌርካ ኣብ ክንዲ እትድምድም ስምዒታቱ ተረድኣሉ። እቲ ዝገበሮ ነገራት ብሰንኪ ዘይፍጽምና ኪኸውን ስለ ዚኽእል ብተንኰል ከም ዝገበሮ ጌርካ ኣይትርኣዮ። ጐዳኢ ዘረባ እውን እንተ ተዛረበ፡ ብሕሱም ወይ ብቒመኛ መንፈስ ተላዒሉ ዘይኰነስ፡ ምናልባት ከይሓሰበ ስለ እተዛረበ ወይ ስምዒቱ ስለ እተጐድአ ኪኸውን ይኽእል እዩ።
“ልባዊ ርሕራሐ፡ ለውሃት፡ ትሕትና፡ ልእመት፡ ዓቕሊ ልበሱ።”—ቈሎሴ 3:12።
3. ግዜ ወሲድካ ገዛእ ርእስኻ ኣህድእ።
ቍጥዓኻ ኺግንፍል ምስ ዚጅምር፡ ክሳዕ እትሃድእ ንግዜኡ እልይ ምባል ጥበባዊ ኪኸውን ይኽእል እዩ። ካብ ቍጥዓኻ ኽሳዕ እትሃድእ ናብ ካልእ ክፍሊ ኽትከይድ ወይ ደገ ወጺእካ ዘወር ክትብል ትኽእል ኢኻ። ከምዚ ኺብሃል ከሎ፡ ምላሽ ንኸይትህብ ክትሕንግድ ወይ ነቲ ነገር ጐሲኻ ኽትሓልፎ ወይ እውን ክትስጕደም ኣሎካ ማለት ኣይኰነን። እኳ ደኣስ፡ እዚ ግዜ እዚ፡ ኣምላኽ ትዕግስትን ምስትውዓልን ምርዳእን ኪህበካ እትጽልየሉ ጽቡቕ ኣጋጣሚ ኪኸውን ይኽእል እዩ።
“ናብ ምሕርቃም ስኒ ኸይበጽሔ ኻብ ቈየቛ ርሐቕ።”—ምሳሌ 17:14።
4. እንታይ ከም እትብልን ብኸመይ ከም እትብሎን ተጠንቂቕካ ሕሰበሉ።
ንብጻይካ ዚጐድእ ሃሳዪ ቓላት ኣብ ምምራጽ ምስ እተተኵር፡ ነቲ እተላዕለ ጸገም የጋድዶ እምበር ኣየህድኦን። ስለዚ፡ ነቲ እተጐድአ ስምዒት እተፍቅሮ ሰብ ዜረስርስ ዘረባ ኽትዛረብ ጽዓር። ንብጻይካ ብዛዕባ እቲ ንስኻ ኸምዚ ተሰሚዕዎ ኪኸውን ኣለዎ ኢልካ እትሓስቦ ኣብ ክንዲ እትዛረቦ፡ ብትሕትና ብዛዕባ እቲ ንሱ እተሰምዖ ኺገልጸልካ ሕተቶ፡ ስለቲ ኻብኡ ዝረኸብካዮ ሓገዝ ወይ ምኽሪ ድማ ኣመስግኖ።
“ከም ዚቘርጽ ሰይፊ ገይሩ ዚዛረብ ሰብ አሎ፡ መልሓስ እቶም ጠቢባን ግና ጥዕና እዩ።”—ምሳሌ 12:18።
5. ዓው ዓው ከይበልካ ሰላም ብዜስፍን መገዲ ተዛረብ።
ናይ ሓደ ኣባል ስድራ ቤት ዓቕሊ ምስኣን፡ ብቐሊሉ ንኻልኦት ኬሕርቖም ይኽእል እዩ። ማዕረ ኽንደይ ሓሪቕካ ኸም ዘለኻ ብዘየገድስ፡ ካብ ምሕጫጭ ወይ ምጽራፍ ወይ እውን ዓው ዓው ምባል ተቘጠብ። ከም “ብዛዕባይ ኣይትግደስን ኢኻ” ወይ “ፈጺምካ ኣይትሰምዓንን ኢኻ” ዝኣመሰለ ጐዳኢ ኽስታት ኣርሕቕ። ኣብ ክንዳኡ፡ ንመጻምድትኻ ሃዲእካ ተግባራቱ ብኸመይ ከም ዝተንከፈካ ግለጸሉ (“. . . ብምግባርካ ተጐዲአ እየ”)። ንብጻይካ ነው ምባልን ምጽፋዕን ብእግሪ ምቕላዕን ኣብ ልዕሊኡ ኻልእ ናይ ዓመጽ ተግባር ምፍጻምን ኣቕሊልካ ዚርአ ኣይኰነን። ምጽራፍን ናይ ንዕቀት ቃላት ምዝራብን ምጕብዕባዕን እውን ብተመሳሳሊ ኸምኡ እዩ።
“ኵሉ ምረትን ቍጥዓን ነድርን ታዕታዕን ጸርፍን ኵሉ ኽፍኣትን ካባኻትኩም ይርሓቕ።”—ኤፌሶን 4:31።
6. ይቕረታ ንምሕታት ቅልጡፍ ኩን፣ ነቲ ዅነታት ንምዕራይ እንታይ ክትገብር ከም ዝሓሰብካ ድማ ግለጽ።
ኣሉታዊ ስምዒታት፡ ቀንዲ ሸቶኻ ሰላም ምግባር ምዃኑ ኸም እትርስዕ ኪገብረካ ኣይተፍቅደሉ። ንስኻን ብጻይካን እንተ ተባኢስኩም፡ ክልቴኹም ኢኹም እትኸስሩ። ሰላም እንተ ጌርኩም ድማ ክልቴኹም ኢኹም እትዕወቱ። ስለዚ፡ በቲ ዘጋጠመ ባእሲ ብኸፊሉ ተሓታቲ ምዃንካ ተኣመን። ዋላ እውን ጌጋ ኸም ዘይብልካ ርግጸኛ እንተ ዀንካ፡ ብምቝጣዕካን ብኣገባብ ኣዘራርባኻን ወይ ብዘይፍላጥ ኣብቲ ባእሲ ኣበርክቶ ብምግባርካን ይቕረታ ኽትሓትት ትኽእል ኢኻ። ካብ ኣብ ክርክር ምዕዋት ወይ ናይ ገዛእ ርእስኻ ኽብሪ ንላዕሊ፡ ሰላማዊ ርክብ ምህላው እዩ ዝያዳ ዜገድስ። ሓደ ሰብ ይቕረታ ምስ ዚሓተካ፡ ይቕረ ንምባል ቅልጡፍ ኩን።
“ኪድ ተደፊእካ ንብጻይካ ለምኖ።”—ምሳሌ 6:3፡ ትርጉም 1990።
እቲ ኽርክር ደው ድሕሪ ምባሉ ኣብ ስድራ ቤትካ ሰላም ንምስፋን እንታይ ክትገብር ትኽእል፧ እዛ እትቕጽል ዓንቀጽ ነዚ ኽትገልጽ እያ።


text:
1ቦንቺንታ ቴዎፒሎሴ! ኑ ባኣካ ማዺንቴ ባኮ ዔርዛ ሃይሴ ሃያኮ ቤርታ ሚርጌ ዓሳ ፃኣፔኔ። 2ዬያ ኮዦ ሃይሶ ኑም ሄሊሴዞንሢ፦ ቤርታፓ ዓርቃዖ ዔያታ ፔ ዓኣፒና ዛጌ ማርኮንሢና ኮዦ ሃይሶ ቃኣሎ ማዾ ማዼዞንሢኬ። 3ዬያጉዲ ሃሣ ታኣኒ ቤርታፓ ዓርቂ ቢያ ባኣዚ ኮሺ ዛጌሢኮ ጊንጻ ሓይሶ ዎሊ ሄሊሲ ታ ኔም ፃኣፓንዳጉዲ ኮሺ ማዒ ታኣም ጴዼኔ። 4ዬያ ታ ማዼሢ፦ ኔኤኒ ዔሬ ዔራቶኮ ጎኑሞ ኮሺ ኔ ዔራንዳጉዲ ጌዒኬ። 5ሄሮዲሴ ጎዖሢ ዪሁዳ ዓጮይዳ ካኣታዼ ዎዶና ቄኤሳሢ ዓቢያ ዓሶፓ ማዔ፥ ዛካሪያሴ ጌይንታ ቄኤሴ ዓኣኔ፤ ዒዛኮ ማቻ ዓኣሮኔ ዜርጻፓ ሾይንቴያ ዔልሳቤፆ ጎዖስኬኖኬ። 6ዔያታ ላምዓሢ ፆሲ ዎዛሳ ናንጊ ናንጋ ዓሲኬ፤ ጎዳኮዋ ዓይሢጾና ዎጎና ቦሂሳ ባኣዚ ባኣያና ካፓያኬ። 7ዔልሳቤፃ ዞኦኮታሢሮ ናይ ዔያቶኮ ባኣሴ፤ ሃሣ ላምዖንሢያ ሚርጌና ጋርቼያኬ። 8ፔቴ ኬሊ ዛካሪያሴ ጌኤዦ ማኣሮይዳ ማዾ ማዻኒ ዒዛ ኬሎ ማዓዛ፥ ዒዚ ፆሲም ቄኤሴ ማዒ ማዾ ማዻኔ። 9ቄኤሶ ማዾ ዎጎ ጎይጾና ፆሲኮ ጌኤዦ ማኣሮ ጌሊ ዑንጆ ጩቢሲ ካኣሽኮ ካኣዦ ካኣሽካንዳጉዲ ዱማሲ ዔራኒ ዓጎ ባካ ዒዛ ሄሌኔ። 10ዒዚ ጌኤዦ ማኣሮ ጋሮይዳ ዑንጆ ጩቢሳኣና ዴራ ቢያ ዙላ ዔቂ ሺኢቃኔ። 11ዒማና ፆሲኮ ኪኢታንቻሢ ዑንጆ ጩቢሶ ቤዞኮ ሚዛቆ ዛላ ዔቂ ዛካሪያሴም ጴዼኔ። 12ዛካሪያሴያ ኪኢታንቻሢ ዴንቃዖ ዲቃቲ ሚርጌና ዒጊጬኔ። 13ኪኢታንቻሢ ጋዓንቴ፦ “ዛካሪያሴ! ዒጊጪፖ፥ ኔኤኮ ሺኢጲጻ ዋይዚንቴኔ፥ ኔኤኮ ማቻ ዔልሳቤፃ ዓቲንቄ ናይ ኔም ሾዓንዳኔ፤ ሱንጾዋ ዒዛኮ ኔ ዮሓኒሴ ጌዒ ጌሣንዳኔ። 14ዒዛኮ ሾይንታ ኔም ኮሹሞና ዎዛና ማዓንዳኔ፤ ሚርጌሢያ ዒዛኮ ሾይንቶና ዬያጉዲ ዎዛዻንዳኔ። 15ዒዚ ፆሲ ቤርታ ዼኤፒ ማዓንዳኔ፤ ሃሣ ዳጋሢና ሜሌ ማሣ ዑሺያ ዑሽካዓኬ፤ ሃጊ ዒዚ ዒንዶ ጎጳ ዓኣዖ ዓያኖ ጌኤዦ ዎልቆ ጋሮ ጌላንዳኔ። 16ዒዚያ ዒስራዔሌ ዴሮይዳፓ ሚርጌሢ ፆሲ፥ ዔያቶኮ ጎዳሢ ባንሢ ማሃንዳኔ፤ 17ዒዚ ጎዳኮ ቤርታ ሙኪ ዓያና ዎልቄና ፆሲ ማሊጾ ኬኤዛ ዔኤሊያሴ ጉዲ ማዒ ዴሮ ጎዳም ጊኢጊሻንዳኔ፤ ዒዚ ዓዶንሢና ናኣቶናኮ ዒኖ ፔቴ ማሃንዳኔ፤ ዓይሢንቱዋ ዓሶኮዋ ዒኖ ፆሲ ዎዛሳ ናንጊ ናንጋ ዓሶ ባንሢ ማሃንዳኔ” ጌዔኔ። 18ዛካሪያሴ ጋዓንቴ ኪኢታንቻሢ ኮራ፦ “ዬይ ባካ ጎኔ ማዓንዳሢ ዓይጎና ታ ዔራንዳይ? ታኣኒ ጋርቼኔ፤ ሃሣ ታ ማቾኮዋ ሌዓ ኮሺ ዓኣዼያኬ” ጌዔኔ። 19ኪኢታንቻሢ ማሃዖ፦ “ታኣኒ ፆሲም ማዻ፥ ጌብሬኤሌኬ፤ ሃያ ኮዦ ሃይሶ ታ ኔም ኬኤዛንዳጉዲ ፆሲ ታና ዳኬም ታ ሙኬኔ። 20ኔኤኒ ጋዓንቴ ዎዳ ሄላዛ ኩማንዳ ታኣኮ ጌኤዞ ጉሙርቂባኣሢሮ ሃይ ታ ኔም ኬኤዜ ባካ ቢያ ኩማንዳ ዎዶ ሄላንዳኣና ዻንጋ ባይቂ፥ ጌስቱዋያ ኔ ማዓንዳኔ” ጌዔኔ። 21ዬማና ዓሳ ዛካሪያሴ ካፓንቴ፥ ዒዚ ጌኤዦ ማኣራ ኔጌሢሮ ዓሳ፦ “ዎይቲ ዒዚ ሄኤዶ ሄሊ ኔጌይ?” ጌዒ ማሌኔ። 22ዛካሪያሴ ጌኤዦ ማኣራፓ ኬስካዖ ዓሶና ጌስታኒ ዳንዳዒባኣሴ፤ ዬያሮ ዔያታ ዒዛም ጌኤዦ ማኣሮ ጋሮይዳ ፔቴ ባኣዚ ጴዼያታሢ ዔሬኔ፤ ዒዚያ ዔያቶም ኩቻ ዻዊ ዻዊ ኬኤዛኔ። ዬያይዲ ዒዚ ጌስቱዋያ ማዒ ዴዔኔ። 23ዒዚ ማዻ ዎዳ ጋፓዛ ፔ ማኣሪ ዴንዴኔ። 24ዻካ ዎዴኮ ጊንፃፓ ዒዛኮ ማቻ ዔልሳቤጻ ጎጳዻዖ ዶንጎ ዓጊኒ ፔ ኬኤጻፓ ኬስኩዋዖ ዴዔኔ። 25ዒዛ፦ “ፆሲ ፔኤኮ ሚጪንቶና ዛጊ ሃያ ኮዦ ባኮ ታኣም ማዼኔ፤ ዓሶ ባኣካ ታኣኮ ዓኣ ዻውሲንቶዋ ባይዜኔ” ጌዔኔ። 26ዔልሳቤፃ ጎጳዼንቴ ላሃሳ ዓጊኖና ኪኢታንቻሢ ጌብሬኤሌ ፆሲ ኮራፓ ናዚሬቴ ካታሞ ዳኪንቴኔ። ናዚሬቴያ ጌሊላ ዓጮይዳ ዓኣ ካታማኬ። 27ኪኢታንቻሢ ዳኪንቴሢ ማይራሞ ጌይንታ ፔቴ ኩሙሢ ዉዱሮ ናይስኬኖ ኮራኬ። ዒዛ ዳውቴ ዜርፃፓ ማዔ፥ ዮሴፔ ጎዖ ፔቴ ዓሲስኬያና ዖኦጪንታያኬ። 28ኪኢታንቻሢያ ዒዞ ኮራ ሙካዖ፦ “ኔኤኒ ፆሲ ኔና ሚርጌና ቦንቼዜሌ! ኔ ኮሺዳ? ፆሲ ኔኤና ዎላኬ፤ [ኔኤኒ ላኣሎ ባኣካፓ ዓንጂንቴያኬ]” ጌዔኔ። 29ዒዛኣ ኪኢታንቻሢ ሃይሶና ሚርጌ ዲቃታዖ፦ “ሃይ ዎዚጉዴ ዔኤሊሢዳይ?” ጌይ ማሌኔ። 30ኪኢታንቻሢ ዒዞም፦ “ማይራሜ! ፆሲ ኔና ሚርጌና ቦንቼሢሮ ዒጊጪፖ፤ 31ኔ ጎጳዺ ዓቲንቄ ናይ ሾዓንዳኔ፤ ሱንፆዋ ኔ ዒዛኮ ‘ዬሱሴ’ ጌይ ጌሣንዳኔ። 32ዒዚያ ዼኤፒ ማዓንዳኔ፤ ፑኡፖ ፆዛሢ ናይያ ጌይንታንዳኔ፤ ጎዳ፥ ፆሲ፡ ዒዛኮ ዓዶ ዳውቴ ካኣቱሞ ዖይቶ ዒዛም ዒንጋንዳኔ። 33ዒስራዔሌ ማኣሮይዳ ናንጊና ዒ ካኣታዻንዳኔ፤ ዒዛ ካኣቱሞኮዋ ጋፒንሢ ባኣያ ማዓንዳኔ” ጌዔኔ። 34ማይራማ ኪኢታንቻሢ ኮራ፦ “ታኣኒ ኩሙሢ ዉዱሮ ናይኬ፤ ዓካሪ ዬይ ባካ ዎይቲ ማዓኒ ዳንዳዓይ?” ጌዔኔ። 35ኪኢታንቻሢያ ማሃዖ፦ “ዓያና ጌኤሺ ኔ ዑፆይዳ ሙኬም፥ ፑኡፖ ፆዛሢኮዋ ዎልቃ ኔ ጊዳ ማዒ ኔ ጎጳዻንዳጉዲ ማሃንዳኔ፤ ዬያሮ ኔ ጊዳፓ ሾይንታንዳ ናዓሢ ዱማዼያኬ፤ ፆሲ ናይያ ጌይንታንዳኔ። 36ኔኤኮ ዒጊኔላ ዔልሳቤፃ፥ ዞኦኬሎ ጌይ ናንጎዛ ሃሢ ጋርቼዖ ዓቲንቄ ናይ ጎጳዼኔ፤ ዒዛ ጎጳዼንቴ ሃና ዒዞኮ ላሃሳ ዓጊኖኬ። 37ፆሲ ባሻ ባኣዚ ፔቴታዖ ባኣሴ” ጌዔኔ። 38ዬካፓ ማይራማ ማሃዖ፦ “ያዺታቴ ሃይሾ ታኣኒ ፆሲም ማዻዜሎኬ፤ ኔኤኒ ጌዔሢጉዲ ታኣም ማዖንጎ” ጋዓዛ፥ ኪኢታንቻሢ ዒዞይዳፓ ዱማዺ ዴንዴኔ። 39ዒማና ማይራማ ዔልሳቤፆ ዖኦጫኒ ዪሁዳ ዓጫ ዹኮይዳ ዓኣ ካታሜሎ ሩኡሪ ዔቂ ዓኣዼኔ። 40ዛካሪያሴ ማኣሪያ ጌሊ ዔልሳቤፆ፦ “ኮሺዳ?” ጌዒ ዔኤሌኔ። 41ዔልሳቤፃ ማይራሞኮ ዔኤሊጾ ዋይዜ ዎዶና ዒዞኮ ጎጶይዳ ዓኣ ናዓ ዓጊጺ ዓማሌኔ። ዬማና ዔልሳቤፃ ዓያና ጌኤሺኮ ዎልቆ ጋሮ ጌሌኔ። 42ዒዛ ዑኡዞ ፔኤኮ ዼጊዲ፦ “ኔኤኒ ላኣሎ ቢያፓ ዓንጂንቴያኬ፤ ኔ ጊዳፓ ሾይንታንዳ ናዓ ዓንጂንቴያኬ፤ 43ታ ጎዳኮ ዒንዳ ታና ዖኦጫኒ ሙካሢ ሃይ ኮሽካንዳ! 44‘ኮሺዳ?’ ጋዓ ኔኤኮ ዔኤሊፆ ታ ዋዋይዛኣና ታኣኮ ጎጶይዳ ዓኣ ናዓ ዎዛና ዓጊፂ ዓማሌኔ። 45ኔኤኒ ፆሲ ኬኤዜ ባካ ቢያ ኩማያ ማዔሢ ጉሙርቂጾና ኔ ዎዚጉዴ ባሊቲና ዓኣያዳይ!” ጌዔኔ። 46ማይራማ ጋዓዖ፦ “ታኣኮ ሼምፓሢ ጎዳ ቦንቻኔ፤ 47ታኣኮ ዓያና ዻቂሻ ፆዛሢና ዎዛዻኔ፤ 48ፆሲ ታና ላኣፖ ማዻዜሎ ዛጌሢሮ ሓናፓ ዓርቃዖ ሾይንታ ቢያ፦ ‘ኔ ጋላቲንቴያኬ’ ታና ጋዓንዳኔ፤ 49ዓይጎሮ ጌዔቶ ፑኡፖ ፆዛሢ፥ ዼኤፒ ባኣዚ ታኣም ማዼሢሮኬ፤ ሱንፃኣ ዒዛኮ ዱማዼያኬ። 50ፆሲ ዒዛ ቦንቻ ዓሶ ቢያ ሾይንታፓ ሾይንቲ ሄላንዳኣና ሚጪንታያኬ። 51ዒዛኮ ዶዶ ኩጮና ዎልቆ ፔሲ ዒ ዻዌኔ፤ ዖቶርቃ ዓሶ ዔያቶኮ ማሊጾና ዎላ ዳኪ ባይዜኔ። 52ዼኤፖ ዎይሣ ዓሶዋ ካኣቱሞ ዖይታፓ ኬይሴኔ፤ ሂርኬዞንሢ ጋዓንቴ ቦንቺሲ ዼጊዴኔ፤ 53ናይዼዞንሢ ኮሺ ባኣዚ ሙኡዚ ሚሼኔ፤ ዖርጎጮ ዓሶ ጋዓንቴ ኩቺ ጉሪ ዳኬኔ። 54- 55ዓብራሃሜና ዒዛኮ ዜርፆዋ ናንጊና ዒ ሚጪንቴ ሚጪንቶ ጶቂሲ፥ ዒዛም ማዻ ዒስራዔሌ ፆሲ ማኣዴኔ። ሃሣ ዬያ ዒዚ ማዼሢ ኑኡኮ ቤርታኣ ዓዶንሢም ዒንጌ ዎዞ ቃኣሎ ኩንሣኒኬ” ጌዔኔ። 56ማይራማ ዔልሳቤፆና ዎላ ሃይሦ ዓጊኒ ማዓያ ዴዔሢኮ ጊንጻ ማኣሪ ማዒ ዴንዴኔ። 57ዔልሳቤፆኮ ሾይጾ ዓጊና ሄሌም ዓቲንቄ ናይ ዒዛ ሾዔኔ። 58ዒዞኮ ዓሺኖና ዒጊኖና ቢያ ጎዳ ዒዞም ማዼ ኮዦ ባኮ ዋይዚ ዒዞና ዎላ ዎዛዼኔ። 59ናዓሢ ሾይንቴስካፓ ሳላሳ ኬሎና ናዖኮ ዓቲንቶ ቤርቶ ቲቂፆ ዎጎ ኩንሦ ኬሎይዳ ዒዞኮ ዓሺኖና ዒጊኖና ሙካዖ ናዓሢኮ ሱንፆ “ዛካሪያሴ” ጌዒ ዓዶ ሱንጾና ጌሣኒ ኮዔኔ፤ 60ዒንዳ ጋዓንቴ፦ “ያዺ ማዓዓኬ፤ ሱንፃ ዒዛኮ ‘ዮሓኒሴኬ’ ” ጌዔኔ። 61ዔያታ ማሃዖ፦ “ኔ ፃጶይዳ ዬያ ሱንፆና ዔኤሊንቴ ዓሲ ዖኦኒያ ባኣንቴሞ?” ዒዞ ኮራ ጌዔኔ። 62ዬካፓ ዔያታ ዓዶ ኮራ፦ “ናዓሢኮ ሱንፃ ዖና ጌይንታንዳጉዲ ኔ ኮዓይ?” ጌዒ ማላታና ዒዛ ዖኦጬኔ። 63ዛካሪያሴ ፃኣፖ ባኣዚ ዒዛም ዒንጋንዳጉዲ ዖኦጪ ዔኪ፦ “ሱንፃ ዒዛኮ ዮሓኒሴኬ” ጌዒ ፃኣፓዛ ቢያሢ ዬኖ ዛሎና ዲቃቲ ሄርሼኔ። 64ዬማና ዛካሪያሴኮ ዻንጋ ቡሊንቲ ጌስታኒ ዳንዳዔም ፆሲ ጋላቲሢያ ዓርቄኔ። 65ዬያፓ ዔቄያና ዔያቶኮ ዓሺና ቢያ ዒጊጬኔ፤ ዬይ ሃይሳኣ ዪሁዳይዳ ዓኣ ዹኮ ዓጮይዳ ቢያ ዋይዚንቴኔ። 66ዬያ ባኮ ዋይዜ ዓሳ ቢያ፦ “ሓይ ናዓሢ ሃጊ ዓይጎ ማዓንዳኣ ናንዳይ?” ሂዚ ጌዒ ጌዒ ዎሊ ዖኦጫኔ። ዬይ ያዺ ማዔሢ ጎዳ ጎኔና ዒዛና ዎላ ዓኣሢሮኬ። 67ናዓሢኮ ዓዴ ዛካሪያሴ ዓያና ጌኤሺኮ ዎልቆ ጋሮ ጌሊ፦ 68“ዴሮ ፔኤኮ ዓውሳኒ ሙኬሢሮ ዒስራዔሌኮ ጎዳ፥ ፆዛሢ ጋላቲንቶም፤ 69ዒዛም ማዻ፥ ዳውቴ ዜርፃፓ ዼኤፒ ዻቂሻያ ዒ ኬሴኔ፤ 70ቤርታዺ ፆሲ ፔ ማሊፆ ኬኤዛ፥ ጌኤዦ ዓሶ ዛሎና ኬኤዜኔ፤ 71ዬይያ ኑና ዒፃ ዓሶና ሞርኮና ኩጫፓ ኑና ዻቂሻኒ 72ሓሣ ኑ ዓዶንሢማኣ ሚጪንታኒና ዒ ጫኣቄ ጌኤዦ ጫኣቁሞዋ ኩንሣኒኬ። 73ዬያ ጫኣቁሞ ዒ ጫኣቄሢ ኑ ዓዳሢ ዓብራሃሜምኬ፤ 74ዒዚ ጫኣቄ ዎዞ ቃኣላ ኑ ሞርኮ ኩጫፓ ኬስኪ ዒጊቹሞ ባኣያ ኑ ዒዛም ማዻንዳጉዲኬ፤ 75ዬይ ያዺ ማዔሢ፦ ኑኡኮ ናንጎ ዎዶና ቢያ ፆሲ ቤርቶይዳ ጌኤሹሞና ፂሉሞና ኑ ናንጋንዳጉዲኬ። 76“ሓይ ኔ፥ ናዓሢ፥ ፑኡፖ ፆዛሢኮ ማሊፆ ኬኤዛሢ ኔ ጌይንታንዳኔ። ጎይጾ ጎዳኮ ኔ ጊኢጊሻኒ፥ ጎዳኮ ቤርታ ኔ ዓኣዻንዳኔ። 77ጎዳኮ ዴራ ጎዳ ዔያቶኮ ጎሞ ዓቶም ጌዔም ዔያታ ዻቃንዳ ጎይጾ ኔ ኬኤዛንዳኔ። 78ዓቢ ፆርቂ ኑም ፖዓሢጉዲ ፆሲኮ ሚጪንቶና ናሹሞና ኑም ሙካኒኬ። 79ዒዚያ ዹሞና ባይሲንቶናም ጊኢጊ ዓኣዞንሢም ቢያ ፖዓንዳኔ፤ ኑኡኮ ሄፆዋ ኮሺ ጎይሢ ባንሢ ዔኪ ዓኣዻንዳኔ” ሂዚ ጌዒ ፆሲ ማሊሢ ኬኤዜኔ። 80ናዓሢያ ዲጪ ዒናዼኔ፤ ዒስራዔሌ ዴሮም ፔጋዺ ጴዻንዳያ ሄላንዳኣና ዓሲ ናንጉዋ ዳውሎይዳ ዴንዲ ናንጌኔ።
Copyright
Learn More


text:
1ቤርታኣ ዎዶና ዴሮ ባኣኮይዳ ሉኡዙሞና ፆሲ ማሊሢ ኬኤዛኔ ጋዓ ዓሲ ዓኣሢጉዲ ዒንሢ ባኣኮይዳኣ ሃሢ ሉኡዙሞ ባኮ ዔርዛ ዓሲ ጴዻንዳኔ፤ ዔያታ ባይሲንታ ባንሢ ዔኪ ዓኣዻ ሉኡዙሞ ባኣዚ ዔራቶ ዴሜና ዔኪ ጌልዛንዳኔ። ዬያይዲፆና ዔያቶ ሻንቂ ጌኤሼ ጎዳሢታዖ ዔያታ ዔሩዋሴ ጌዔም ባይሲንታ ዑኬና ዔያቶ ሄላንዳኔ፤ 2ዬያ ዛሎና ሚርጌ ዓሳ ዔያቶኮ ቦርሲሳ ማዾ ማዻንዳኔ፤ ዔያቶኮ ዬያ ማዾይዳፓ ዔቄያና ጎኑሞ ጎይጻ ጫሽኪንታንዳኔ። 3ዬያታ ሉኡዙሞና ዔርዛ ዓሳ ሚኢሼ ዛጊ ጎጋይቂሢዳፓ ዔቄያና ዔያታ ፔኤኮ ኬሴ ሃይሴ ኬኤዚ ኬኤዚ ዎልቆ ዒንሢሲ ጌሺ ሙዓንዳኔ። ዖዶሲ ዎዴኮ ቤርታፓ ዓርቂ ፑርታ ዎጌ ዔያቶም ጊኢጊንቲ ዓኣኔ፤ ባይሲንታ ሃሣ ዔያቶ ጴጪ ካፒ ዓኣኔ። 4ፆሲ ጎሜ ማዼ ኪኢታንቾታዖ ዼኤፖ ዹሞይዳ ካኒ ቢራታና ቱኪ ዎጎ ኬሎ ካፓንዳጉዲ ኬኤሬያፓዓቴም ዔያቶም ሚጪንቲባኣሴ። 5ዬያጉዲ ፆሲ ሃያኮ ቤርታ ጎሞ ዓሳ ናንጋ ዓጮይዳ ባይሲንቶ ዋኣፆ ዔኪ ሙካዖ ጌኤሹሞ ዛሎ ኬኤዛ ኖሄ ላንካይ ዓሲና ዎላ ዓይሴያፓዓቴም ቤርታዻ ዓጮም ዒዚ ሚጪንቲባኣሴ። 6ሃሣ ጊንሣ ጎሜ ማዻ ዓሲም ቢያ ዎጊንቲሢኮ ኮኦኪንሢ ማዓንዳጉዲ ሶዶሜና ጋሞራና ጋዓ ካታሞ ዲቢንሢ ማዓንዳያ ሄላንዳኣና ታሚና ሚቺንቲ ዔያታ ባይቃንዳጉዲ ዎጌኔ። 7ዓይሢንቲፆ ዒጻ ዓሶኮ ቦርሲሳ ማዾ ዛጊ ዒኖና ማሊ ማሊ ሜታዺ ናንጋ ጌኤዣሢ ሎኦፄ ጋዓንቴ ዒዚ ዓይሴኔ። 8ዓይጎሮ ጌዔቶ ዬይ ጌኤዦ ዓሢ ዔያቶ ባኣካ ናንጋኣና ቢያ ኬሊ ዒ ዛጋ ባኮና ዋይዛ ፑርቶ ማዾ ዛሎና ጌኤሺ ማዔ ሼምፓሢ ዒዛኮ ሜታዼኔ። 9ዓካሪ ዬይ ቢያ ያዺ ማዔቶ ፆሲ ጎኑሞና ካኣሽኪ ናንጋ ዓሶ ዻቢሳ ባኣዚዳፓ ዓይሲ፤ ሃሣ ጎሞ ዓሶ ሜታሲ ዎጎ ኬሎ ሄላንዳኣና ጌሢ ዎይቲ ካፓንዳቴያ ፆሲ ዔራኔ። 10ባሼ ዬኖ ዒኢሳያ ማዔ ዓሶ ማሊጾ ሱኡኮ ኩንሣዞንሢና ፆሲኮ ዔራቶ ቦሃዞንሢና ዎጌም ዒዚ ካፒ ጌሤኔ። ዬያታ ሉኡዙሞ ባኮ ዔርዛ ዓሳ ጫርቃያና ዖቶርቃያና ማዔሢሮ፥ ጫሪንጫ ዎልቄና ዓኣ ማዢንቶ ጫሽካኣና ዔያታ ዒጊጩዋሴ። 11ፆሲኮ ኪኢታንቻ ዔያቶይዳፓ ዎልቄና ቢታንቶና ባሻያ ማዔቶዋ ጎዳ ቤርቶይዳ ጫሪንጫ ቢታንታ ዓኣዞንሢ ጫሽኩዋሴ። 12ዬያታ ሉኡዙሞ ባኮ ዔርዛ ዓሳ ጋዓንቴ ፔኤሮ ማሊ ዒና ዔኪ ዔሩዋ ጫሺ ጫሽካኔ፤ ዔያታ ፒሮና ዓርቂንቲ ባይቃኒ ሾይንቴያ ሃሣ ፔ ሼና ዓይሣ ጎይጾ ኩንሣያ ዒናባኣ ካዮ ቦዖ ጉዴያኬ፤ ዬያሮ ዔያታ ካዮ ቦዓ ባይቃሢጉዲ ባይቃንዳኔ። 13ዔያቶኮ ፑርቱሞ ዛሎም ዒንጎ ዎጎ ዔያታ ዔካንዳኔ፤ ዔያቶኮ ዎዛ ቢያ ኬሊ ዓሲ ማሊሢም ኮይሳ ባኮ ኩንሥሢኬ፤ ጌሻያ ማዔ ዓሲም ኮይሳ ባኮና ቢያ ኬሊ ዎዛዻያታዖ ዒንሢ ናሹሞና ሙዓ ሙዖ ቤዞ ዓኣዺፆና ዒንሢ ቦርሲሳያኬ። 14ጎሜ ማዺሢዳፓ ጊንሢም ጎውዋያና ማቾ ሃሣ ዓኒ ማዒባኣ ዓሲና ላሂሢ ሌሊ ዛጋ ዓኣፒ ዔያቶኮ ዓኣኔ፤ ዶዲ ዔቂባኣ ዓሶዋ ዔያታ ዻቢሻኔ፤ ሃሣ ሚኢሼ ዛጊ ጎጋይቂሢ ዔራ ዒኔ ዔያቶኮ ዓኣኔ፤ ዬያሮ ዔያታ ጋዳንቂንቴ ዓሲኬ። 15ዔያታ ፒዜ ማዔ ጎይጾ ሃሺ ፑርቶ ማዾም ዒዛም ዒንጎ ቦንቾ ማዔ ሚኢሾ ናሽኬ፥ ቢዖሬ ጎዖሢ ናኣዚ፥ ቤሌዓሜ ጎይፆማ ዔያታ ዓኣዺ ዻቢንታኔ። 16ፆሲ ማሊፆ ኬኤዛ ቤሌዓሜ ጋዓንቴ ዒዚ ማዼ ጎሞ ዛሎ ቆዲንቴኔ፤ ሃሣ ጌስቲ ዔሩዋ ሃሬስኬና ዓሲ ዑኡሲና ዒዛም ኬኤዚ ዒዛኮ ዣኣሹሞ ማዾ ላኣጌኔ። 17ያኣታ ዓሳ ዓልቃያታዖ ሚጬ ዎርዚጉዴያኬ፤ ሃሣ ዢባሬ ሂዒ ዔኪ ዓኣዻ ሻኣሬጉዴያኬ፤ ዬያሮ ዔያቶ ሻኔ ዹሚ ካፒ ዓኣኔ። 18ዓይጎሮ ጌዔቶ ዣኣሊ ናንጋ ዓሶ ባኣካፓ ኬስኪ ሙኬዖ ናንጊባኣ ዓሶም ጉሪ ማዔ ዼኤፒ ሃይሴ ኬኤዚ ኬኤዚ ማቾ ሃሣ ዓኒ ማዒባኣ ዓሲና ላሂ ዓሲ ማሊሢ ሱኡኬ ኩንሦ ጎይሢና ዔያቶ ጌሻኔ። 19ጊንሣ፦ “ጎሜ ዓይላቶይዳፓ ዒንሢ ኬስካንዳኔ” ጌዒ ጌዒ ዓሶም ሃጊ ማዓንዳ ዎዛ ዒንጋኔ። ዔያታ ጋዓንቴ ፔ ቶኦኪና ጎሜኮ ዓይሌኬ። ዓይጎሮ ጌዔቶ ዓሲ ባሺንታዖ ባሼሢም ዓይሌ ማዒ ቆሊንታኔ። 20ኑ ጎዳሢ፥ ኑና ዻቂሼ ዬሱስ ኪሪስቶሴ ዔሪ ሳዖይዳ ዒኢሳ ባኮይዳፓ ቶላዖ ጊንሣ ዬኖ ዒኢሳ ባኮና ዓርቂንቲ ዔያታ ባሺንቴቴ ቤርታኣስካፓ ዑሣ ጊንፃኣሲ ዔያቶም ባሼ ፑርታንዳኔ፤ 21ዓይጎሮ ጌዔቶ ጌኤዦ ጎይጾ ዔሪ ዔያቶም ዒንጊንቴ ዱማዼ ዓይሢፆ ሃሺ ጊንሢም ማዓስካፓ ቤርታ ዔያታ ጌኤዦ ጎይጾ ዔሩዋዖ ዓቴቶ ቃራታዖኬ። 22“ካኒ ጮኦሽኬ ጮኦዦ ጊንሣ ሙዓኔ” ዬያጉዲ ሃሣ “ጉዱንሢ ዑፆ ማስቴስካፓ ጊንሣ ዾቃሌይዳ ኮላዻኔ” ጌይንቲ ኬኤዚንቴ ኮኦኪንሣ ዔያቶይዳ ጎኔ ማዒ ኩሜኔ።
Copyright
Learn More


text:
ኣብቲ ተስፋ እትገብረሉ ነገር ንዘላትካ እምነት ኣደልድላ
“እምነት ናይቲ ተስፋ ዚግበሮ ርግጽ ትጽቢት . . . እያ።”—እብ. 11:1።
መዝሙር፦ 54, 55
1, 2. (ሀ) ተስፋ ናይ ሓቂ ክርስትያናት ካብ ተስፋ እቶም ኣብዛ ናይ ሰይጣን ዓለም ዘለዉ ሰባት ዚፍለ ብኸመይ እዩ፧ (ለ) እንታይ ኣገደስቲ ሕቶታት ኢና ኽንምርምር፧
ናይ ሓቂ ክርስትያናት ከመይ ዝበለ ዜደንቕ ተስፋ ዀን እዩ ዘለዎም! ኵላትና፡ ካብቶም ቅቡኣት ኰንና ኻብተን “ካልኦት ኣባጊዕ”፡ እቲ ናይ መጀመርታ ዕላማ ኣምላኽ ኪፍጸምን ስም የሆዋ ኪቕደስን ከሎ ኽንርኢ ተስፋ ንገብር ኢና። (ዮሃ. 10:16፣ ማቴ. 6:9, 10) እዚ ሃንቀው ኢልና እንጽበዮ ኣዝዩ ኣገዳሲ ነገራት እዩ። ኣብ ናይ ኣምላኽ “ሓድሽ ሰማያት” ወይ ኣብታ “ሓዳስ ምድሪ” ዓስቢ ዘለኣለማዊ ህይወት ክንረክብ እውን ንህንጠ ኢና። (2 ጴጥ. 3:13) ክሳዕ ሽዑ ግና፡ መንፈሳዊ ብልጽግና ህዝቢ ኣምላኽ ክንርኢ ንደሊ ኢና።
2 እቶም ኣብዛ ናይ ሰይጣን ዓለም ዘለዉ እውን ተስፋ ዚገብርዎ ነገራት ኣለዎም፣ ተስፋኦም ከም ዚፍጸም ግና ርግጸኛታት ኣይኰኑን። ንኣብነት፡ ብሚልዮናት ዚቝጸሩ ተጣላዕቲ ኣብ ሎተሪ ኺዕወቱ ተስፋ ይገብሩ እዮም፣ ከም ዚዕወቱ ግና ርግጸኛታት ኣይኰኑን። በቲ ኻልእ ሸነኽ ግና፡ ናይ ሓቂ እምነት፡ “ርግጽ ትጽቢት” ክርስትያናዊ ተስፋና እያ። (እብ. 11:1) ብዛዕባ እቲ ትጽቢት እትገብሮ ነገር ዝያዳ ርግጸኛ ኽትከውን እትኽእል ግና ብኸመይ ኢኻ፧ ብዛዕባ እቲ ተስፋ እትገብሮ ነገር ድልድልቲ እምነት ምስ እትህልወካ እንታይ ጥቕምታት ክትረክብ ትኽእል፧
3. መሰረት ናይ ሓቂ እምነት ክርስትያናት እንታይ እዩ፧
3 እምነት፡ ዘይፍጹማት ሰባት ካብ ዚውለዱ ኣትሒዞም ዜጥርይዋ ባህርይ ኣይኰነትን፣ ብተፈጥሮ እትምዕብል እውን ኣይኰነትን። እምነት ክርስትያናት፡ መንፈስ ኣምላኽ ኣብ ተቐባሊ ልቢ ኺዓዪ ኸሎ እትፈሪ ባህርይ እያ። (ገላ. 5:22) መጽሓፍ ቅዱስ፡ የሆዋ እምነት ከም ዘለዎ ወይ ከም ዜድልዮ ኣይገልጽን እዩ። የሆዋ ዅሉ ዚኽእልን ኣዝዩ ጥበበኛን ስለ ዝዀነ፡ ዕላማታቱ ኻብ ምፍጻም ኪዓናቕፎ ዚኽእል የልቦን። ሰማያዊ ኣቦና እቲ ዘተስፈዎ ተስፋታት ከም ዚፍጸም ኣዝዩ ርግጸኛ ስለ ዝዀነ፡ እቲ ተስፋታት ድሮ ኸም እተፈጸመ ገይሩ እዩ ዝሓስቦ። ስለዚ ድማ እዩ፡ “ኰይኑ” ዝበለ። (ራእይ 21:3-6 ኣንብብ።) የሆዋ ነቲ ዘተስፈዎ ተስፋታት ወትሩ ዚፍጽም “እሙን ኣምላኽ” ስለ ዝዀነ፡ ክርስትያናት ንዅሉ እቲ ዘተስፈዎ ተስፋታቱ ይኣምንዎ እዮም።—ዘዳ. 7:9።
ጥንቲ ኻብ ዝነበሩ ኣብነታት እምነት ተመሃር
4. ቅድሚ ክርስትና ዝነበሩ እሙናት ሰብኡትን ኣንስትን እንታይ ተስፋ እዩ ዘለዎም፧
4 መጽሓፍ እብራውያን፡ ኣብ ምዕራፍ 11 ዝርዝር ስማት 16 ሰብ እምነት ሒዛ ኣላ። እቲ ብድራኸ መንፈስ ኣምላኽ ዝጸሓፋ ጸሓፊ፡ ብዛዕባኦምን ብዛዕባ ሓያሎ ኻልኦትን ኪዛረብ ከሎ፡ ‘ብእምነቶም ከም እተመስከረሎም’ ገሊጹ ኣሎ። (እብ. 11:39) ኵላቶም፡ ኣምላኽ ንዕልወት ሰይጣን ንምጭፍላቕን ነቲ ናይ መጀመርታ ዕላማ የሆዋ ንምፍጻምን ነቲ ዘተስፈዎ “ዘርኢ” ኸም ዜምጽኦ “ርግጽ ትጽቢት” ነይርዎም እዩ። (ዘፍ. 3:15) እዞም እሙናት ሰባት እዚኦም፡ እቲ ተስፋ እተገብረሉ “ዘርኢ” ዝዀነ የሱስ ክርስቶስ ሰማያዊ ህይወት ዚርከበሉ መገዲ ቕድሚ ምኽፋቱ እዮም ሞይቶም። (ገላ. 3:16) ኰይኑ ግና፡ የሆዋ ዝኣተዎ ተስፋታት ከይተፈጸመ ስለ ዘይተርፍ፡ ኣብታ ገነት እትኸውን ምድሪ ተንሲኦም ፍጹም ህይወት ኪረኽቡ እዮም።—መዝ. 37:11፣ ኢሳ. 26:19፣ ሆሴ. 13:14።
5, 6. እምነት ኣብርሃምን ኣባላት ስድራ ቤቱን ኣብ ምንታይ ዘተኰረት እያ ነይራ፧ ድልድልቲ እምነት ክትህልዎም ዝኸኣለትከ ብኸመይ እዩ፧ (ኣብ መእተዊ ዘላ ስእሊ ርአ።)
5 እብራውያን 11:13 ብዛዕባ እቶም ቅድሚ ክርስትና ዝነበሩ እሙናት ሰባት ክትገልጽ ከላ፡ “ኵሎም እዚኣቶም ነቲ ተስፋታት እኳ እንተ ዘይረኸብዎ፡ ካብ ርሑቕ ርእዮም ግና ተቐቢሎምዎ እዮም” ትብል። ሓደ ኻብዚኣቶም ኣብርሃም እዩ። ኣብርሃም ብዛዕባ እቲ ኣብ ትሕቲ እቲ ተስፋ እተገብረሉ “ዘርኢ” ዚርከብ ዜሐጕስ ህይወት እንታይ ኣረኣእያ ነይርዎ፧ የሱስ ተጻረርቱ ንዚሓተትዎ ሕቶ ኺምልስ ከሎ፡ “ኣቦኹም ኣብርሃም መዓልተይ ኪርኢ ተስፋ ምስ ገበረ፡ ባህ ኢልዎ፣ ርእይዋ ድማ ተሓጒሱ” ኢሉ ኣሎ። (ዮሃ. 8:56) ሳራን ይስሃቅን ያእቆብን ኣብታ “ኣምላኽ ዝነዳፊኣን ዝሃናጺኣን” እትመጽእ መንግስቲ ዘተኰሩ ሓያሎ ኻልኦትን እውን ከምኡ ዓይነት ስምዒት እዩ ነይርዎም።—እብ. 11:8-11።
6 ኣብርሃምን ኣባላት ስድራ ቤቱን እምነቶም ኬደልድሉ ዝኸኣሉ ብኸመይ እዮም፧ ብዛዕባ ኣምላኽ እተማህሩ፡ ብዕድመ ንዝደፍኡ እሙናት ሰባት ብምስማዕ፡ ብመለኮታዊ ራእያት፡ ወይ ዜተኣማምን ምንጪ ዘለዎ ጥንታዊ ሰነዳት ብምንባብ ኪዀኑ ይኽእሉ እዮም። ልዕሊ ዅሉ ድማ፡ ነቲ እተምሃርዎ ኣይረስዕዎን፣ እኳ ደኣስ፡ ንተስፋታትን ንስርዓታትን ኣምላኽ ኣኽቢሮም ይርእይዎን የስተንትንሉን ነይሮም እዮም። እዞም ሰብኡትን ኣንስትን እዚኦም፡ ርግጽ እምነት ስለ ዝነበረቶም፡ ዝዀነ ይኹን መከራ ተጻዊሮም ንኣምላኽ እሙናት ኪዀኑ ቘሪጾም ነበሩ።
7. የሆዋ እምነትና ምእንቲ ኸነደልድል ኢሉ እንታይ መሰናድዎታት እዩ ገይሩልና፧ ንሕናኸ እንታይ ክንገብር ኣሎና፧
7 የሆዋ፡ ድልድልቲ እምነት ምእንቲ ኽትህልወና ኢሉ እቲ ቓሉ ዝዀነ መጽሓፍ ቅዱስ ሂቡና ኣሎ። ‘ሕጉሳት’ ክንከውንን ‘ኪሰልጠናን’ እንተ ደሊና፡ ንቓል ኣምላኽ ኣዘውቲርና፡ እንተ ተኻኢሉ ድማ በብመዓልቱ ኸነንብቦ ኣሎና። (መዝ. 1:1-3፣ ግብሪ ሃዋርያት 17:11 ኣንብብ።) ድሕሪኡ፡ ከምቶም ቅድሚ ክርስትና ዝነበሩ ኣምለኽቲ የሆዋ፡ ብዛዕባ ተስፋታት የሆዋ ኣዘውቲርና ኸነስተንትንን ንስርዓታቱ ኽንእዘዞን ኣሎና። የሆዋ ብ“እሙንን ኣስተውዓልን ባርያ” ኣቢሉ ኣኺሉ ዚተርፍ መንፈሳዊ ምግቢ ብምሃብ እውን ባሪኹና እዩ። (ማቴ. 24:45) ስለዚ፡ ነቲ ኻብቲ የሆዋ ዘዳለወልና መንፈሳዊ መሰናድዎታት እንምሃሮ ትምህርቲ ኣኽቢርና ብምርኣይ፡ ከምቶም ብዛዕባ ተስፋ መንግስቲ ኣምላኽ “ርግጽ ትጽቢት” ዝነበሮም ጥንቲ ዝነበሩ ኣብነታት እምነት ክንከውን ኢና።
8. ጸሎት ንእምነትና ኼደልድላ ዚኽእል ብኸመይ እዩ፧
8 ጸሎት እውን ነቶም ቅድሚ ክርስትና ዝነበሩ መሰኻኽር እምነቶም ኬደልድሉ ብዙሕ ሓጊዝዎም እዩ። ኣምላኽ ንጸሎቶም ኪምልሰሎም ከሎ፡ እምነቶም ደልዲላ እያ። (ነህ. 1:4, 11፣ መዝ. 34:4, 15, 17፣ ዳን. 9:19-21) ንሕና እውን የሆዋ ኸም ዚሰምዓናን ብሓጐስ ምእንቲ ኽንጻወር ከም ዜበርትዓናን ብምትእምማን ናብኡ ኽንጽሊ ንኽእል ኢና። ጸሎትና መልሲ ኺረክብ ከሎ ድማ፡ እምነትና ዝያዳ ኽትድልድል እያ። (1 ዮሃንስ 5:14, 15 ኣንብብ።) እምነት ሓንቲ መዳይ ፍረ መንፈስ ስለ ዝዀነት፡ ከምቲ የሱስ ዜተባብዓና፡ መንፈስ ኣምላኽ ምእንቲ ኺውሃበና፡ ‘ብቐጻሊ ኽንልምን’ ኣሎና።—ሉቃ. 11:9, 13።
9. ብዛዕባ ገዛእ ርእስና ጥራይ ዘይኰነስ፡ ብዛዕባ መን እውን ኢና ኽንጽሊ ዘሎና፧
9 ይኹን እምበር፡ ናብ ኣምላኽ እንጽልዮ ጸሎት፡ ብብሕቲ ሓገዙ ንምርካብ ዚቐርብ ለመና ጥራይ ኪኸውን የብሉን። ንየሆዋ፡ መዓልቲ መዓልቲ ብዛዕባ እቲ “ምጽብጻቡ ዘይከኣል ብዙሕ” ዝዀነ “ዜደንቕ ግብርታት” ከነመስግኖን ክንውድሶን ንኽእል ኢና! (መዝ. 40:5) ብዘይካዚ፡ ኣብ ጸሎትና፡ ‘ንእሱራት ከም መተኣስርቶም ኴንና ኽንዝክሮም’ ኣሎና። ኣብ መላእ ዓለም ብዛዕባ ዘለዉ ኣሕዋትና፡ ብፍላይ ከኣ ብዛዕባ ‘እቶም ዚመርሑና’ እውን ክንጽሊ ኣሎና። የሆዋ ነቲ ብሓድነት እንጽልዮ ጸሎት ብኸመይ ምላሽ ከም ዚህበሉ ኽንርኢ ኸለና ልብና ይትንከፍ እዩ!—እብ. 13:3, 7።
ኣይተለማለሙን
10. ኣብ ንጽህናኦም ዘይተለማለሙ ኣብነት ዝዀኑና ኣገልገልቲ ኣምላኽ መን እዮም፧ ንጽህናኦም ኪሕልዉ ዝሓገዞምከ እንታይ እዩ፧
10 ሃዋርያ ጳውሎስ ኣብ እብራውያን ምዕራፍ 11፡ ስሞም ዘይተጠቕሰ ሓያሎ ኣገልገልቲ ኣምላኽ ብዛዕባ ዘሕለፍዎ ፈተናታት ገሊጹ ኣሎ። ንኣብነት፡ ደቀን ዝሞተወን እሞ ብትንሳኤ እተቐበላኦም እሙናት ኣንስቲ ጠቒሱ ኣሎ። “ዚሓይሽ ትንሳኤ ምእንቲ ኺረኽቡ ኢሎም፡ ሓራ ምውጻእ . . . ዝኣበዩ” ኸም ዘለዉ እውን ጠቒሱ እዩ። (እብ. 11:35) ጳውሎስ ብዛዕባ መን ይዛረብ ከም ዘሎ ርግጸኛታት ክንከውን ዘይንኽእል እኳ እንተ ዀንና፡ ከም ናቦትን ዘካርያስን ዝኣመሰሉ ገሊኦም እሙናት ሰባት ንኣምላኽ ብምእዛዞምን ፍቓዱ ብምግባሮምን ብዳርባ እምኒ ተቐቲሎም እዮም። (1 ነገ. 21:3, 15፣ 2 ዜና 24:20, 21) ዳንኤልን ብጾቱን ኣብ ንጽህናኦም ብምልምላም ‘ሓራ ኺወጹ’ ኣጋጣሚ ኸም ዝነበሮም ርዱእ እዩ። የግዳስ፡ ኣብ ሓይሊ ኣምላኽ ዝነበረቶም እምነት፡ ‘ኣፍ ኣናብስ ኪዓጽዉን ንሓይሊ ሓዊ ኼጥፍኡን’ ኣኽኢላቶም እያ።—እብ. 11:33, 34፣ ዳን. 3:16-18, 20, 28፣ 6:13, 16, 21-23።
11. ገሊኦም ነብያት ብምኽንያት እምነቶም እንታይ ፈተናታት እዮም ተጻዊሮም፧
11 ከም ሚክያስን ኤርምያስን ዝኣመሰሉ ነብያት ብምኽንያት እምነቶም፡ “ብላግጽን . . . ብማእሰርትን ተፈቲኖም” እዮም። ከም ኤልያስ ዝኣመሰሉ ኻልኦት ድማ፡ “ኣብ በረኻታትን ኣብ ኣኽራንን ኣብ በዓትታትን ኣብ ጐዳጕዲ ምድርን ኰለል ኢሎም” እዮም። ኵሎም፡ “ናይቲ ተስፋ ዚግበሮ ርግጽ ትጽቢት” ስለ ዝነበሮም፡ ተጻዊሮም እዮም።—እብ. 11:1, 36-38፣ 1 ነገ. 18:13፣ 22:24-27፣ ኤር. 20:1, 2፣ 28:10, 11፣ 32:2።
12. ፈተናታት ብምጽዋር ዝመጸ ብሉጽ ኣብነት ዝሓደገ መን እዩ፧ ከምኡ ኺገብር ዝሓገዞኸ እንታይ እዩ፧
12 ጳውሎስ ብዛዕባ እቶም እምነት ዘርኣዩ ሰብኡትን ኣንስትን ምስ ገለጸ፡ ቀጺሉ ብዛዕባእቲ ኻብ ኵሎም ብዝያዳ ብሉጽ ኣብነት ዝዀነና ጐይታና የሱስ ክርስቶስ ኣጕልሐ። ኣብ እብራውያን 12:2፡ “ንሱ ሕፍረት ንዒቑ፡ ስለቲ ኣብ ቅድሚኡ ዘሎ ሓጐስ ኢሉ ጕንዲ ስቅያት ተጻዊሩ፡ ኣብ የማን ዝፋን ኣምላኽ ከኣ ተቐሚጡ እዩ” በለ። እወ፡ ኣዝዩ ኸቢድ ፈተናታት ኬጋጥመና ኸሎ፡ ነቲ የሱስ ዝሓደጎ ብሉጽ ኣብነት እምነት ‘ከነስተብህለሉ’ ኣሎና። (እብራውያን 12:3 ኣንብብ።) ከም ኣንቲጳስ ዝኣመሰሉ ቐዳሞት ክርስትያናት እውን ከም የሱስ ኣብ ንጽህናኦም ኣይተለማለሙን። (ራእ. 2:13) እቶም ብግዜ ጥንቲ ዝነበሩ ሰብ እምነት “ዚሓይሽ ትንሳኤ” ይጽበዩ እኳ እንተ ነበሩ፡ እዞም ቀዳሞት ክርስትያናት ግና ካብኡ ዚዓቢ ትንሳኤ ኺረኽቡ፡ ማለት ናብ ሰማያዊ ህይወት ኪትንስኡ እዮም። (እብ. 11:35) መንግስቲ ኣምላኽ ብ1914 ምስ ተወልደት ነዊሕ ከይጸንሐ ኸኣ፡ ኵሎም እቶም ተኣማንነቶም ሓልዮም ሞይቶም ዝነበሩ ቕቡኣት ክርስትያናት፡ ምስ የሱስ ኰይኖም ኣብ ልዕሊ ደቂ ሰብ ምእንቲ ኺገዝኡ መንፈሳዊ ህይወት ሒዞም ተንሲኦም እዮም።—ራእ. 20:4።
ዘመናውያን ኣብነታት እምነት
13, 14. ሩዶልፍ ግሪከን እንታይ ፈተናታት እዩ ኣጋጢምዎ፧ ኪጻወር ዝሓገዞኸ እንታይ እዩ፧
13 ኣብዚ ግዜ እዚ ዘለዉ ንኣምላኽ ዜምልኹ ሚልዮናት ሰባት፡ ኣብ ተስፋኦም ብምትኳርን ፈተናታት ንእምነቶም ኬዳኽማ ብዘይምፍቃድን ኣብነት የሱስ ይስዕቡ እዮም። እቲ ብ1925 ኣብ ጀርመን እተወልደ ሩዶልፍ ግሪከን ከም ኣብነት ንርአ። ኣብ መጽሓፍ ቅዱስ እተገልጸ ፍጻመታት ዜርኢ ስእልታት ኣብ መናድቕ ቤቱ ተሰቒሉ ኸም ዝነበረ ይዝክር። ብዛዕባኡ ኺገልጽ ከሎ፡ “ሓንቲ ስእሊ ተዅላን ዕየትን፡ ነብርን ማሕስእን፡ ምራኽን ኣንበሳን ብሓንሳእ ሓቢሮም ብሓደ ንእሽቶ ወዲ ኺጓሰዩ ኸለዉ ተርኢ ነበረት። . . . ከምዚ ዝበለ ስእልታት ነባሪ ዝዀነ ጽልዋ ሓዲጉለይ እዩ” ኢሉ ጸሓፈ። (ኢሳ. 11:6-9) ኣብ ፈለማ ብጌስታፖ ናዚ፡ ድሕሪ ግዜ ኸኣ ብኮምኒስታዊ ሽታዚ ምብራቕ ጀርመን ንሓያሎ ዓመታት ብርቱዕ መስጐጕቲ እኳ እንተ ወረዶ፡ ኣብታ ገነት እትኸውን ምድሪ ንዝነበረቶ ድልድልቲ እምነት ግና ሓልዩ እዩ።
14 ሩዶልፍ ካልእ ከቢድ ፈተናታት እውን ኣጋጢምዎ ነይሩ እዩ። እታ ዚፈትዋ ኣዲኡ ኣብ መዳጐኒ ደምበ ራቨንስብራክ ተኣሲራ ኸላ ብሕማም ቲፎ ሞተት፣ ኣቦኡ ድማ እምነቱ ስለ ዝደኸመት፡ ደጊም ናይ የሆዋ ምስክር ከም ዘይኰነ ዚገልጽ ሰነድ ፈረመ። ሩዶልፍ ካብ ቤት ማእሰርቲ ምስ ተፈትሐ፡ ሓላው ወረዳ ዀይኑ ኣገልጊሉ እዩ፣ ናብ ቤት ትምህርቲ ጊልዓድ እውን ተዓዲሙ እዩ። ሚስዮናዊ ዀይኑ ኣብ ቺለ ምስ ተመደበ ኸኣ፡ ከም ብሓድሽ ሓላው ወረዳ ዀይኑ ኼገልግል ጀመረ። ፈተናታት ሩዶልፍ ግና ኣየብቅዐን ነይሩ። ፖትሲ ንዝስማ ሚስዮናዊት ምስ ተመርዓወ ዝወለድዋ ሕጻን ጓሎም ሞተቶም። ጸኒሑ ኸኣ፡ እታ ዝፈትዋ ሰበይቱ እውን ኣብ 43 ዓመታ ሞተት። ሩዶልፍ እዚ ዅሉ ፈተናታት ተጻወረ፣ ኣሪጉን ደኺሙን እኳ እንተ ነበረ፡ ታሪኽ ህይወቱ ኣብ ናይ 1 ነሓሰ 1997 ሕታም ግምቢ ዘብዐኛ፡ ኣብ ገጽ 20-25 ኣብ ዝወጸሉ እዋን ስሩዕ ፈላምን ሽማግለን ኰይኑ የገልግል ነበረ። [1]
15. ሎሚ ናይ የሆዋ መሰኻኽር ከቢድ መስጐጕቲ ይጻወሩ ኸም ዘለዉ ዜርኢ እንታይ ኣብነታት ኣሎ፧
15 ናይ የሆዋ መሰኻኽር ከቢድን ቀጻልን መስጐጕቲ እኳ እንተ ኣጋጠሞም፡ ወትሩ ብተስፋኦም ይሕጐሱ እዮም። ንኣብነት፡ ሓያሎ ኣሕዋትናን ኣሓትናን ኣብ ኤርትራን ሲንጋፖርን ደቡብ ኮርያን ተኣሲሮም ኣለዉ፣ መብዛሕትኦም ከኣ ምስቲ የሱስ ሰይፊ ኸየልዕሉ ዝኣዘዞም ቃል ተሰማሚዖም ስለ እተመላለሱ እዮም ተኣሲሮም። (ማቴ. 26:52) ገለ ኻብቶም እሱራት፡ እቶም ኣብ ቤት ማእሰርቲ ኤርትራ ንልዕሊ 20 ዓመት ተኣሲሮም ዘለዉ ነገደን ይስሃቅን ጳውሎስን ይርከብዎም። እዞም ኣሕዋት እዚኦም፡ ብዕድመ ንዚደፍኡ ወለዶም ኪሕግዙን ኪምርዓዉን ዝነበሮም መሰል እኳ እንተ ተሓድጉ፡ ከቢድ ግፍዒ እናኣጋጠሞም እሙናት ኰይኖም ኣለዉ። ኣብቲ ኣብ ወብ ሳይት jw.org ዝወጸ ስእሎም ዚርአ ሕጉስ ገጾም፡ ነታ ድልድልቲ እምነቶም ኣጽኒዖም ከም ዚሓዙ እዩ ዜርኢ። ሓለውቶም እውን ከይተረፈ የኽብርዎም እዮም።
16. ድልድልቲ እምነት እተዕቍበካ ብኸመይ እያ፧
16 ሓያሎ ናይ የሆዋ መሰኻኽር ከቢድ መስጐጕቲ ተጻዊሮም እዮም። እቲ ዘጋጠሞም ናይ እምነት ፈተና ድማ እተፈላለየ እዩ። ብዙሓት ኣሕዋትና፡ ድኽነት፡ ውግእ ሓድሕድ ወይ ባህርያዊ ሓደጋታት ተጻዊሮም እዮም። ካልኦት ከኣ ከም ሙሴን ካልኦት ኣበውን ዓለማዊ ምሾት ወይ ዝና ገዲፎም እዮም መጺኦም። ኣብ ፍቕረ ንዋይን ጥቕሚ ርእስኻ ቐዳምነት ኣብ ምሃብን ዘተኰረ ህይወት ኪነብሩ ንዚቐርበሎም ፈተና ኣበርቲዖም ይቃለስዎ እዮም። ከምኡ ኺገብሩ ዝሓገዞም እንታይ እዩ፧ እታ ንየሆዋ ዘላቶም ፍቕርን እታ ኣብቲ የሆዋ ንዅሉ ዘይፍትሓውነት ከም ዜዐርዮን ነቶም እሙናት ኣገልገልቱ ጽድቂ ኣብ ዚሰፍና ሓዳስ ዓለም ናይ ዘለኣለም ህይወት ብምሃብ ከም ዚኽሕሶምን ዘተስፈዎ ተስፋ ዘላቶም ድልድልቲ እምነትን እያ።—መዝሙር 37:5, 7, 9, 29 ኣንብብ።
17. እንታይ ክትገብር ኢኻ ቘሪጽካ ዘለኻ፧ ኣብታ እትቕጽል ዓንቀጽ እንታይ ክንመያየጥ ኢና፧
17 ኣብዛ ዓንቀጽ እዚኣ፡ ኣምላኽ ብዛዕባ ዘተስፈዎ ተስፋታት ምስትንታንን ኣዘውቲርካ ምጽላይን ድልድልቲ እምነት ክትህልወና ብኸመይ ከም ዚሕግዘና ርኢና ኢና። ከምኡ ምግባርና ድማ፡ ኣብ ክርስትያናዊ ተስፋና “ርግጽ ትጽቢት” ብምግባር ናይ እምነት ፈተናታት ክንጻወር ይሕግዘና። ይኹን እምበር፡ መጽሓፍ ቅዱስ ብዛዕባ እምነት ዚገልጾ ነገራት ካብቲ ኣብዛ ዓንቀጽ እዚኣ እተጠቕሰ ንላዕሊ እውን የጠቓልል እዩ፣ ብዛዕባ እዚ ኣብታ እትቕጽል ዓንቀጽ ክንርኢ ኢና።
^ [1] (ሕጡብ ጽሑፍ 14) ነታ ኣብ ናይ 22 ሚያዝያ 2002 ሕታም ንቕሑ! (እንግሊዝኛ) ዝወጸት ብዛዕባ ታሪኽ ህይወት ኣንድሬ ሃናክ ዝስሙ ስሎቫክያዊ እትገልጽ፡ “ፈተናታት እኳ እንተ ኣጋጠመኒ፡ ብሩህ ተስፋ ኣሎኒ” ዘርእስታ ዓንቀጽ እውን ርአ።


text:
1ኣብ ቂሳርያ ኢጣልያዊ ጭፍራ ንዝበሃል ክፍሊ ሠራዊት ሓለቓ ሚእቲ ዝኾነ ቆርኔሌዎስ ዝተብሃለ ሰብ ነበረ። 2ንሱ ምስ ኲሉ ስድራ ቤቱ ናብ እግዚኣብሔር ዝጽሊ መንፈሳዊ ሰብ ንሕዝቢውን ብዙኅ ምጽዋት ዝምጽውት ዂልሻዕ ኸዓ ንእግዚኣብሔር ዝፈርኅ ነበረ። 3ብታሽዐይቲ ሰዓት ናይ መዓልቲ ኣቢሉ ድማ ናይ እግዚኣብሔር መልኣኽ ብገሃድ ተርኣዮ፤ ናብኡ ኣትዩ ቆርኔሌዎስ! በሎ። 4ብፍርኂ ናብኡ እናጠመተ ኸዓ እንታይ እዩ ጐይታይ? በሎ፤ እቲ መልኣኽ ድማ ጸሎትካን ምጽዋትካን ኣብ ቅድሚ እግዚኣብሔር ንመዘከርታ ዓሪጉ እዩ በሎ። 5ሕዚ ኸዓ ናብ ኢዮጴ ሰባት ልኢኽካ ነቲ ጴጥሮስ ዝበሃል ስምዖን ጸውዓዮ። 6ንሱ ምስቲ ቖርበት ዘልፍዕ ገዝኡ ኣብ ገምገም ባሕሪ ዘላ ስምዖን ጋሻ ኾይኑ ኣትዩ ኣሎ በሎ። 7እቲ ዝዛረቦ ዝነበረ መልኣኽ ምስ ከደ ኸዓ ካብቶም ሓሻኽሩ ኽልተ ካብቶም ዝሕልውዎ ወታደራት ከዓ ሓደ ፍርሃት እግዚኣብሔር ዘለዎ ጸውዐ እሞ 8ነቲ ዝኾነ ነገራት ኣረዲኡ ናብ ኢዮጴ ለኣኾም። 9ብጽባሒቱ ንሳቶም ከይዶም ጥቓ እታ ኸተማ ምስ በጽሑ ጴጥሮስ ብሻድሸይቲ ሰዓት ኣቢሉ ኽጽሊ ናብ ናሕሲ ደየበ። 10ሽዑ ስለ ዝጠመየ ኽበልዕ ደለየ፤ ምሳሕ ኸዳልዉሉ እንተለዉ ኸዓ ተመሰጠ። 11እንሆ ኸዓ ሰማይ ተኸፊቱ በርባዕተ መዓዝኑ ዝተትኃዘ ዓብዪ መጋረጃ ዝመስል ነገር ናብ ምድሪ ኣቢሉ እንትወርድ ረአየ። 12ኣብኡ ኸዓ ኣርባዕተ መሓውር ዘለዎም ኲሎምን ኣብ ምድሪ ለመም ዝብሉን ኣዕዋፍ ሰማይን ነበሩ። 13ሽዑ ንጴጥሮስ ተሥእ! ሓሪድካ ብላዕ! ዝብል ድምፂ መጾ። 14ጴጥሮስ ግና ጐይታይ! ኣይኸውንን! ርኹስ ወይ ዘፈንፍን ፈጺመ በሊዐ ኣይፈልጥን በለ። 15መሊሱ ድማ ንኻልኣይ ጊዜ ነቲ እግዚኣብሔር ዘንጽሆ ንስኻ ርኹስ እዩ› ኣይትበሎ ዝብል ድምፂ መጾ። 16እዝ ነገር እዙይ ሠለስተ ሻዕ ኾነ፤ ሽዑ ንሽዑ ኸዓ እቲ መጋረጃ ናብ ሰማይ ተወሰደ። 17ጴጥሮስ ብዛዕባ እቲ ዝረአዮ ራእይ እንታይ ኮን ይኸውን? እናበለ ብሓሳቡ ኽጭነቕ እንተሎ እንሆ እቶም ካብ ቆርኔሌዎስ ዝተልኣኹ ሰባት እንዳ ስምዖን ኣበይ እዩ ኢሎም እናጠየቑ ኣብቲ ኣፍ ደገ ደው በሉ። 18ጸዊዖም ድማ እቲ ጴጥሮስ ዝበሃል ስምዖን ጋሻ ኣብኡ እንተልዩ ጠየቑ። 19ጴጥሮስ ከዓ ነቲ ራእይ ከስተንትን እንተሎ መንፈስ ቅዱስ እንሆ ሠለስተ ሰባት ይደልዩኻ ኣለዉ፤ 20ኣነ እየ ልኢኸዮም እሞ ተሢእኻ ውረድ፤ እንተይተጠራጠርካውን ምስኣቶም ኪድ በሎ። 21ሽዑ ጴጥሮስ ናብቶም ሰባት ወሪዱ እንሆ እቲ እትደልይዎ ዘለኹም ሰብ ኣነ እየ፤ ስለ ምንታይ መጻእኹም? በሎም። 22ንሳቶም ድማ ቆርኔሌዎስ እቲ ሓለቓ ሚእቲ ብዂሉ ሕዝቢ ኣይሁድ ዝተመስከረሉ ንእግዚኣብሔር ዝፈርኅ ጻድቕ ሰብኣይ ናብ ገዝኡ ኽጽውዐካ ካባኻ ድማ ቃል ክሰምዕ ብቕዱስ መልኣኽ ተነጊርዎ ኣሎ በልዎ። 23ሽዑ ጴጥሮስ ኣብ ገዛ ተቐቢሉ ኣኅደሮም። ብጽባሒቱ ተሢኡ ምስኣቶም ከደ፤ ካብ ኢዮጴ ኸዓ ውሑዳት ኣኅዋት ምስኡ ኸዱ። 24ብጽባሒቱ ድማ ናብ ቂሳርያ ኣተዉ። ቆርኔሌዎስ ከዓ ኣዝማዱን ዝኣምኖም ፈተውቱን ኣኪቡ ይጽበዮም ነበረ። 25ጴጥሮስ ክኣቱ እንተሎ ቆርኔሌዎስ ተቐበሎ፤ ኣብ እግሩ ተደፊኡ ድማ ሰገደሉ። 26ጴጥሮስ ግና ተሥእ! ኣነውን ከማኻ ሰብ እየ እናበለ ኣተሥኦ። 27ምስኡ እናተዛረበ ኣተወ፤ ኣብኡ ድማ ብዙኃት ሰባት ረኸበ። 28 ንሓደ ኣይሁዳዊ ሰብ ምስ ካልእ ሕዝቢ ኽሕወስ ወይ ናብ ገዝኦም ክኣቱ ኸም ዘይግብኦ ትፈልጡ ኢኹም፤ ንኣይ ግና ንሓደ ሰብ እኳ ኸይጽየፍ ወይ ርኹስ እዩ› ኸይብል እግዚኣብሔር ኣርእዩኒ እዩ። 29ምእንትዙይ ድማ ምስ ለኣኽኩምለይ ሰጋእ እንተይበልኩ መጺአ ኣለኹ፤ እስኪ ንገሩኒ ንምንታይ ኢኹም ዝጸዋዕኹምኒ? በሎም። 30ቆርኔሌዎስ ድማ ቕድሚ ኣርባዕተ መዓልቲ ከምዛ እዋን እዚኣ ብታሽዐይቲ ሰዓት ኣብ ገዛይ እጽሊ ነበርኩ፤ እንሆ ኸዓ ዘንጸባርቕ ክዳን ዝተኸድነ ሰብኣይ ኣብ ቕድመይ ደው በለሞ 31ቆርኔሌዎስ! ጸሎትካ ተሰሚዑ ምጽዋትካ ድማ ኣብ ቅድሚ እግዚኣብሔር ዓሪጉ እዩ። 32ስለዙይ ናብ ኢዮጴ ልኢኽካ ነቲ ጴጥሮስ ዝበሃል ስምዖን ጸውዓዮ። ንሱ ኣብታ ገምገም ባሕሪ ዘላ ቤት እንዳ እቲ ቖርበት ዘልፍዕ ስምዖን ተቐሚጡ ኣሎ። ንሱ ምስ መጸ ኽነግረካ እዩ› በለኒ። 33ሽዑ ኸዓ ናባኻ ለኣኽኩ፤ ንስኻ ድማ ብምምጻእኻ ጽቡቕ ገበርካ። ሕዚ ኸዓ ካብ እግዚኣብሔር ዝተኣዘዝካዮ ዂሉ ምእንቲ ኽንሰምዕ ዂላትና ኣብ ቕድሚ እግዚኣብሔር ኣብዙይ እኔና በሎ። 34- 35ሽዑ ጴጥሮስ ፦ ኣብ ዝኾነ ይኹን ሃገር ንእግዚኣብሔር ዝፈርኅን ቅንዕና ዝገብርን ኣብ እግዚኣብሔር ቅቡል እዩ እምበር ኣብኡ ኣድልዎ ኸም ዘየለ ብሓቂ ረአኹ። 36እግዚኣብሔር በቲ ጐይታ ዂሉ ዝኾነ ኢየሱስ ክርስቶስ ንደቂ እስራኤል ሰላም እናብሠረ ዝለኣኾ ቓል እዙይ እዩ፤ 37እቲ ድኅሪ እታ ዮሓንስ ዝኣወጃ ጥምቀት ካብ ገሊላ ጀሚሩ ኽሳዕ ይሁዳ ዝኾነ ነገር ትፈልጥዎ ኢኹም። 38እግዚኣብሔር ከመይ ኢሉ ንናይ ናዝሬት ኢየሱስ ብመንፈስ ቅዱስን ብኃይልን ከም ዝቐብኦ ንሱ ኸዓ እግዚኣብሔር ምስኡ ስለ ዝነበረ ኣብ ኲሉ ጽቡቕ ከም ዝገበረን ንዂሎም ነቶም ሰይጣን ዝኣሰሮም ከም ዘሕወየውን ንስኻትኩም ትፈልጥዎ ኢኹም። 39ንሕና ኸዓ ናይቲ ኣብ ሃገረ ይሁዳን ኣብ ኢየሩሳሌምን ንዝገበሮ ዂሉ ምስክር ኢና። ንሳቶም ንእኡ ኣብ ዕንፀይቲ ሰቒሎም ቀተልዎ። 40እግዚኣብሔር ግና ንእኡ ብሣልሰይቲ መዓልቲ ኣተሥኦ፤ ብገሃድ ከም ዝርአ ኸዓ ገበሮ። 41እንተኾነ ጐይታ ብገሃድ ዝተርኣየ ንዂሉ ሕዝቢ ዘይኮነስ ነቶም ምስክር ምእንቲ ክኾኑ እግዚኣብሔር ዝኃረዮም እዩ፤ ካብ ምዉታን ድኅሪ ምትሥኡ ምስኡ ዝበላዕናን ዝሰተናን ንሕና ኢና። 42እግዚኣብሔር ንሕያዋንን ንምዉታንን ክፈርድ ዝመደቦ ንሱ ምዃኑ ንሕዝቢ ኽንሰብኽን ክንምስክርን ኣዘዘና። 43ብእኡ ዝኣምን ብስሙ ኅድገት ኃጢኣት ከም ዝረክብ ኲሎም ነቢያት መሰኻክሩ እዮም በሎም። 44ጴጥሮስ ገና ነዝ ነገር እዙይ እናነገሮም እንተሎ ኣብቶም ነዝ ቓል እዙይ ዝሰምዑ ዂላቶም መንፈስ ቅዱስ ወረደ። 45- 46እቶም ካብ ወገን ኣይሁድ ዝኾኑ ምስ ጴጥሮስ ዝመጹ ኣመንቲውን እቶም ኣሕዛብ ብቛንቋታት ክዛረቡን ንእግዚኣብሔር ከመስግኑን ስለ ዝሰምዑ ንኣሕዛብ ድማ መንፈስ ቅዱስ ስለ ዝተውሃቦም ተገረሙ። 47ሽዑ ጴጥሮስ እዚኣቶም ከማና መንፈስ ቅዱስ ካብ ተቐበሉስ ብማይ ከይጥመቑ ክኽልክሎም ዝኽእል ደኣ መን እዩ? በለ። 48ብስም ኢየሱስ ክርስቶስ ክጥመቑ ድማ ኣዘዞም፤ ድኅርዙይ ንቑሩብ መዓልቲ ምስኣቶም ክቕኒ ንጴጥሮስ ለመንዎ።
Copyright
Learn More


text:
ብተስፋማርያም ሓጎስ:
ኣሜሪካ ዝመራሒተን ሃጸያውያን ( ኢምፐርያሊስት ) ሃገራት ካብ መፈለምትኡ ኣንጻር ነጻነት ኤርትራ ደው ዝበላን ነዚ ዝሓለፈን ገና ዘሎን ዕንወትን ምፍሳስ ደምን ህዝቢ ኤርትራ ተሓተትቲ እየን። ህዝቢ ኤርትራ ነዛ ዝሕበነላን ዝኾርዓላን ሃገሩ ነጻ ንምግባር ሰላሳ ዓመታት ተቓሊሱ ኣማእት ኣሽሓት ብሉጻት ደቁ ከፊሉ እዩ ረኺብዋ ። ነጻነትና ክቡራት ከፊልና ኣምጺእናያ ፣ ነጻነትና ሕጋውነት ንምልባስ ድማ ብድምጺ ወረቐት ዘይኮነስ ሓደ እናበልና ሰማእታት ቆጺርና ኢና 99.8% እወ ንናጽነት ኣድሚጽና ።
ሃጸያውያን መንግስታት ነጻነትና ነፊጎም ከይኣክል ሰውራና ንኸይዕወት ንመንግስቲ ኢትዮጵያ ዘይገበርዎ ሓገዝ ኣይነበረን ፣ ክኾነሎም ግን ኣይከኣለን ። ሰውራና ንሰራዊት መግዛእትን ዓንገልቱን እናደማሰሰ መላእ ኤርትራ ሓራ ንምግባር ኣብ ዝቐረበሉ ግዜ ኣሜሪካ ናይ ሸርሒ ምህዞ ሒዛ ንህግ መኣዝኑ ንምጥምዛዝን ዓወት ሰውራና ንምጕዕጻጽን ዓረቕቲ ተመሲሎም ኣተዉ። ህዝባዊ ግንባር ግን ኣናፍራ ቆቛሕ ዘይፈልጥሲ ኣይሃዳናይን ከም ዝበሃል ነቲ እከይ ውዲታቶም ኣፍሺሉ ንሰራዊት መግዛእቲ ደምሲሱ ንኤርትራ ሓራ ገበራ።
በዚ መዓንጥኦም ኵምትር ዝበሉ ሃጸያውያን መንግስታት ንነጻነት ኤርትራ ብዕሊ እኳ እንተዘይተቓወሙ ኣዝጊቦም ወይ ኣዳህሊሎም ከም እንደገና ኤርትራ ብኢትዮጵያ ከም እትጉበጥ ንምግባር ፣ ህግ ድሕሪ ክልተ ዓመት ረፈረንዱም ክንገብር ኢና ምስ በሉ ኣይፋልኩምን ድሕሪ ሸውዓተ ዓመት ክትገብርዎ ኣለኩም ክብሉ ተሰምዑ። እዚ ድማ መርኣያ ናይቲ ብ 1998 ብውክልና ኢትዮጵያ ዝወልዕዎ ኲናት እዩ ። እንተኾነ ልዕሊ እቲ ንሳቶም ንነብሶም ዝፈልጥዋ ህዝባዊ ግንባር ሕርሕራይ ጌሩ ስለ ዝፈልጦም ኣብ መፈንጠራኦም ኣይኣተወን። እወ ነጻነት ኤርትራ ርግጸኛ ነጻነት ኮነ ። እዚ ክንብል ከሎና ነጻነት ብዙሕ እዩ ዓይነቱ ፣ ነጻነት ኣሎ በቲ ሓደ ሸነኽ ድማ ሓድሽ መግዛእቲ ኣሎ ። ኤርትራ ግን ኣብ ሓድሽ መግዛእቲ ዘይኮነስ ርግጸኛ ሓቀኛ ነጻነት እያ ተጎናጺፋ ። እዚ ክንብል ከሎና ነጻ ኤርትራ ኣብ ማያውን መሬትን ክሊ ሰማያን ናይ ዝኾነ ሃገር ወተሃደራዊ መዓስከር ኣይተፍቅድን እያ ።
ኤርትራ ናይ ማንም ሃገር ተለኣኣኺት ወይ ኣጀንዳ ኣተግባሪት ኣይትኸውንን እያ ። ኤርትራ ቍጠባዊ ፖሊሲኣ ባዕላ ሓንጺጻ ንረብሓ ህዝባ ትሰርሕ እምበር ካብ ማንም መንግስት ከምዚ ግበሪ ኣይትግበሪ ዝብል መምርሒ ኣይትቕበልን እያ ። ኤርትራ ኣብ ናይ ዝኾነን ትኹን ሃገር ጉዳይ ወተሃደራዊ ጣልቃ ምእታው ኣይትቕበሎን እያ ።
ባህርያዊ ጸጋታትና ኣብ ረብሓ ህዝብና ነውዕሎ ፣ ሃገርና ንሃንጸሉ ፣ መነባብሮ ህዝብና ነመሓይሸሉ እምበር ንምዝመዛ ሃጸያውያን ኣይንገብርን ። መንግስቲ ኤርትራ ከምዚ ስለ ዝኾነ ድማ ንሃጸያውያን መንግስታት ኢቦላ ቫይረስ ኮይንወን ንምጥፍኡ ላዕልን ታሕትን ይብላ ኣለዋ ።
ሃጸያውያን መንግስታት ናይ ካልኦት ሃገራት ባህርያዊ ጸጋታት ኣብ ትሕቲ ቍጽጽረን ንምእታው ዝጥቀማሉ ቀንዲ መሳርሒ ፣ ብልሽውና : ረዲኤት: ዘይመንግስታውያን ትካላት : ዓለማዊ ማዕከን ገንዘብ : ዓለማዊ ንግዲ: ገለ ካብቲ ብዙሕ እየን።
ዓለምና ኣብ ክልተ ናይ ፍልስፍና ፣ ሃጸይነትን ማሕበርነትን ርእሰ ሓያላን ተኸፊላ ድሕሪ ምጽናሕ ኣብ 1990 ሕብረት ሶቭየየት ተበታቲና ፋሕ ምስ በለት፣ ኣሜሪካ በይና ርእሰ ሓያል ዓለምና ክትከውን በቒዓ። ዓለምና ካብ ዘለዋኣ ክፍለ ዓለማት እታ ብስፍሓት ይኹን ብናይ ክሊማ ምቹእነትን ባህርያዊ ጸጋታትን ዝሃብተመት ኣፍሪቃ እያ ። ኣሜሪካ ንባህርያዊ ጸጋታትን ስትራተጂካዊ ኣገዳስነትን ኣብ ትሕቲ ቍጽጽራ ንምእታው ተተሓሓዘቶ። በዚ ድማ ንኣፍሪቃ ሰሜን ፣ ደቡብ፣ ምብራቕን ምዕራብን ከፋፊላ ብተለኣኣኽታ ሃገራት ከተመሓድሮ ጀሚራ ኣላ ። ንሃገራት ደቡብ ሃገራት ኣፍሪቃ ብውክልና ደቡብ ኣፍሪቃ ፣ ንሰሜናዊ ክፋል ኣፍሪቃ ብውክልና ምስሪ ። ንሃገራት ሞራባዊ ኣፍሪቃ ብውክልና ናይጀርያ ንሃገራት ቀርኒ ኣፍሪቃን ዓበይቲ ቀላያትን ድማ ብውክልና ኬንያን ኢትዮጵያን ተመሓድሮ ኣላ። እዘን ተወኪለን ዘለዋ ሃገራት ንረብሓ ህዝበን ዘይሰርሓ ንባህርያዊ ሃብተን ዘይቆጻጸራ ተለኣኣኽቲ ወይ ተግበርቲ ኣጀንዳ ሃጸያውያን ሃገራት እየን ።እዘን ሃገራት እዚኣተን ነጻ ሃገራት ዘይኮናስ ኣብ ሓድሽ መግዛእቲ ( Neo Colonialism ) እየን ዘለዋ ።
ሃጸያውያን መንግስታት ኣብዘን ዝወከልወን ሃገራትን ካልኦት ምእዙዛትን ብመጀመርያ ዝበልናኩም ትገብሩ ፣ ረዲኤት ክትቅበሉ ኣለኩም ፣ ካብ ዓለማዊ ባንኪ ለቓሕ ክትወስዱ ኣለኩም ፣ ናይ ረዲኤት ማሕበራትን ዘይ መንግስታውያን ትካላትን ኣብ ሃገርኩም ክኣትዉ ከተፍቅዱ ኣለኩም ዝብል መምርሒ እዩ ዝወሃቦም ። ንህዝቢ ብዓሌት ብሃይማኖት ምጉዝዛይ ፣ ምድኻም ፣ መኣዝኑ ከም ዘጥፍእ ምግባር ፣ ሃገራዊ ናይ ልምዓት መደብ ከም ዘይህሉ ይገብርዎ ።
በዚ ድማ ሃገራት ኣፍሪቃ ብጀካ ኤርትራን ሰለስተ ሃገራት ሓዊስካ ካልኦት ኣብዚ መጻወድያ ናይ ሃጸያውያን ሃገራት ኣትየን ህዝበን ኣብ ውግእ ሕድሕድን ቀዘፍቲ ሕማማትን ጥሜትን ተሸሚመን ይርከባ ።ኣብዘን ሃገራት እዚኣተን ዝቕልቀሉ መራሕቲ ብብልሽውና ዝተቖማጥዑ እዮም ። ንኣብነት ኣብ ኢትዮጵያ እንተ መጺእና ሃጸይ ሃይለስላሰ ኣማእት ኣሽሓት ኢትዮጵያውያን ብጥሜት እናሃለቑ ንሱ ግን ኣብ ባንክታት ስዊዘርላንድ 17 ቢልዮን ዶላር ኣቐሚጡ ኔሩ። ንዕኡ ዝተክአ ኮለኔል መንግስቱ ሃይለማርያም ውን 6 ሚልዮን ዶላር ኣብ ዚምባብወ ኣሳጊሩ ንሱ ውን ኣብ ዚምባብወ ይነብር ኣሎ። ንኮለኔል መንግስቱ ሃይለማርያም ዝተክአ ኣይተ መለስ ዜናዊ ውን ንስድራ ቤቱ 8 ቢልዮን ዶላር ገንዘብ ገዲፍሎም እዩ ካብዛ ዓለም ተፈልዩ ። እንታይ ንምባል እየ ሃጸያውያን መንግስታት እቲ ቀንዲ መሳርይአን ብልሽውና ምዃኑ ንምግላጽ እየ ።
እዘን ተለኣኣኽቲ መንግስታት ሃገራዊ መርሃ ግብሪ (ፕረጀክት ) የብለንን፣ ሃጸያውያን መንግስታት እተን ተለኣኣኽቲ መንግስታት ሃገራዊ መርሃ ግብሪ ክህልወን ኣይደልያን እየን ። ከደምቲ ሃገራት ንረዲኤት ኣእዳወን ክዝርግሓ ቀንዲ ዕላማ ናይተን ሃጸያውያን መንግስታት ዕላማ እዩ ። ህዝቢ ተጸባዪ ረዲኤት እንተ ኮይኑ በቲ ሓደ ሸነኽ ናይ ምስራሕ መንፈሱ ደኺሙ ለሚሱ ማለት እዩ ። ናበይ ከም ዘብልን እንታይ ከም ዝገብርን ውን ኣይፈልጥን ኮታ መኣዝኑ ኣጥፊኡ ኣብ ናይ ሽግርን ጸበባን ቀላይ ሕምብሊል ክብል ይነብር። እዘን ሃጸያውያን መንግስታትን ኩለን ጨናፍረንን ኣብ ባህርያዊ ጸጋታት ናይዘን ሃገራት ንምምዝማዝ ይቀዳደማ ። ዓለማዊ ማዕከን ገንዘብ ካባና ተለቅሑ ይብሉ ፣ በቲ ሓደ ሸነኽ ዓለማዊ ናይ ንግዲ ማሕበር ከምዝን ከምዝን ግበሩ ዝብል ትእዛዝ የመሓላልፉ ፣ ዘይመንግስታውያን ትካላት ሕሉፍ ሓሊፈን ነተን መንግስታት መምርሒታት ይህብአንን ይቆጻጸርአንን ።
ኤርትራ ኣብ ሓድሽ መግዛእቲ ዘይኮነስ ሓቀኛ ነጻነት እያ ኣዊጃ ። መንግስቲ ኤርትራ ነዚ ናይ ሃጸያውያን ዕላማ ብመትከል ተቓዊሙ ንኹሉ ዕላማታቶም ኣብ እንዳ ጎሓፍ እዩ ደርብይዎ። ከምቲ ክቡር ፕረሲደንት ኢሳያስ ቅድሚ 46 ዓመት ( ሽዑ ተጋዳላይ ) ንሕና ነብስና ክንመስል እምበር ናይ ማንም መጋበርያ ክንከውን ኣይንደልን ኢና ዝበሎ ፣ ኣብ ነጻ ኤርትራ ውን መርገጺና ንሱ እዩ ። ኣብቲ ንሳቶም ዘጻወድዎ መፈንጠራ ኣይኣተናን፣ ኣብ ዝኣጕድዎ ኲናት ጣልቃ ኣይኣተናን ፣ ማያውን ምድራውን ግዝኣትና ንናይ ባዕዲ ወተሃደራዊ መዓስከር ክኸውን ኣየፍቀድናን ፣ ናይ ገዛእ ርእስና ሃገራዊ መምርሒ ኣለና ናይ ካልኦት ኣይንቕበልን ፣ ባህርያዊ ጸጋታትና ኣብ ረብሓ ህዝብና ከም ዝኸውን ስለ ዝገበርና ፣ራእይና ምስ ጎረባብትና ንሰላምን ሓቢርካ ምስራሕን ዝጠመተ እዩ ።
በዚ ድማ ብኣሜሪካ ዝመራሒቶም ሃጸያውያን መንግስታት ከም መድሃኒት ዘይተረኽቦን ሓደገኛ ቫይረስ ተቖጺርና ንምጥፋእና ለይትን ቀትርን ኣስሚሮም ይሰርሑ ኣለዉ ።
ሃጸያውያን መንግስታት ገና ነጻነትና ኣዊጅና ፍሕት ከይበልና ከሎና ንምድኻምና ብኡ ኣቢሎም ድማ ንምጥፋእና ናይ ቍጠባ እገዳ እዮም ጌሮሙልና። ንሕና ግን ካብ ፈለምኡ ውን ናትና መርሃ ግብሪ ስለ ዝነበረና ሸርሕታቶም ንምፍሻል ግዜ ኣይወሰድልናን።
እዚ ምስራሕ ምስ ኣበየ ብውክልና ስርዓት ወያነ ኲናት ኣዊጆሙልና። እዚ ኲናት እዚ ምልእቲ ዓለም ኢዳ ዘእተወትሉ ሻማ ሻማ ኢሎም ኣብ ውሽጢ መዓልትታት ንምጥፋእና ዝተሓስበ እዩ ኔሩ ። እዚ ሓርበኛ ህዝብን መንግስትን ኤርትራ ግን ተኣምር ብዝኾነ ጅግንነት ንወራራቶም ኣፍሺሉ ብዓወት መሰስ በለ ። ምስኡ ኣተሓሒዞም ኣብ ውሽጢ ኤርትራ ዝነብሩን ኣብ ደገ ዝነበሩን ብኩላት ሰሪዖም ናይ ፖለቲካ ሕማም ከተኣታትዉ ፈቲኖም እዚ ውን ንኽፈስል ግዜ ኣይወሰደን ። ዓቕሎም ዝጸበቦም ሃጸያውያን መንግስታት ብሃይማኖት ፈተነ ኣካየዱ። ነዞም ካብ ድሕሪ ካልኣይ ኲናት ዓለም ንመሳርሒ ዝተማህዙ ፐንተኮስታ ኣብ ኤርትራ ኣተኣታትዮም ንመንግስቲ ኤርትራ ክውንጅሉ ተራእዩ፣ እዚ ውን ንኽፈሽል ግዜ ኣይወሰደን ። እቲ ዓቕሊ ጽበት መመሊሱ ዛየደ።
ብድሕርዚ ነቲ ዓንዲ ሕቖ ሃገር ዝኾነ መንእሰይ ኤርትራ ካብ ሃገር ጓሕጒሕና እንተ ደኣ ኣውጺእናዮ እታ ሃገር ደማ ጸንቂቓ ክትመውት ኢያ ዝብል ሕልሚ ሓሊሞም ንመንእሰይ ኤርትራ ኣደዳ ስደትን ሞትን ህልቂትን ጌረሞ እዚ ውን ከምቲ ዝሓሰብዎ ኣይሰርሐን። በዚ ድማ ኣሜሪካን ሰዓብታን ሃጸያውያን መንግስታት ብፍልሰት ደቂ ሰባት ንመንግስቲ ኤርትራ ከጸልማን ክኸሳን ይውዕላ ኣለዋ ።
እቲ ቀጺሎም ዝሃንደስዎ ድማ ንመንግስቲ ኤርትራ ብኣዕጣቕን መዋፈርን ናይ ግብረ ሽበራውያን እናበሉ ክኸስዎ ጀመሩ ፣ ወይ ጉድ ሓባል በልያ ከይትቕድመኪ እዩ እቲ ነገር። ንግብረ ሽበራውያን ዘዋፍሩን ዘዕጥቑን ባዕላቶም እምበር ንሕና ኣይኮንናን። እዚ ውን ፈሺሉ።
ኣብዚ ግዜ እዚ ዘሎ ድማ ሰብኣዊ መሰላትን ዲሞክራስን ዝብላ እየን።
ሰብኣዊ መሰላት እንታይን ንመንን እዩ ?
ሰብኣዊ መሰላት ክንብል ከሎና ንህዝብኻ ምቕላብ፣ ሕርሻዊ እቶትካ ምድፋዕ ንሕርሻ ኣገደስቲ ዝኾኑ ትሕተ ቅርጽታት ኣዳሊኻ ቀረብ ህዝቢ ምምላእ ሓደ ካብቶም ህዝቢ ክረኽቦም ዘለዎ ቀዳምነት ዝወሃቦም እዮም ። መንግስቲ ኤርትራ ኣብዘን 25 ናይ ናጽነት ዓመታት ሃኒጽዎም ዘሎ ዲጋታት ፣ ኣብ ሕርሻ ኣተኣታትይዎም ዘሎ ዘመናዊ ናይ ሕርሻ ማሺነሪታትን ኣብ ኣፍሪቃ መዳርግቲ የብሉን ። እዚ እቶም ከሰስቲ ኣካላት ኣብ ኤርትራ ይምጽኡ እሞ እቲ ግብሪ ባዕሉ ክምልሰሎም እዩ።
ንህዝቢ ትምህርቲ ምውዳድ እዩ ። ኣብ ኤርትራ ቤት ትምህርቲ ዘይብላ ዓዲ የላን ። ዘይ ከም ኣብተን ሃጸያውያን መንግስታት ኣብ ኤርትራ ትምህርቲ ንኹሉ ዜጋ መሰልን ግዴታን ኮይኑ ካብ መዋእለ ህጻናት ክሳብ ዩኒቨርሲቲ ብነጻ ብዘይ ገለ ክፍሊት እዩ ። ኣብዚ ውን ኤርትራ ኣብ ቀዳማይ ደረጃ ትርከብ ። ኣብተን ሃጸያውያን ሃገራት ትምህርቲ ብነጻ ኣይኮነን፣ ስለዚ ንሕና ልዕሊኤን ኢና ።
ሕክምና፣ ኤርትራ ኣብዘን 25 ናይ ናጽነት ዓመታት ተሃኒጾም ዘለዉ ሆስፒታላት እሞ ብዘይ ለቓሕን ሓገዝን ኣብ ማንም ናይ ኣፍሪቃ ሃገር ኣይተገብረን ። እዚ ዓለም ዝመስከረትሉ ሓቂ እዩ ። ኣብ ኤርትራ ሕክምና ብዘይ ክፍሊት እዩ፣ ከምዚ ዓይነት ብነጻ ኣበየነይቲ ኣፍሪቃዊት ሃገር ኣሎ ?
ቀረብ ጽሩይ ዝስተ ማይ ፣ መንግስቲ ኤርትራ ካብ ናጽነት ኣትሒዙ ለይትን ቀትርን ኣስሚሩ ካብ ዝሰርሓሎም ዘሎ ንህዝቢ ጽሩይ ዝስተ ማይ ምቕራብ እዩ ፣ እዚ ድማ ተዓዊትሉ ልዕሊ 96% ህዝቢ ኤርትራ ጽሩይ ጥዕንኡ ዝተሓለወ ማይ ይቐርበሉ ኣሎ ። ከምዚኸ ኣበየነይቲ ኣፍሪቃዊት ሃገር ኣሎ ?
ቀረብ ኤለክትሪክ ውን እንተ ኾነ መንግስቲ ብምሉእ ሓይሉ ሰሪሕሉስ መብራህቲ ዘይብላ ዓዲ ዳርጋ የላን።
እቲ ኣብ ዓለምና ከም መትኒ ደም ዝቝጸር መንገዲ ( ጽርግያ ) ውን ሎሚ ኣብ ኤርትራ መንገዲ ዘይብላ ዓዲ ኣብ ኤርትራ የላን ። መንግስቲ ኤርትራ እምበኣር ብሰብኣዊ መሰላት ምሕላው ናይ ህዝቡ ኣብ ቀዳማይ ደረጃ ዝስራዕን ሽልማት ዝግብኦ መንግስቲ እምበር ዝኽሰስ መንግስቲ ኣይኮነን ።
ካብ ምንታይ ተበጊሶም ደኣ እዮም እቶም መርማሪ ኮሚሽን ሰብኣዊ መሰላት ዝበሃሉ ንኤርትራ ብግህሰት ሰብኣዊ መሰላት ዝኸስዋ ? ንምዃኑ እዚኦም መን እዮም ? ኣብ መሬት ኤርትራ ከይኣተዉ ብዓይኖም ከይረኣዩ ውሳኔኦም ዝህቡ ከመይ ጌሮም እዮም ? ሓደ ሓታቲ መጺኡ ኣበየናይ ሸነኽ ናይታ ሃገር እንታይ ዓይነት ምግሃስ ርኢኹም ኢሉ ምስ ዝሓቶም እንታይ እዮም ክምልሱ ?
እዚኦም ተለኣኣኽቲ ናይቶም ሃጸያውያን መንግስታት እዮም ። ካብቲ ቤት ጽሕፈት ገና ከይወጹ ከለዉ እቲ ከቕርብዎ ዘለዎም ጸብጻብ ዝተቐበሉ እዮም ። እቲ ጉዳይ ሰረገላ ብቕድሚት ፈረስ ብድሕሪት እዩ ።
ሃጸያውያን መንግስታት ኣብ ልዕሊ ኤርትራ ክወቕዕዎ ዝደልዩ ሽቶ እንታይ እዩ ?
እዚ ክሳብ ሎሚ ዘቕርብዎ ዘለዉ ክስታት ቅድመ ኩነት ናይቲ ንኤርትራ ከም ዒራቕን ሊብያን ሶርያን ኣብ ባይታ ዘየሎ ጠቐናታት ኣምጺኦም ዕሱባት ደቂ ሃገር ኣብ ጎድኖም ኣሰሊፎም ነተን ሃገራት ኣዕንየን ንህዝቢ ኣህሊቐን ኣብ መወዳእታ ዘይብሉ ኲናት ሕድሕድ ሸሚሞመን ዘለዉ ።ንዓናውን ንምህራምናን ኣብ ሕንፍሽፍሽን ናይ ዓሌትን ሃይማኖትን ዓውዲ ኲናት ኮይና ክትተርፍ እሞ ሽዑ ንሳቶም ከም ልቦም ባህርያዊ ጸጋታት ኤርትራ ንምግሓጥ እዩ። እዘን ኣሜሪካ ዝመራሒተን ሃጸያውያን መንግስታት ነዚ ንኽፍጽማ ኣብ ጎድነን ኮይኖም ኣንጻር ህዝቢ ኤርትራ ደው ኢሎም ዘለዉ ከዳዓት ደቂ ሃገር ኣዋፊረን ኣለዋ ።እዞም ከዳዓት ደቂ ሃገር ወይለኦም ! ደም ናይቶም ጀጋኑ ሰማእታትና ንኸንቱ ኣይፈሰሰን !
ንሕና ኤርትራውያን ኣብ ውሽጢ ንሃሉ ኣብ ደገ ሕድሪ ሰማእታትና ኣብ ዝባና እዩ ዘሎ ፣ ዓቢና ንእሽቶና ነዚ ረዚን ሕድሪ ብደምና ክንዕቅቦ ምዃንና ፍለጡ ! ትማል ጭርሖና ዝመጸ ይምጻእ ወራሪ ኣብ ባርዕ ሰውራ ሓራሪ ! ሎሚ ውን ጭርሖና እያ። እቶም ኤርትራ ከም ዒራቕ ወይ ሊብያ ኮይና ክትተርፍ እትምነዩ ከዳዓት ደቂ ሃገር፣ ኣበደን ! እኳ ደኣ ሓይላን ሰሚራን ጎልቢታን እያ መሰስ ክትብል ።
ዘለኣለማዊ ዝኽርን ክብርን ንሰማእታትና !
ክብርን መጎስን ንሓይልታት ምክልኻል ኤርትራ!
ወትሩ ዓወት ንሓፋሽ !!!


text:
1ካብቲ ካብ ሰብ ወይ ብሰብ ዘይኮነስ ብኢየሱስ ክርስቶስን በቲ ካብ ሙታን ዘተሥኦ እግዚኣብሔር ኣብን ሓዋርያ ክኸውን ዝተኃርየ ጳውሎስን 2ካብቶም ኲሎም ምሳይ ዘለዉ ኣኅዋትን ናብተን ኣብ ገላትያ ዘለዋ ኣብያተ ክርስቲያን ትብጻሕ። 3ካብ እግዚኣብሔር ኣቦናን ካብ ጐይታና ኢየሱስ ክርስቶስን ጸጋን ሰላምን ምሳኻትኩም ይኹን። 4ጐይታና ኸም ፍቓድ ኣምላኽናን ኣቦናን ካብዛ ሕዚ ዘላ ኽፍእቲ ዓለም ምእንቲ ኸድኅነና ብምኽንያት ኃጢኣትና ርእሱ ኣኅሊፉ ሃበ። 5ንእኡ ካብ ዘለዓለም ንዘለዓለም ክብሪ ይኹኖ። ኣሜን። 6ነቲ ብጸጋ ክርስቶስ ገይሩ ዝጸውዐኩም እግዚኣብሔር ኣሻዕኹም ኃዲግኩምዎ ናብ ካልእ ወንጌል ከም ዝኃለፍኩም ገሪሙኒ ኣሎ! 7እዙይ ግና ገሊኣቶም ሰባት ንወንጌል ክርስቶስ ክልውጡ ደልዮም እዮም ዝህውኹኹም ዘለዉ እምበር ካልእ ወንጌል ፈጺሙ የለን። 8ግና ንሕና ኾነ ወይ ካብ ሰማይ ዝወረደ መልኣኽ ነቲ ንሕና ዝሰበኽናልኩም ዝቃረን ካልእ ወንጌል እንተ ደኣ ሰቢኹልኩም ርጉም ይኹን። 9ከምቲ ኣቐዲምና ዝበልናዮ ሕዚውን ደጊመ እብል ኣለኹ፤ ነቲ ዝተቐበልኩምዎ ዝቃረን ካልእ ወንጌል እንተድኣ ሰቢኹልኩም ርጉም ይኹን። 10በዙይከ ናይ ሰብ ናእዳ ድየ ዝደሊ ዘለኹ? ወይ ከዓ ናይ ኣምላኽ? ወይ ንሰብ ከሐጕስ ድየ ዝደሊ ዘለኹ? ንሰብ ከሐጕስ እንተ ዝደልስ ባርያ ክርስቶስ ኣይምኾንኩን ነይረ። 11ኣቱም ኣኅዋተይ! እቲ ኣነ ዝሰበኽኩልኩም ወንጌል ካብ ሰብ ከም ዘይኮነ አፍልጠኩም ኣለኹ። 12ኢየሱስ ክርስቶስ እዩ ዝገለጸለይ እምበር ካብ ሰብ ኣይተቐበልክዎን፤ ብሰብውን ኣይተምሃርክዎን። 13ከምኡውን ቀደም ናይ አይሁድ እምነት ተኸታሊ ኣብ ዝነበርኩሉ እዋን ንቤተ ክርስቲያን እግዚኣብሔር ካብ መጠን ንላዕሊ ኸም ዘሳደድክዋን ከጥፍኣ ከም ዝፈተንኩን ሰሚዕኹም ኣለኹም። 14ኣብቲ ናይ ኣይሁድ እምነት ካብ ኲሎም ደቂ ዓደይን ብጾተይን እበልጽ ነበርኩ። ብዛዕባ ሥርዓት ኣቦታተይ ድማ ቐናእ ነበርኩ። 15እቲ ኣብ ማኅፀን እነይ እንተለኹ ዝኃረየኒ ብጸጋኡውን ዝጸውዐኒ እግዚኣብሔር 16ኣብ ኲሎም ኣሕዛብ ብዛዕብኡ ምእንቲ ኽሰብኽ ንወዱ ክገልጸለይ ምስ ፈተወ ግና ምስ ዝኾነ ይኹን ሰብ ኣይተማኸርኩን። 17ነቶም ቅድመይ ዝነበሩ ሓዋርያት ክርኢ ናብ ኢየሩሳሌም ኣይደየብኩን። እኳ ደኣ ናብ ምድሪ ዓረብ ከድኩ እምበር፤ ደጊመውን ናብ ደማስቆ ተመለስኩ። 18ድኅሪ ሠለስተ ዓመት ከዓ ንኬፋ ኽርኢ ናብ ኢየሩሳሌም ደየብኩ። ምስኡ ኸዓ ዓሠርተ ኃሙሽተ መዓልቲ ጸናሕኹ። 19እንትርፊ ያዕቆብ ኃው ጐይታና ኻልእ ካብ ሓዋርያት ሓደኳ ኣይረአኹን። 20እዝ ዝጽሕፈልኩም ዘለኹ ሓሰት ከም ዘይኮነ ኣብ ቅድሚ እግዚኣብሔር አረጋግጸልኩም ኣለኹ። 21ብድኅሪኡ ኸዓ ናብ ሃገር ሶርያን ቂልቅያን ከድኩ። 22እንተኾነ እተን ኣብ ይሁዳ ዝነበራ ኣብያተ ክርስቲያን ብገጽ ኣይፈልጣንን ነበራ። 23 እቲ ቐደም ዘሳድደና ዝነበረ ብዛዕባ እታ ኸጥፍኣ ዝፈተነ እምነት ሕዚ ይሰብኽ ኣሎ ዝብል ጥራሕ ይሰምዓ ነበራ። 24ብዛዕባይውን ንእግዚኣብሔር ኣመስገና።
Copyright
Learn More


text:
1ቄኤሶኮ ሱኡጋሢ ዒስፂፓኖሴ ኮራ፦ “ዬይ ጌይንቴ ባካ ጎኔዳ?” ጌዒ ዖኦጬኔ። 2ዒስፂፓኖሴ ሂዚ ጌዒ ማሄኔ፦ “ታ ዒሾንሦ! ታ ዓዶንሦ! ሂንዳ ዋይዙዋቴ፤ ኑ ዓዳሢ ዓብራሃሜ ካራኔ ዓጮይዳ ናንጊፆሮ ዓኣዻንዳሢኮ ቤርታ ሜሶፖታሚያ ዓጫ ዓኣንቴ ቦንቺንቴ ፆዛሢ ዒዛም ጴዻዖ፥ 3‘ኔ ዓጫፓ ኬስኪ ሓሣ ኔ ዒጊኖይዳፓ ዱማዺ ታ ኔና ዻዋ ዓጮ ዓኣዼ’ ጌዔኔ። 4ዒማና ዒዚ ካላዳ ዓሶ ዓጫፓ ኬስኪ ካኣራኔይዳ ዴዔኔ፤ ዒዚ ዒኢካ ዓኣንቴ ዓዴ ሓይቃዛ ካራኔ ዓጮይዳፓ ኬሲ ሃሢ ዒንሢ ናንጋ ዓጬሎ ፆሲ ዒዛ ዔኪ ሙኬኔ። 5ያዺ ማዔቶዋ ቶኪ ሄርቃንዳ ቤሲ ጉዴያታዖ ፆሲ ዒዛም ዒንጊባኣሴ፤ ጋዓንቴ ሓኖ ዓጬሎ ዒዛና ዒዛኮ ፃጶናም ሓጊ ዓጪ ማሂ ዒዛም ዒንጋንዳሢ ጫኣቄኔ፤ ዬኖ ፆሲ ዒዛም ጫኣቄሢ፦ ዓብራሃሜኮ ሓጊ ናይ ባኣንቴኬ። 6ዜርፃ ዒዛኮ ዓሲ ዓጪዳ ዒፂንቲሢና ዳዉሲንቲ ናንጋንዳሢ ሓሣ ዬኖ ዓጮይዳ ዖይዶ ፄኤታ ሌዔ ዓሳ ዔያቶ ዓይሌ ማሂ ሜታሲ ዎይሣንዳሢ ዒዛም ኬኤዜኔ። 7ሓሣ ‘ዓይሌ ማሂ ዎይሣ ዴሮ ታ ፑርታና ዎጋንዳኔ፤ ዬካፓ ዔያታ ዓይሉማፓ ኬስኪ ሃኖ ቤዞይዳ ታና ካኣሽካንዳኔ’ ሂዚ ጌዒ ፆሲ ኬኤዜኔ። 8ቃሳዖ ሓሣ ዓቲንቶ ቤርቶ ቲቂፆ ዎጎዋ ዒንጌኔ። ዬያሮ ዓብራሃሜ ዪሳቄ ሾዔስካፓ ሳላሳ ኬሎና ዓቲንቶ ቤርቶ ዒዛኮ ቲቄኔ፤ ዪሳቄ ያይቆቤ ሾዔኔ፥ ያይቆቤያ ዱማ ዱማ ዒስራዔሌ ፃጶኮ ዓዶንሢ ማዔ ታጶ ላምዖ ናኣቶ ሾዔኔ። 9ያይቆቤኮ ናኣታ ዔያቶኮ ጌርሲ ዮሴፔ ቂኢሪ ጊብፄ ዓጫ ዓይሌ ማዓንዳጉዲ ሻንቼኔ። ፆሲ ጋዓንቴ ዒዛና ዎላ ማዔኔ፤ 10ሜቶ ቢያሢዳፓኣ ዒዛ ኬሴኔ፤ ሓሣ ጊብፄ ካኣቲ ቤርቶይዳ ቦንቺንቲና ዔራቶና ዒዛም ዒንጌኔ፤ ካኣቲያ ጊብፄ ዓጮ ቢያና ፔ ማኣሮናይዳ ሱኡጌ ዒዛ ማሄኔ። 11ዬኖ ዎዶና ጊብፄ ዓጮና ካናዓኔ ዓጮናይዳ ቢያ ዼኤፒ ሜቶ ማዤ ኪሊንኮ ሉማ ዔቄኔ፤ ዓዶንሢያ ኑኡኮ ሙኡዚ ዴንቃኒ ዳንዳዒባኣሴ። 12ያይቆቤ ጊብፄ ዓጮይዳ ሓኣኮ ዓኣሢ ዋይዛዖ ኑ ዓዶንሢ ቤርታሲ ዒኢካ ዳኬኔ። 13ላሚፆ ማዒ ዔያታ ጊብፄ ዓኣዼ ዎዶና ዮሴፔ ፔኤኮ ጌርሲንሢም ፔና ፔጋሲ ኬኤዚ ዔርቴኔ፤ ዒማና ማኣሮ ዓሳኣ ዒዛኮ ካኣቲና ዔርቴኔ። 14ዬካፓ ዮሴፔ ፔኤኮ ዓዶ ያይቆቤና ዒጊኖ ቢያ ፔ ኮራ ዔኪ ሙኬኔ፤ ዬያታ ዎሊ ዑፃ ጉቤ ላንካይታሚ ዶንጎ ዓሲኬ። 15ዬያሮ ያይቆቤ ጊብፄ ዓጮ ዓኣዺ ናንጊ ዒዛንታ ኑ ዓዶንሢንታ ዒኢካ ሓይቄኔ። 16ዔያቶኮ ሌዛ ሴኬሜ ዓጮ ዔኪ ዓኣዺንቲ፥ ዓብራሃሜ፦ ሴኬሜይዳ ዔሞሬ ናኣቶይዳፓ ፔ ሚኢሼና ሻንቄ ዱኡፖ ካያ ዱኡቴኔ። 17ፆሲ ዓብራሃሜም ጫኣቂ ዒንጌ ሃጊ ማዓንዳ ዎዛ ኩማንዳ ዎዳ ዑካዛ ጊብፄይዳ ዓኣ ኑ ዴሮኮ ፓይዳ ሚርጊ ሚርጊ ዓኣዼኔ። 18ዬካፓ ሜሌ ካኣቲ ዮሴፔ ዔሩዋያ ጊብፄይዳ ካኣታዼኔ። 19ዬይ ዓኮ ካኣታሢ ኑ ዴሮ ዑፆይዳ ጌኔ ማሊሢና ዔቂ ዬያ ዓሶኮ ናኣታ ሃይቃንዳጉዲ ሓሣ ኬኤሪንታንዳጉዲ ኑኡኮ ዓዶንሢ ዎልቄና ዒዚ ኮሺ ሜታሴኔ። 20ዬኖ ዎዶና ሙሴ ሾይንቴኔ፤ ዒዚያ ሚርጌ ሚዛጲ ናይኬ፤ ሓሣ ሓይሦ ዓጊኒያ ፔ ዓዶ ማኣራ ዴዒ ዲጬኔ። 21ዬካፓ ዒዚ ኬኤሪንቴንቴ ጊብፄ ካኣቲኮ ናይስኬና ዒዛ ዔኪ ፔ ናይ ማሂ ዲቼኔ። 22ዬያይዴም ሙሴ ጊብፄ ዓሶ ዔራቶ ቢያ ዔሬኔ፤ ጌስታ ጌኤዞና ማዻ ማዾና ቢያ ዶዲ ዓሲ ማዔኔ። 23ሙሴኮ ሌዓ ዖይዲታሚ ኩሜ ዎዶና ፔኤኮ ጌርሲንሢ ጌይፃ ዒስራዔሌ ናኣቶ ዛጋኒ ማሌኔ። 24ዛጎሮ ዒ ሙካንቴ ዒዛኮ ዒጊኖይዳፓ ፔቴሢ: ፔቴ ጊብፄ ዓጪ ዓሲስኬይ ጳርቂ ሂዓንቴ ዴንቃዖ ዒጊናሢ ዒ ማኣዴኔ፤ ዬያ ጳርቂንቴ ዓሢ ዛሎዋ ኮሜ ዔካኒ ጊብፄ ዓጮ ዓሢ ጳርቂ ጶዼኔ። 25ዒዛ ዛሎና ፆሲ ዔያቶ ዓይሉማፓ ኬሳንዳሢ ዒጊና ዒዛኮ ዔራንዳያ ዒዛም ማሌኔ፤ ጋዓንቴ ዔያታ ዬያ ዒና ዔኪ ዔሪባኣሴ። 26ዚሮ ጉቴሎ ላምዖ ዒስራዔሌ ዓሲ ዎላ ዑራዻንቴ ዴንቃዖ ዔያቶ ላኣጋኒ ኮዒ ‘ዒንሢ ሃይ ዓሳ! ዒንሢ ዎሊኮ ጌርሲንሢኬ፤ ዓይጎሮ ዒንሢ ዎላ ዑራዻይ?’ ጌዔኔ። 27ዬይ ፔ ላጋሢ ጳርቃ ዓሣሢ ሙሴ ሴካ ሂዓዖ ‘ኔና ኑ ዑፃ ዎይሣያና ዎጋያ ማሄሢ ዖናዳይ? 28ዚጊኖ ኔ ጊብፄ ዓሢ ዎዼ ጎይፆ ታናኣ ኔ ዎዻኒ ኮዓ?’ ጌዔኔ። 29ሙሴ ዬያ ዋይዛዖ ጊብፄ ዓጫፓ ፑኒንቲ ሚዲያሜ ጌይንታ ዓጪ ዓኣዺ ዒኢካ ናንጊ፥ ላምዖ ዓቲንቄ ናይያ ሾዔኔ። 30ሙሴ ዒዞ ዓጮይዳ ዖይዲታሚ ሌዔ ዓኣሤስካፓ ዴብሬሲና ጌይንታ ዹኮ ኮራ ዓኣ ቦኦሎይዳ ካዮ ባኣካ ዔኤታ ታሚና ፆሲ ኪኢታንቻ ዒዛም ጴዼኔ። 31ሙሴ ዬያ ዛጌ ዎዶና ዲቃቲ ሄርሻዖ፥ ባንሢ ዑኪ ዛጋንቴ ሂዚ ጋዓ ዑኡሲ ዋይዚንቴኔ፤ 32‘ታኣኒ ኔ ዓዶንሢ ዓብራሃሜ ፆሲ፥ ዪሳቄ ፆሲ፥ ያይቆቤ ፆሲኬ’ ጋዓዛ፥ ሙሴ ዒማና ዒጊጪ ጎጋይቄኔ፤ ዛጋኒያ ጫርቂባኣሴ። 33ፆሲ ዒዛም ጋዓንቴ ‘ኔ ዔቄ ቤዛ ጌኤሺ ሳዓታሢሮ ቶካፓ ዱርዞ ኔኤኮ ኬሴ፤ 34ጊብፄ ዓጮይዳ ዓኣ ታ ዴሮኮ ዼኤፖ ሜቶ ጎኔና ታ ዛጌኔ፤ ዋዪንቶ ዒላቶዋ ታ ዔያቶኮ ዋይዜኔ፤ ዬያሮ ታ ዔያቶ ዓውሳኒ ኬዴሢሮ ሓሢ ኔ ሓኒ ዬዔ፥ ታ ኔና ጊብፄ ዓጮ ማሂ ዳካንዳኔ’ ጌዔኔ። 35ዒስራዔሌ ዴራ ሙሴ ኮራ ‘ኔና ኑ ዑፃ ዎይሣያና ዎጋያና ማሄሢ ዖናዳይ?’ ጌዒ ቤርታ ዒዛ ማኬያ ማዔቶዋ ፆሲ ጋዓንቴ ዬያ ሙሴም ካዮ ባኣካ ጴዺ ኪኢታንቻሢ ዛሎና ዎይሣያና ዎጋያና ማሂ ዔያቶ ባንሢ ዳኬኔ። 36ጊብፄ ዓጮና ዞቄ ባዞናይዳ ዲቃሣ ባኣዚና ፆሲ ዎልቄና ማዺንታ ዓኪ ባኣዚና ማዺ ዴሮ ዓይሉማፓ ኬሲ፥ ዓሲ ናንጉዋ ዳውሎይዳ ዖይዲታሚ ሌዔ ጉቤ ዔኪ ሓንቴሢ ዬያ ሙሴኬ። 37‘ጎዳ ፆዛሢ ታና ዔቂሴሢጉዲ ዒንሢኮ ዒሾንሢ ባኣካፓ ፆሲ ማሊሢ ኬኤዛ ዓሲ ዒንሢም ዔቂሳንዳኔ’ ጌዒ ዒስራዔሌ ዴሮም ኬኤዜሢያ ዬያ ሙሴኬ። 38ዓሲ ናንጉዋ ዳውሎይዳ ቡኪንቴ ዴሮና ዎላ ሓሣ ሲና ዹኮይዳ ጌስቴ ኪኢታንቻሢና ዬያጉዲ ኑ ዓዶንሢና ዎላ ማዔሢያ ዒዛኬ፤ ፆሲኮዋ ናንጎ ቃኣሎ ኑም ዳኪ ሄሊሴሢያ ዬያ ሙሴኬ። 39ኑ ዓዶንሢ ጋዓንቴ ዒዛ ማማኬያፓዓቴም ዒዛም ዓይሢንቲባኣሴ፤ ዒኖና ዔያታ ጊብፄ ዓጮ ማዓኒ ማሌኔ። 40ዓኣሮኔ ኮራ ዔያታ ‘ሓይ ጊብፄ ዓጫፓ ኑና ኬሴ ሙሴ ዎዎይቴቴያ ኑ ዔሩዋሴ፤ ዬያሮ ኑኡኮ ቤርታ ቤርታ ዓኣዺ ኑና ዔኪ ዓኣዻንዳያ ካኣሽኮንዶ ባኣዚ ኑም ማዤ’ ጌዔኔ። 41ዒማና ዔያታ ናኣሪ ማላያ ካኣሽኮንዶ ባኣዚ ማዢ ዒንጎ ባኣዚያ ዬያም ዒንጌኔ፤ ዔያታ ፔ ኩጮና ማዤ ባኮናኣ ዎዛዼኔ። 42ፆሲ ጋዓንቴ ዔያቶይዳፓ ዱማዼኔ፤ ጫሪንጮ ዦኦጋሢ ዔያታ ካኣሽካንዳጉዲ ዔያቶ ማሄኔ። ዬይያ፦ ፆሲ ማሊፆ ኬኤዛ ዓሶ ዛሎና ‘ዒንሢ ዒስራዔሌ ዓሳ! ዓሲ ናንጉዋ ዳውሎይዳ ዒንሢ ሹኬ ቆልሞና ዖይዲታሚ ሌዔ ጉቤ ዒንሢ ዒንጌ ዒንጊፃ ታኣምዳ? 43ዔኪ ዒንሢ ዴንዴሢ ዒንሢ ካኣሽካ ሞሎኬኮ ዓፒላፓ ማዦና ማኣሮና ሬፓኔ ጌይንታ ዒንሢ ፆዛሢኮ ዦኦጎ ማላ ባኮናኬ። ዬያቶ ዒንሢ፦ ዒንሢ ኩቻ ማዢ ዬያቶም ዒንሢ ዚጋ ዒንሢኮ ካኣሽኮ ባኮኬ። ታኣኒያ ባብሎኔ ዓጫፓ ዒንሢ ዳኪንቲ ዴንዳንዳጉዲ ማሓንዳኔ’ ጌይንቲ ፃኣፒንቴሢ ጉዴያኬ። 44“ኑ ዓዶንሢኮ ዓሲ ናንጉዋ ዳውሎይዳ ፆሲ ካኣሽኪንታ ዓፒላፓ ማዦና ማኣሪ ዓኣኔ፤ ዬኖ ዓፒሎና ማዦና ማኣሮ ፆሲ ዒዛ ዓይሤ ጎይፆና ሓሣ ዻዌ ጎይፆና ማዤሢያ ሙሴኬ። 45ፆሲ ዔያቶኮ ቤርታፓ ዳዉሴ ዓይሁዴ ማዒባኣ ዓሶ ዓጮ ዔያታ ዻካሌ ዎዶና ኑ ዓሶንሢ ዬኖ ዔያታ ዔኬ ዓፒሎና ማዦና ማኣሬሎ ዒያሱና ዎላ ዒዞ ቤዞ ጌልዜኔ፤ ዴንዲ ዳውቴ ዎዶ ሄላንዳኣና ዬና ዒኢካ ዴዔኔ። 46ዳውቴያ ፆሲ ዒዛ ቦንቼሢሮ ያይቆቤ ዜርፆ ባኣካ ፆዛሢ ዎርቃንዳ ማኣሪ ማዣኒ ፆሲ ሺኢቄኔ። 47ጋዓንቴ ዬኖ ማኣሮ ፆሲም ማዤሢ ሴሎሞኔኬ። 48“ያዺ ማዔቶዋ ዼኤፖ ፆዛሢ ዓሲ ኩቺና ማዢንቴ ማኣሪዳ ናንጉዋሴ፤ ዬይያ፦ ፆሲ ማሊፆ ኬኤዛሢ ዛሎና 49‘ጫሪንጫ ታኣኮ ዴዖ ዖይቶኬ፤ ሳዓ ታኣኮ ቶካ ሄርቃ ቤዞኬ፤ ሂዳዖ ታኣም ዒንሢ ዎዚጉዴ ማኣሪ ማዣንዳይ? ታ ዴዒ ሓውሻንዳ ቤዛ ዎዚጉዴያዳይ? 50ዬያ ቢያ ታ ታ ኩጮና ኮሼሢቱዓዳ?’ ፆሲ ሂዚ ጋዓኔ ጌዒ ፃኣፔሢጉዴያኬ። 51“ዒንሢ ባቃኖ ዴይሤ፥ ፑርቶ ዓሳ! ዒና ዒንሢኮ ዔኩዋያ፤ ዋያኣ ዒንሢኮ ዋይዙዋያ፥ ዒንሢኮ ዓዶንሢጉዲ ዒንሢያ ቢያ ዎዴና ዓያኖ ጌኤዦ ማካኔ። 52ዒንሢኮ ዓዶንሢ ዒፂ ዳውሲ ባኣያ ፆሲ ማሊፆ ኬኤዛ ዓሶይዳፓ ዖናዳይ? ዔያታ ጌኤዣሢኮ ሙኪፆ ቤርታዺ ኬኤዜዞንሢታዖ ዎዼኔ፤ ዒንሢያ ሃሢ ዬያ ጌኤዣሢ ዓኣሢ ዒንጊ ዎዼኔ። 53ዒንሢ፦ ኪኢታንቾ ዛሎና ፆሲ ዎጎ ዔኬኔ፤ ጋዓንቴ ዒንሢ ዬያ ካፒባኣሴ። 54ዎጎ ዎጋ ዓሳ ዬያ ዋይዜ ዎዶና ዒናፓ ኮሺ ዻጋዼኔ፤ ዒስፂፓኖሴ ዑፆይዳኣ ዻጋና ሓኣሚ ዻዔኔ። 55ዒዚ ጋዓንቴ ዓያና ጌኤሺኮ ዎልቆ ጋሮ ጌሊ ጫሪንጮ ባንሢ ጊዥ ጌዒ ዛጋዖ፥ ፆሲኮ ቦንቾ ዴንቄኔ፤ ዬሱሴያ ፆሲኮ ሚዛቆ ዛላ ዔቂ ዓኣንቴ ዛጊ፥ 56‘ሓይሾ፤ ጫሪንጫ ቡሊንቲ፥ ፆሲኮዋ ናዓሢ ፆሲኮ ሚዛቆ ዛላ ዔቂ ዓኣንቴ ታ ዛጋኔ’ ጌዔኔ። 57ዬማና ዔያታ ዼጊዲ ዒላቲ፥ ዋዮ ጉቤሢ ፔኤኮ ዓርቃዖ ፔቱሞና ዒዛ ባንሢ ጳሽኬኔ። 58ዬካፓ ዔያታ ዒዛ ዓርቂ ካታሞይዳፓ ኬሲ ሹቻ ዹዒ ዎዼኔ፤ ማርኮ ማዔ ዓሶንሢያ ዒስፂፓኖሴ ዹዓ ዓሶኮ ዓፒሎ ዔኪ ሳውሌ ጌይንታ ፔቴ ዼጌስኬይ ካፓንዳጉዲ ዒዛ ኮራ ጌሤኔ። 59ዔያታ ዒዛ ሹጮና ዹዓ ጎይሣ ዓኣንቴ ዒስፂፓኖሴ፦ ‘‘ጎዳ፥ ዬሱሴ! ሼምፓሢ ታኣኮ ዔኬ!’’ ጌዒ ሺኢቄኔ። 60ሓሣ ዒ ጉምዓታዖ፦ ‘‘ጎዳሢዮ! ሓያ ዔያቶኮ ማዾ ዻቢንቲ ማሂ ፓይዲፖ!’’ ጌዒ ዼጊዲ ዒላቲ፥ ሓይቄኔ። ሳውሌያ ዒስፂፓኖሴ ዎዾናሢ ቃራኬ ጌዔኔ።
Copyright
Learn More


text:
Tigrigna / ትግርኛ
ናይ ሲያትል ጎስጓሳት እትምውለሉ ሓድሽ ሜላ!
ናይ ዲሞክራሲ ካርዲታት ክፍሊት ንነበርቲ ሲያትል ንከባቢያዊ ጎስጓሳት ዝድግፉሉን ኣብ መንግስቶም ዝበለጸ ተሳተፍቲ ዝኾኑሉን ዕድል ይፈጥረሎም። ብተወሳኺ፣ እቲ ናይ ዲሞክራሲ ካርዲ ክፍሊት ፕሮግራም Voucher Program ሕጹያት ጎስጓሶም ብቐሊሉ ክምውሉ የኽእሎም።
ካብ ጥሪ 2017 ጀሚሮም፣ ብቑዓት ነበርቲ ሲያትል ንሓድሕዶም $25 ዘውጽኡ ኣርባዕተ ናይ ክፍሊት ካርዲታት ክወሃቡዎም እዮም። እዞም ናይ ዲሞክራሲ ካርዲታት ክፍሊት ኣብ 2017 ኣብ ዝካየድ ናይ ሲያትል ምርጫ ኣባል ባይቶ እቲ ከተማ ወይድማ ናይ ከተማ ጠበቓ ሕጊ ንምዃን ንዝወዳደሩ ሕጹያት ክወሃቡ ይኽእሉ። እቲ ፕሮግራም ነቲ ኣብ 2021 ዝካየድ ናይ ከንቲባነት ውድድር እውን ክሽፍን እዩ።
ናይ ክፍሊት ካርዲታት ንምቕባል:
- ናይ ሲያትል ነባራይ ክትከውን ኣለካ
- ዕድሜኻ እንተነኣሰ 18 ዓመት ዝገበርካ ክትከውን ኣለካ፣ ከምኡድማ
- ናይ ዩኤስ ዜጋ፣ ተወላዲ ዩኤስ፣ ወይድማ ፍቓድ ቀዋሚ መንበሪ ዘለካ ክትከውን ኣለካ።
እዞም ጽሑፋት ኣብ ሕብረተሰብካ ክትጥቀመሎም እንተደሊኻ ከተውርዶም ወይድማ ከተሕትሞም ትኽእል ኢኻ።
ናይ ዲሞክራሲ ካርዲ ክፍሊት (Voucher) ፕሮግራም: ብቑሕ ሕጹይ እትኾነሉ መንገዲ